އެޑްމިން – Page 154 – Liyuntheringe Gulhun\nVisitors online  216:users  0guests  190bots  26The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\nކިޔާފައިވާ ޢަދަދު: 3805\nކިޔާފައިވާ ޢަދަދު: 2614\n8 ޖެނުއަރީ 2014ބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 2558\n“އާބާރު”ގެ ފަރާތުން އިޝްތިހާރު ކުރައްވަމުން ގެންނެވި ފޮތް ލިޔުމުގެ މުބާރާތަށް ފޮތެއް ލިއުއްވީ ހަމައެކަނި އަލްފާޟިލް ޢަލީ އަޙްމަދެވެ. އޭނާ ލިއުއްވީ އަތްމައްޗަށް ހެޔޮވަރު ސައިޒް އެއްގެ ފޮތެކެވެ. ލިއުއްވާފައިވަނީ ދިވެހިބަހުންނެވެ. ތާނައާއި ޢަރަބި އަކުރުންނެވެ. ފޮތުގެ ނަމަކީ “ކުދިން ތަރުބިއްޔަތުކުރާނީ ކިހިނެއް؟” މިއެވެ. ހަލާކުވެފައިވާ ހިތެއްގައި އެހެން ލޯތްބެއް (12)\n7 ޖެނުއަރީ 2014ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 3457\n(1 ޖެނުއަރީ 2014 (ބުދަ) ދުވަހު ޝާއިޢުކުރި ބަޔާ ގުޅޭ)\nއެދުވަހުގެ ހިނގައިލުމަށްޓަކައި ޝުކުރުވެރިވަމުން ރޭގަނޑުގެ ސަލާމް ކޮށްފައި، ބްރައިނީ ހިޔު އާއި ވަކިވެއްޖެއެވެ. ނަމަވެސް އެދުވަސް މާޒީވެ، ދިޔައީ އެދެމީހުންގެ ޙަޔާތުގެ އައު ޞަފްޙާ އެއް ފެށުނު ދުވަހެއްގެ ގޮތުގައެވެ. ދޭތިން އެކަތި\n7 ޖެނުއަރީ 20141 ޚިޔާލުދިވެހި ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 5533\nދޭތިން އެކަތިކަމަށް ބުނުމުން ހީވާންއުޅޭނީ އެހެން ބުނެއުޅޭ ޢާއްމު ގޮތަށެވެ. ދޭތިން އެކައްޗަށް ހިފުމަށެވެ. އެކަމަކު މިލިޔުމުގެ ސުރުޚީއަކަށް ދޭތިން އެކަތި ލިޔުމުގެބޭނުމަކީ އެއްކަމެއް ހިނގިގޮތް ދެ ފޮތެއްގައި ދެ ގޮތަކަށް ލިޔެފައިވުމުން އެކަން ހިނގިގޮތް ރަނގަޅަށް ލިޔެފައިވަނީ އޭގެތެރެއިން ކޮން ފޮތެއްގައިކަން މި ލިޔުންވިދާޅުވާ ބޭފުޅުންނަށް އެނގިވަޑައިގަތުމެވެ. މި ދެ ފޮތަކީ ވެސް އަޅުގަނޑުމެންނަށް ނުހަނު ބޭނުންތެރި ދެ ފޮތެކެވެ. “ދިވެހިތާރީޚު” ފޮތާއި، “މާލޭ ހުކުރުމިސްކިތް” ފޮތެވެ. އޭރުގެ ފަތްފުށްތަކުން…. (58)\n7 ޖެނުއަރީ 2014ދުނިޔޭގެ ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 4364\nإسلامى أمّة ތައް ނިންދި غفلة ގެ ނިދާބޭސް\nعبدالرشيد حسين (ޖީ.ސީ.އީ III) އަލްފާޟިލް ޢަބްދުއްރަޝީދު ޙުސައިނަކީ، ކުޅަދާނަ ލިޔުންތެރިއެކެވެ. ޅެންވެރިއެކެވެ. ވާހަކަދެއްކުންތެރިއެކެވެ. މަދުރަސީ ދައުރުން ފެށިގެންވެސް ނޫސް މަޖައްލާ ނެރުއްވުމާއި އަދަބީ ތަފާތު ހަރަކާތްތަކުގައި އިސްދައުރެއް އަދާކުރައްވަމުން ގެންދަވާ ބޭފުޅެކެވެ. ޚާއްޞަކޮށް ޤައުމީ ރޮނގުތަކުގައި ލިޔުއްވުމާއި ޅެމާއި ލަވަ ހެއްދެވުމާއި ތަޤްރީރުކުރެއްވުމަކީ، އެމަނިކުފާނުގެ ޚާއްޞަ ރޮނގެކެވެ. އަނާން (14)\n6 ޖެނުއަރީ 20142 ޚިޔާލުބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 3503\nމަރްޔަމް ސަނާ، ށ. މިލަންދޫ (31 ޑިސެމްބަރ 2013 (އަންގާރަ) ދުވަހު ޝާއިޢުކުރި ބަޔާ ގުޅޭ)“މިހާރު އެނގިއްޖެ ކީއްކުރަންކަން. . . އިމްދާދް އާއި މަންމަ އަށް ހިތުގެ އެންމެ ފުންމިނުން ޝުކުރުވެރިވަން. އަޅުގަނޑުގެ މުޅި އުމުރުހޭދަކުރިޔަސް ތިޔަކޮށްދިން ހެޔޮކަމުގެ ބަދަލުނުދެވޭނެ” އެކައިވެންޏަކީ އޭނާ ޖާހިލުކަމުގެ އަނދިރިން ނެރެދިނުމަށް މަންމަ އަޅައިދިން ހެޔޮފާލެއްކަން މިހާރު އޭނާ އަށް ވިސްނިއްޖެއެވެ. ދިޔަރެސް (2)\n5 ޖެނުއަރީ 2014ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 4973\nމޫސާ ޞާޢިދު(30 ޑިސެމްބަރ 2013 (ހޯމަ) ގުޅޭ)\nއެނަ: މުޢާޒު އިތުރަށް މާގިނަ ވާހަކައެއް ނުދައްކާ ފޯނު ބޭއްވިއެވެ. އޭރު އެކުދިން ގޮސް އެދިމާގައި ހުރި ފިނި އެއްޗެހި ވިއްކާ ތަނެއް ކަމަށްވާ އައިސް ބޮކްސްއަށް ވަންނަނީއެވެ.\nމުޢާޒު ގަޑިއަށް ބަލައިލިއެވެ. އޭރު ގާތްގަނޑަކަށް ގަޑިން ދިހައެއް ޖަހަނީއެވެ. މުޢާޒު އަނެއްކާވެސް ޢުބޭދަށް ގުޅިއެވެ. އެކޮޅުން ފޯނު ނެގީ ޢުބޭދުގެ އަންހެނުން ނަޒްމާއެވެ.\n4 ޖެނުއަރީ 2014ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 2971\nމުޙައްމަދު ޤާސިމް، އއ.މަތިވެރި(29 ޑިސެމްބަރ 2013 (އާދީއްތަ) ދުވަހު ޝާއިޢުކުރި ބަޔާ ގުޅޭ)\nރަޝާޤާއާއި އިހުސާނަށް ފިހާރައިގެ ދެފަރާތުން އައިސް،ކައުންޓަރާ ދިމާއަށް ނިކުމެވުނީ، އެކު އެކީގައި ކަހަލަ ގޮތަކަށެވެ. އިހުސާނަށް ރަޝާޤާ ފެނިއްޖެއެވެ. ރަޝާޤާއަށް ވީގޮތްވެސް ނޭނގުނެވެ. އަވަސް އަވަހަށް ފިހާރައިން ނިކުތުމަށް ހިނގައިގަތެވެ. އިހުސާނާ ދިމާއަކަށް އޭނާ ނުބަލައެވެ. [ބައްޕާ! އެހީއެއްދެއްވާ! އަޅުގަނޑަށް އަނިޔާކޮށް ކަރުގައިހިފަނީ!]\n4 ޖެނުއަރީ 20141 ޚިޔާލުބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 4905\n“ބައްޕާ! އެހީއެއްދެއްވާ! އަޅުގަނޑަށް އަނިޔާކޮށް ކަރުގައިހިފަނީ!” —- ދިވެހިބަސް\nއާދޭހާއި އެކު މިދަންނަވަނީ އަޅުގަނޑު ނެތިހަލާކުވެ ދިއުމުގެ ކުރިން, ނުވަތަ މިމީހުން އަޅުގަނޑު ވީދައި ނޮޅައި ކައި ނިންމައިލުމުގެ ކުރިން ކޮންމެވެސް ގޮތަކުން އަޅުގަނޑު ސަލާމަތް ކޮށްދެއްވުމަށެވެ. މިހާރުމިދާ ހަލުއިމިނުގައި މިކަން (އަޅުގަނޑަށް އަނިޔާކުރުން) ކުރަން ދޫކޮށް ލައްވައިގެން ބައްޕަ ހުންނަވައިފި ނަމަ ދާދި އަވަހަށް އަޅުގަނޑު އަލުން ގަދަނުވާވަރު ކޮށްލުމަކީ ވަރަށް އެކަށީގެންވާ ކަމެކެވެ. ބައްޕައަށް ފަހަރެއްގައި ވިސްނިވަޑައިނުގެން އޮވެދާނެތީ އިތުރަށް މިވާހަކަ ތަފުސީލުކޮށް އެރުވޭތޯ މަސައްކަތް ކުރާނަމެވެ. އެއީ މިހާރު ވެސް އަޅުގަނޑަށް އަނިޔާކުރާ މީހުން ވަރަށް ރުޅިއައިސް ބަދަލުހިފުމުގެ މަސައްކަތް ކުރާނެކަމުގެ ބިރު ނެތި އެއްނޫނެވެ. 123456789101112131415161718192021222324252627282930313233343536373839404142434445464748495051525354555657585960616263646566676869707172737475767778798081828384858687888990919293949596979899100101102103104105106107108109110111112113114115116117118119120121122123124125126127128129130131132133134135136137138139140141142143144145146147148149150151…152153154155156…157158159160161162163164165166167168169170171172173174175176177178179180181182183184185186187188189190191192193194195196197198199200201202203204205206207208209210211212213214215216217218219220221222223224225226227228229230231232233234235236237238239240241242243244245246247248249250251252253254255256257258259260261262263264265266267268269270271272273274275276277278279280281282283284285286287288289290291292293294295296297298299300301302ފަހުގެކުރީގެ


އަޒްމަން - ދިވެހި ފިލްމް އިންޑަސްޓްރީއަށް އުއްމީދީ މޫނެއް އަޒްމަން - ދިވެހި ފިލްމް އިންޑަސްޓްރީއަށް އުއްމީދީ މޫނެއް\nއަޒްމަން - ދިވެހި ފިލްމް އިންޑަސްޓްރީއަށް އުއްމީދީ މޫނެއް\n"އެހެނަސް" ސީޒަން -2ގެ ޕްރޮމޯޝަނަލް ފޮޓޯ ޝޫޓުގެ ތެރެއިން އަޒްމަން\n"އަބަދު އެއް މޫނުތަކެއް ފެންނަނީ" ދިވެހި ފިލްމެއް ބަލަންގޮސްފިނަމަ މިއީ އާއްމުކޮށްވެސް އިވޭނެ އަޑެކެވެ.\nތެދެކެވެ. ދިވެހި ފިލްމް އިންޑަސްޓްރީއަށް އައު މޫނުތައް ތަޢާރަފްވާލެއް ނިސްބަތުން މަދުކަމަަށް ބުނެވިދާނެއެވެ. އެހެން އެ ދިމާވަނީ ފިލްމީ ދާއިރާއިން ރާއްޖޭގައި ކުރިއަަށްދާން ހުރި ފުރުޞަތުތައް މަދުވުން ނުވަތަ އެ ދާއިރާއިން މީހުން ބިނާކުރުމަށް އެކަށީގެންވާ މަސައްކަތްތަކެއް ނުކުރެވޭތީކަމަށް ޚުދު މި ދާއިރާގައި މަސައްކަތްކުރާ ފަރާތްތަކުންވެސް ފާހަގަކުރެއެވެ. ނަމަވެސް ދިވެހި ފިލްމް އިންޑަސްޓްރީގައިވެސް ޒަމާނީ ރަހަތަކާއި ކުލަޖެހި، މިދާއިރާއަށް ޒުވާނުން ވަންނަމުންދާކަމީ އިންޑަސްޓްރީއަށް އިތުރު ދިރުމެއް ގެނުވާނެކަމެއްކަން ޔަޤީނެވެ.\nއެގޮތުން މި ރިޕޯޓް މި ޚާއްސަކޮށްލަނީ އެފަދަ ޒުވާން މޫނެއްގެ ވާހަކަ ގެނެސްދިނުމަށެވެ. ދިވެހިންގެ ތެރޭގައި އާއްމުވަމުންދާ އިޖްތިމާޢީ މުހިއްމު މައްސަލަތަކަކަށް ޚާއްސަކޮށްގެން އަޙުމަދު އިޤްބާލް (އައިކިޔު) ލިޔެފައިވާ "އެހެނަސް ހަމަ ލޯބިވެޔޭ…" ވާހަކަ އަސްލަކަށް ބަލައިގެން އުފެއްދި ވެބްސީރީޒް "އެހެނަސް" އަކީ ގިނަ ބައެއްގެ ޝަޢުގުވެރިކަން ލިބުނު ސީރީޒެކެވެ. ރަވީ ފާރޫޤު ޑައިރެކްޓުކުރާ މި ވެބްސީރީޒްގެ ފުރަތަމަ ސީޒަންގެ ކާމިޔަބީއަށްފަހު ދެވަނަ ސީޒަން ޕްރިމިއަރ ކުރަން މިހާރު ދަނީ ތައްޔާރުވަމުންނެވެ. މިފަހަރުގެ ސީޒަނަށް މުޅިން އަލަށް ގުޅޭ އެއް މޫނަކީ "ފާރިޝް"ގެ ރޯލުން ފެނިގެންދާ ޢަބްދު ﷲ އަޒްމަންއެވެ.\nފުވައްމުލައް ސިޓީއަށް އުފަން އުމުރުން 25 އަހަރުގެ ޢަބްދު ﷲ އަޒްމަންއަކީ ފެންނަ ފެނުމަށް "ސީރިއަސް އަޕްޓައިޓް" މީހެއްކަމަށް ގިނަ މީހުންނަށް ހީވިނަމަވެސް، އަޒްމަން އޭނާގެ އަމިއްލަ ނަފްޞު ސިފަކުރަނީ މުޅިން އިދިކޮޅަށެވެ. އަޒްމަން ބުނާގޮތުން އޭނާއަކީ "ވަރަށް މަޖާ، ސަކަ" މިޒާޖެއްގެ މީހެކެވެ. ވަޒީފާ އަދާކުރަމުން ލިބޭ ހުސްވަގުތުތަކުގައި ކެއްކުމާއި، ކުރެހުމާއި، ނެށުން ނުވަތަ ގޭތެރެ ސާފުކުރުމަކީ ހޮބީއެއްގެގޮތުގައި އަޒްމަން ކޮށްއުޅޭ ކަންކަމެވެ.\nމޮޑެލްކުރުމަކީ ކުރިން ކުރަން ބޭނުންވި ކަމެއްނޫން، ހުރިހާ ޝުކުރެއެއް "ހެސްކިޔާފަ ޕްރޮޓީންސް"އަށް\nއެއީ މީގެ5ވަރަކަށް އަހަރު ކުރިއެވެ. ކިޔަވާ ނިންމުމަށްފަހު ދިރިއުޅެމުންދިޔައީ ރާއްޖޭން ބޭރުގައެވެ. އޭރު އޭނާގެ ހަށިގަނޑު މިހާރު ހުރިހާ ފިޓެއްނޫނެވެ. ނަމަވެސް ދުޅަހެޔޮ ސިއްހަތެއްގައި ހުރުމަށް އަޒްމަންއަށް އެންމެ ބޮޑު ހިތްވަރެއް ލިބުނީ "ހެސްކިޔާފަ ޕްރޮޓީންސް"ގެ ފަރާތުންނެވެ.\n"އޭރު ފުދޭވަރަކަށް ޗަބީކޮށް ހުންނަނީ. ދެން ހެސްކިޔާފަ ޕްރޮޓީންސްގެ ފަރާތުން ލިބުނު ޓިޕްސްއާއި އެމީހުންގެ އެހީގައި ބަރުދަން ލުއިކުރަން ފެށީ. މާލެއައިރު މީހާގެ ހަށިގަނޑު ވަރަށް ބަދަލުވެފައި ހުރީ. އަޒްމަންގެ ޓްރާންސްފޮމޭޝަން ސޯޝަލް މީޑިއާގައި ހިއްސާކުރި ހިސާބުން އަސްލު މޮޑެލް ކުރަން ޗާންސް ލިބެން ފެށީ" އަޒްމަން ބުންޏެވެ.\n"ވަައިބް" މެގަޒިންގެ ފޮޓޯ ޝޫޓެއްގައި އަޒްމަން / ފޮޓޯ: ޙުސެއިން ޝިހާމް، ބްލިންޒް\nއަޒްމަން މޮޑެލްކުރަން ފެށުމުގެ ކުރިން ހުރިގޮތުގެ ފޮޓޯއެއް / ފޮޓޯ: އަޒްމަން\nއޭރުން ފެށިގެން ދުޅަހެޔޮ ސިއްހަތެއްގައި ހުރުމަށާއި، ހަށިގަނޑު ފިޓްކޮށް ބެހެއްޓުމަށްޓަކާ ކޮންމެ ދުވަހަކުވެސް މަދުވެގެން 1 ގަޑިއިރު ވަންދެން އަޒްމަން ވޯކްއައުޓް ޖައްސައެވެ. އަދި ކެއިންބުއިމަށް ބޭނުންކުރާ އެއްޗެއްސަށާއި، ކާ ގަޑިތަކަށް އޭނާ ޚާއްސަ ސަމާލުކަމެއް ބަހައްޓައެވެ. މީގެ އިތުރުން ނިންޖަކީވެސް މުހިއްމު ދައުރެއް އަދާކުރާ އެއްޗެއްކަމުން، ކޮންމެ ދުވަހަކުވެސް ނިދިހަމަ ކުރެވޭތޯ ބަލައެވެ.\nމޮޑެލްކުރުމަކީ އެއްވެސް އިރެއްގައި އަޒްމަން ކުރިއަށްދާން އުއްމީދު ކުރި ދާއިރާއެއްނޫނެވެ. މޮޑެލްކޮށްފާނަމެކޭ އޭނާގެ ހިތަކަށްވެސް ނާރައެވެ.\nއެކަން ކުރަން ފުރުޞަތު ލިބުމުން "ކުރާނީބާއޭ، ނުކުރާނީބާއޭ" ހިތާހުރެފައި، އަޒްމަން ފޮޓޯޝޫޓު ޖައްސަން ފެށީ އަޖުމަ ބަލާލުމަށެވެ. އޭނާގެ މޮޑެލިންގް ކެރިއަރގެ ފެށުމަކީ އެއީއެވެ. 2017 ވަނަ އަހަރުން ފެށިގެން ތަފާތު ފޮޓޯ ޝޫޓްތައް ނަގާފައިވާއިރު، އަޒްމަންއަށް އަދިވެސް އެންމެ ކަމުދަނީ ރާއްޖޭގެ ގްލެމަރ އިންޑަސްޓްރީއަށް ޚާއްސަކޮށްގެން ނެރޭ "ވައިބް މެގަޒިން" އަށް ކޮށްދިން ފޮޓޯ ޝޫޓެވެ.\nމިދާއިރާއަށް އަޒްމަން ވަނީ މޮޑެލްކުރުމާބެހޭ މާ ގިނަ އެއްޗެތިތަކެއް ދަސްކޮށްގެނެއްނޫނެވެ. ފޮޓޯތަކަށް ފުރަތަމަ ޕޯސްދޭންފެށީ ފޮޓޯގްރަފަރުންގެ އިރުޝާދާއެކު އެމީހުން ބުނާގޮތަށެވެ. ނެޗުރަލްކޮށް ޕޯސްތައްދެވޭ ފަހަރުތަކާއި، އެކަން ކުރަން އުނދަގޫވެގެން އުޅެންޖެހޭ ހާލަތުވެސް އަޒްމަން ތަޖުރިބާކުރެއެވެ. ނަމަވެސް މިހާރު އެކަން ކުރަން ލޯބިޖެހި، މޮޑެލްކުރުމާގުޅޭ ކަންކަން އޭނާ އަންނަނީ ދަސްކުރަމުންނެވެ.\n"އެހެނަސް"ގެ ފުރަތަމަ ސީޒަނުންވެސް ފުރުޞަތު ލިބުނު\nއަޒްމަންއަކީ ތަފާތު ކަންކަން ތަޖުރިބާކޮށް، އަމިއްލަ ނަފްސު އެކްސްޕްލޯކުރަން ބޭނުންވާ ޒުވާނެކެވެ. އެހެންކަމުން ހަމައެކަނި މޮޑެލްކޮށްގެން ފުއްދާލާކަށް ބޭނުމެއްނުވިއެވެ. ކެމެރާއަށް ބިރުކެނޑި، ދެން އޭނާ ބޭނުންވީ އެކްޓްކުރާށެވެ.\n"އެހެނަސް" ވެބްސީރީޒްއަކީ ޒުވާން ގިނަ މޫނުތަކެއް ދިވެހި ފިލްމް އިންޑަސްޓްރީއަށް ތަޢާރަފުކޮށްދިން ސީރީޒެކެވެ. ފުރަތަމަ ސީޒަނަށް ބަލާއިރުވެސް މެއިން ކާސްޓުންގެ ގޮތުގައި ފެނިފައިވަނީ މި ދާއިރާއަށް މުޅިން އާ މޫނުތަކެކެވެ. އެމީހުންގެ އެކްޓިންއަށް ގިނަ ބަޔަކު ތަޢުރީފުވެސްކޮށްފައިވެއެވެ. އެނގޭ ހެއްޔެވެ؟ އަޒްމަންއަށްވެސް "އެހެނަސް"ގެ ފުރަތަމަ ސީޒަންގެ މުހިއްމު ރޯލަކުން އޮފަރ ލިބުނެވެ. ނަމަވެސް އޭރު އޭނާ އެފުރުޞަތު ދޫކޮށްލީއެވެ.\nއޭގެ ދުވަސްތަކެއްފަހުން، ސީޒަން-2 ގައި "ފާރިޝް"ގެ ރޯލު ކުޅެދޭނެ ކުއްޖަކު ބޭނުންވެގެން، އެ ރޯލަށް އޮޑިޝަންކުރުމުގެ ފުރުޞަތު "އެހެނަސް" ޕްރޮޑަކްޝަންގެ ޓީމުން އޭނާއަށް ހުށަހެޅިއެވެ. މިފަހަރު ލިބުނު ފުރުޞަތުގެ ބޭނުން އަޒްމަން ހިފީއެވެ. އޮޑިޝަނަށް ދިޔައީ މާބޮޑަށް އެކަމަށް ތައްޔާރުވެގެނެއްވެސް ނޫނެވެ. ނަމަވެސް ޕްރޮޑަކްޝަން ޓީމަށް އަޒްމަންގެ އޮޑިޝަން ކަމުދިޔުމުން، "ފާރިޝް"ގެ ރޯލަށް އޭނާ ހޮވުނެވެ.\n"އެހެނަސް" ސީޒަން -2ގެ ކާސްޓުން / ފޮޓޯ: އަޒްމަން\n"މާބޮޑަކަށް ޕްރެކްޓިސެއް ނުކުރަން. އޮޑިޝަނަށް ގޮސް، ލައިންތައް ދިނީމަ ފާރިޝްގެ ސީނެއް ކުޅެލީ. ހަޔާތުގައިވެސް އެކްޓްކުރަން އޮޑިޝަނެއް ދިން ފުރަތަމަ ފަހަރު އެއީ. ކުޑަކޮށް ހާސްވި ފުރަތަމަ ފަހަރުވީމަ. އެކަމު ކެރެކްޓަރއަށް ރަނގަޅަށް ވަދެވުނީމަ ހާސްކަން ފިލައިފި. އެހެން ކުދިންތަކެއްވެސް އޮޑިޝަންދިން އެހެންވީމަ މި ޗާންސް ލިބިދާނެކަމަކަށް އުއްމީދެއްވެސް ނުކުރަން" އަޒްމަން ބުންޏެވެ.\n"އެހެނަސް" ސީޒަން -2ގެ އޮފިޝަލް ޓަރެއިލަރ މިހާރު އާއްމުކޮށްފައިވާއިރު، މިފަހަރުގެ ސީޒަނުން ފެންނާނެ މުހިއްމު މޫނުތައް ވަނީ ދައްކާލާފައިއެވެ. އެގޮތުން ކުރިންވެސް ފެނުނު ބައެއް ކެރެކްޓަރތަކާއި، މުޅިން އަލަށް ގުޅޭ ކެރެކްޓަރތައް ހިމެނެއެވެ. އަޒްމަން ބުނިގޮތުގައި، އޭނާއަކީ މި ދާއިރާއަށް އައު މީހަކަށްވިޔަސް، ޝޫޓިންގގެ ތެރެއިން އެއްވެސް މީހަކު އެކަން އޭނާއަށް އިޙްސާސްވިޔަ ނުދޭކަމަށެވެ.\n"އެމީހުން ވަރަށް ވެލްކަމިންގ. އުނދަގުލެއްނުވި އެމީހުންނާއި އެއްކޮށް އެޑްޖަސްޓްވާކަށް. ޝޫޓިންގ ތެރެއިންވެސް އެހީވޭ. ދިގު ޑައިލޮގްތައް ހަނދާން ބަހައްޓާނެގޮތާއި، އިމޯޝަންސް ގެންނާނެގޮތް ކިޔައިދޭ. ވަރަށް އެކުވެރި ޓީމެއް، އެހެންވެ ޝޫޓިންގެ ކަންކަން ވަރަށް ރަނގަޅަށް ދިޔައީ" އަޒްމަން ބުނެފައިވެއެވެ.\nއިޤްބާލު، ރިޝްމީ، އަދި ރަވީއަށް ޚާއްސަ ޝުކުރެއް\nފިލްމީ ދާއިރާގައި ކުރާ ފުރަތަމަ މަސައްކަތް އަޒްމަން ސިފަކުރަނީ އެތައް ކަންތައްތަކެއް ދަސްވި މަސައްކަތެއްގެ ގޮތުގައެވެ. ފިލްމެއް ނުވަތަ ސީރީޒެއް އުފައްދަން ބަޔަކު ކުރާ ބުރަ މަސައްކަތް މިހާރު އޭނާއަށް ވަޒަންކޮށްލެވެއެވެ. އެންމެ މަންޒަރެއް ފުރިހަމަކުރަންވެސް އެތައް ޝޮޓެއް ނަގަންޖެހުމާއި، އެތައް ފަހަރު ޑައިލޮގްތައް ކިޔަންޖެހުން ޚުދު އަޒްމަންއަށްވެސް މިހާރު ތަޖުރިބާކުރެވިއްޖެއެވެ.\n"އެހެނަސް" ސީޒަން -2ގެ ޝޫޓިންގގެ ކަންކަން ކުރިއަށްދިޔައިރު، އަޒްމަންއަށް ލިބުނު އެންމެ ބޮޑު ހިތްހަމަޖެހުމަކީ އޭނާގެ ކޯ-ސްޓާރުންނާއި، ޕްރޮޑަކްޝަން ޓީމުގެ ފަރާތުން ލިބުނު ހިފެހެއްޓުމެއްނެތް އެހީތެރިކަމާއި، އެއްބާރުލުމެއެވެ. ވަކިން ޚާއްސަކޮށް "ފާރިޝް"ގެ ކެރެކްޓަރއަށް ވަނުމަށްޓަކާ ލިބުނު އެންމެ ބޮޑު ހިތްވަރަކީ މިދާއިރާގައި މިހާރުވެސް މަސައްކަތްކުރާ، އަދި ބެލުންތެރިންގެ ލޯތްބާއި އިޙްތިރާމް ހޯދާފައިވާ ބަޔަކު އޭނާގެ "މެންޓޯރ" އެއްގެ ގޮތުގައި ތިބުމެވެ.\n"އެހެނަސް" ސީޒަން -2ގެ ޕްރޮމޯޝަނަލް ފޮޓޯ ޝޫޓުގެ ތެރެއިން އަޒްމަން / ފޮޓޯ: ޕިކްއެލެންސް\nއަޒްމަން ބުނިގޮތުގައި އޭނާ "ފާރިޝް"ގެ ކެރެކްޓަރއަށް ހެދުމުގައި އެންމެ ބޮޑު އެހީތެރިކަމެއް ލިބިފައިވަނީ ސީރީޒްގެ ޕްރޮޑިއުސަރ އިޤްބާލާއި، ޑައިރެކްޓަރ ރަވީއާއި ރިޝްމީގެ ފަރާތުންނެވެ. އަދި އެމީހުންގެ ފަރާތުން ލިބޭ ހެޔޮ ބަސްތަކާއެކު، މިކަން ކުރަން މީހާ އިތުރަށް މޯޓިވޭޓްވާކަމަށް އޭނާ ކިޔައިދިނެވެ.\n"ބައެއް ފަހަރު އައުޓް އޮފް ކެރެކްޓަރގައި ޑައިލޮގް ބުނެވިއްޖެއްޔާ ގެންނަންވީ އިމޯޝަންސާއި ޓޯން އެމީހުން އަމިއްލައަށް ޑިމޮންސްޓްރޭޓްކޮށްދީގެން ކިޔައިދޭ. އަޒްމަންގެ ފަރާތުން އެންމެ ފުރިހަމަ ޕަރފޯމެންސް ނެރެވޭތޯ އަބަދުވެސް އެމީހުން ބަލާ. ކުޑަ ޑީޓެއިލެއް ކިޔައިދޭންވިޔަސް ހަމަ ރެޑީގައި ތިބެނީ" އަޒްމަން ބުންޏެވެ.\nމިކަމުގެ ތެރެއިން އަޒްމަންއަށް ލިބުނު އެންމެ ބޮޑު އުފަލަކީ އޭނާގެ މަސައްކަތް "އެހެނަސް"ގެ ޕްރޮޑަކްޝަން ޓީމުން ބަލައިގަތުމެވެ. އެގޮތުން އެކްޓްކުރުން ރަނގަޅުކަމަށާއި، "ފާރިޝް"ގެ ރޯލަށް އޭނާ ނެގުނީތީ އުފާކުރާކަން އެމީހުންގެ ފަރާތުން ބުނެފައިވާކަމަށާއި، އެކަން އޭނާ ސިފަކުރަނީ މި ދާއިރާއިން ކުރިއަށްދާން ލިބުނު ބޮޑު ހިތްވަރެއްގެ ގޮތުގައެވެ.\n"އިޤްބާލު ފަރާތުންވެސް އެކްޓިންގ ވަރަށް ފުރިހަމަކަމާއި، ހިތްހަމަޖެހޭކަމާއި އަހަރެން އެރޯލަށް ނެގުނީތީ އުފާވާކަމަށްބުނި. ރިޝްމީވެސް ބުނި ކެރެކްޓަރ ވަރަށް ރަނގަޅަށް ޑެލިވަރކޮށްދިން ވާހަކަ. އަދި އެ ރޯލަށް ހަމަ އެންމެ ޕާފެކްޓް މީހާއޭ މިހުރީ ހޯދިފައި. އަސްލު މި ދާއިރާއިން ކުރިއަށްދާން ވަރަށް އިންސްޕަޔަރވޭ އެކަހަލަ ފީޑް ބެކްސް ލިބުނީމަ" އަޒްމަން ބުނެފައިވެއެވެ.\nމޮޑެލްކުރުމާއި، ފިލްމީ ދާއިރާއިން އަދިވެސް ކުރިއަށްދާން ބޭނުން\n"އެހެނަސް" ސީޒަން -2އަކާއެކު އަޒްމަން ހުރީ ފިލްމް އިންޑަސްޓްރީން ކުރިއަށްދިޔުމަށް އަޒުމް ކަނޑައަޅައިގެންނެވެ. ނަމަވެސް އޭނާ އެންމެ އިސްކަންދޭނީ އަދާކުރާ ވަޒީފާއަށް ކަމަށާއި، ވަގުތު ލިބޭ ވަރަކުން މޮޑެލްކުރުން ނުވަތަ ފިލްމް ކުޅެން ލިބޭ ފުރުޞަތުތަކުގެ ބޭނުން ހިފާނެކަށް އަޒްމަން ބުނެއެވެ.\n"ކޮމެންޓްތަކަަށް ބަލާފައި ވަރަށް ހިތްހަމަޖެހޭ. ބައެއް ސީންތައް ފެނުނީމަ ހިތަށްއަރާ އެއީ ހަމަ އަަހަރެން ބާއޭވެސް. ވަރަށް ތަފާތު އިޙްސާސެއް ކުރެވެނީ. މިގޮތުގައި ހަަމަ ކުރިއަށްދާން ބޭނުމީ" އަޒްމަން ބުންޏެވެ.\nއަޒްމަން ޤަބޫލުކުރާގޮތުން ހިތްވަރާއެކު ކެރިގެން ކޮންމެކަމަކާވެސް ކުރިމަތިލާނަމަ، ތިމާއަށް ޙާޞިލުނުކުރެވޭނެ އެއްވެސް ކަމެއް ނޯންނާނެއެވެ. ހުވަފެން ދެކުމަށާއި، އެ ހުވަފެން ހަޤީޤަތަކަށް ހަދަން ފަސްނުޖެހި މަސައްކަތްކުރުމަކީ މި ދާއިރާއަށް ވަންނަން ބޭނުންވާ ޒުވާނުންނަށް އަޒްމަން ދޭން ބޭނުންވި މެސެޖެވެ.\n"ކޮންމެ ކަމެއްވެސް ފަށާއިރު އެކިވަރުގެ ގޮންޖެހުންތަކާ ކުރިމަތިވާނެ. ހީނުކުރާފަދަ ކަންކަމާވެސް ކުރިމަތިލާންޖެހޭނެ. އެކަމަށް ކުރީބައިގައި މެންޓަލީވެސް ތައްޔާރުވެގެން ކުރިއަށްދިޔާއީމަ ކާމިޔާބީއާއި ހިސާބަށް ވާޞިލްވެވޭނެ" އަޒްމަން ބުންޏެވެ.\nކޮންމެއަކަސް "އެހެނަސް" ސީޒަން -2ބައިސްކޯފުގައި ޕްރިމިއަރ ކުރުމަށް ހަމަޖެހިފައިވަނީ މިމަހުގެ 18 ވަނަ ދުވަހުއެވެ. ދެވަނަ ސީޒަންގެ އޮފިޝަލް ޓްރެއިލަރއިން ފެނިގެންދާ މަންޒަރުތަކާއި، ސީރީޒާއި ގުޅޭ އައު މޫނުތަކާއެކު، ފުރަތަމަ ސީޒަނަށްވުރެވެސް ދެވަނަ ސީޒަން ޝަޢުގުވެރިވާނެކަމަށް ބެލެވެއެވެ. ބެލުންތެރިން ހަމަ ކުޑަކުޑަ އިންތިޒާރެއްކޮށްލައްވާށެވެ.\nއިތުރު ލިޔުންތައް ރިޕޯޓް ލައިފް ސްޓައިލް\nމީޑިއާ ކައުންސިލް މެމްބަރުކަމަށް ކުރިމަތިލުމުގެ މުއްދަތު އިތުރުކޮށްފި


Noosverikamuge inaamu dhey usoolah badhaluthakeh genasfi\nރާއްޖެ - ނޫސްވެރިކަމުގެ އިނާމް\nނޫސްވެރިކަމުގެ އިނާމުދޭ އުސޫލަށް ބަދަލުތަކެއް ގެނެސްފި\nފޮޓޯގްރަފީ އަދި އުންމީދީ ނޫސްވެރިޔާގެ އިނާމަށް ނަންހުށަހެޅޭ އުސޫލަށް ބަދަލެއް ނުގެނޭ\nފުރުސަތު ހުޅުވާލާފައިވަނީ 31 މާޗްއާއި ހަމައަށް\nކ. މާލެ 14 މާރޗް 2019 | ބުރާސްފަތި 21:52 1,568\nމީޑިއާ ކައުންސިލުން ބޭއްވި ނޫސްވެރިންގެ ބައްދަލުވުމުގެ ތެރެއިން - ރާއްޖެއެމްވީ\nމޯލްޑިވްސް މީޑިއާ ކައުންސިލް (އެމްއެމްސީ) އިން ކޮންމެ އަހަރަކު ވެސް ދެމުން އަންނަ ނޫސްވެރިކަމުގެ އިނާމުދޭ އުސޫލަށް ބަދަލުތަކެއް ގެނެސްފިއެވެ.\nމީޑިއާ ކައުންސިލްގައި ބުރާސްފަތި ދުވަހު ބޭއްވި ނޫސްވެރިންގެ ބައްދަލުވުމުގައި ކައުންސިލްގެ ނައިބު ރައީސް އަހްމަދު އާޒިފް ވިދާޅުވީ، އުސޫލަށް ގެނައި އެންމެ ބޮޑު އެއްބަދަލަކީ ނޫސްވެރިކަމުގެ އިނާމަށް ހުށަހަޅާ މީހުންނާ، ފަނޑިޔާރުންގެ ޕެނަލުން އިންޓަވިއު ކުރާ ގޮތަށް ނިންމާފައިވާ ނިންމުން ކަމަށެވެ.\nއާޒިފް ވިދާޅުވީ ބްރޯޑްކާސްޓިން ދާއިރާ އިން ހުށަހަޅާ އުފެއްދުންތައް އުފެއްދި ތާރީޚު ޔަގީން ކުރަން ދަތިވާ ކަމަށެވެ. އެގޮތުން ހުށަހަޅާ ރިޕޯޓާއި ޚަބަރު ލިޔުނު ތާރީޚު ނުވަތަ ބްރޯޑްކާސްޓް ކުރި ތާރީޚު އަންގައިދޭ ލިޔުމެއް ހުށަހަޅަން ޖެހޭ ގޮތަށް އުސޫލު ބަދަލުކޮށްފައިވާ ކަމަށް އޭނާ ވިދާޅުވިއެވެ.\nއެމްއެމްސީން ބުނީ ފީޗާ އަދި ފޮޓޯގްރަފީ ނޫން ދާއިރާތަކަށް ހުށަހަޅަން ކަނޑައަޅާފައި ވަނީ ފަސް އުފެއްދުމެއް ކަމަށެވެ. އަދި ކުރިން ނިންމާފައި އޮތީ ތިން ޚަބަރާއި ދެ ރިޕޯޓެއް ހުށަހަޅާ ގޮތަށެވެ. އަދި ފީޗާގެ ދާއިރާއަށް ކުރިމަތިލާ މީހުން ތިން އުފެއްދުމެއް ހުށަހަޅަންޖެހޭއިރު، އެލިޔުންލިޔަން ކުރި މަސައްކަތްތަކާއި، ތާރީހު އެނގޭ ލިޔުމެއް ހުށަހަޅަންޖެހޭ ކަމަށް އެމްއެމްސީން މައުލޫމާތުދެއެވެ.\nނޫސްވެރިކަމުގެ އިނާމުތަކަށް މާކްސްދޭ އޮނިގަނޑަށް ވެސް އެމްއެމްސީން ބަދަލުގެނެސްފައިވާއިރު، އިނާމަށް ހުށަހަޅާއިރު އެ މީހެއްގެ މަސައްކަތުގެ ވަނަވަރު، ނުވަތަ ސީވީ ވެސް ހުށަހަޅަންޖެހެއެވެ. ނޫސްވެރިކަމުގެ އިނާމުދޭ އުސޫލަށް ބަދަލުތަކެއް ގެނެސްފައިވާއިރު، ފޮޓޯގްރަފީ އަދި އެންމެ އުންމީދީ ނޫސްވެރިޔާގެ އިނާމަށް ނަންހުށަހެޅޭ އުސޫލަށް އެއްވެސް ބަދަލެއް ނުގެނެއެވެ.\nމިބަދަލުތަކާއެކު މިމަހުގެ 31 ވަނަ ދުވަހުގެ ނިޔަލަށް ނޫސްވެރިކަމުގެ އިނާމުތަކަށް ކުރިމަތިލުމުގެ މުއްދަތު ވަނީ އިތުރު ކޮށްފައެވެ.


Fandiyaaru Didi magaamun vakikuran committee in faaskohfi\nސްޕްރީމް ކޯޓުގެ ފަނޑިޔާރު ކަމަށް ދީދީ އައްޔަން ކުރުމުގެ ތެރެއިން.-- ފޮޓޯ: ރައީސް އޮފީސް\nފަނޑިޔާރު ދީދީ މަގާމުން ވަކިކުރުމަށް ކޮމިޓީން ފާސްކޮށްފި\nސީރިއަސް ގިނަ މައްސަލަތަކެއްގެ ތުހުމަތު ކުރެވިފައިވާ ސުޕްރީމް ކޯޓުގެ ފަނޑިޔާރު އަބްދުﷲ ދީދީ މަގާމުން ވަކި ކުރުމަށް ޖުޑީޝަލް ސާވިސް ކޮމިޝަން (ޖޭއެސްސީ) އިން ނިންމައި، ރައްޔިތުންގެ މަޖިލީހަށް ފޮނުވުމުން އެ މައްސަލަ ދިރާސާކުރަން ފޮނުވި މަޖިލީހުގެ ޖުޑިޝަރީ ކޮމިޓީން ވެސް އޭނާ ވަކިކުރަން ފެންނަ ކަމަށް ނިންމައިފި އެވެ.\nފަނޑިޔާރަކު ވަކި ކުރެވޭނީ ޖޭއެސްސީން ނިންމާ ގޮތެއްގެ މައްޗަށް މަޖިލީހުގެ ޖަލްސާގައި ނަގާ ވޯޓެއްގައި ބައިވެރިވާ މެމްބަރުންގެ ތިންބައި ކުޅަ ދެބައި މެމްބަރުންގެ އަގުލަބިއްޔަތުންނެވެ. އެގޮތުން މިހާރު ސަސްޕެންޝަނުގައި ހުންނެވި ފަނޑިޔާރު ދީދީ، ފަނޑިޔާރު ކަމުން ވަކިކުރުމަށް ނިންމައި އެ މައްސަލަ ޖޭއެސްސީން މަޖިލީހަށް ފޮނުވީ އިއްޔެ އެވެ.\nޖުޑިޝަރީ ކޮމިޓީން ވެސް ޖޭއެސްސީގެ ނިންމުމަށް ތާއީދު ކުރުމުން ދެން އޮންނާނީ އެ މައްސަލަ މަޖިލީހުގެ ތަޅުމަށް ހުށަހެޅުމެވެ. އެގޮތުން ކޮމިޓީގެ ނިންމުން މަޖިލީހުގެ ތަޅުމަށް ހުށަހަޅައިގެން، މަޖިލީހުގެ ތަޅުމުގައި އެކަމަށް ވޯޓަށް އަހާނެ އެވެ.\nމަޖިލިސް އަދުލުއިންސާފު ފަނޑިޔާރު އަބްދުﷲ ދީދީ މައްސަލަ ފަނޑިޔާރުން ސްޕްރީމް ކޯޓް


India Gai Dhivehin Gos Ulhey Thanthan Balai Faaskurumuge Operation Eh Fashaifi - Vaguthu\nހަބަރު , ދުނިޔެ\nއިންޑިއާގައި ދިވެހިން ގޮސް އުޅޭ ތަންތަން ބަލައި ފާސްކުރުމުގެ އޮޕަރޭޝަނެއް ފަށައިފި\nއިންޑިއާގައި ދިވެހިން އާންމުކޮށް ގޮސް އުޅޭ ތަންތަން ބަލައި ފާސްކުރުމުގެ ހާއްސަ އޮޕަރޭޝަނެއް ފަށައިފިއެވެ.\nޓައިމްސް އޮފް އިންޑިއާގައި މިކަމާއި ގިޅިގެން ބުނެފައިވާގޮތުގައި ޓެރެރިސްޓް ޙަމަލާއެއް އަތުވެދާނެކަމުގެ ބިރު އޮތުމުން ސަލާމަތީ ކަންތައްތައް ވަރުގަދަކޮށް ޝައްކު ކުރެވޭ ތަންތަން ބަލައި ފާސް ކުރުމުގެ އޮޕަރޭޝަނެއް ތްރިވަނަންތޕޫރަމްގައި މިހާރު ދަނީ ކުރިޔަށް ކަމަށެވެ.\nއަދި މި ސިޓީއަކީ ދިވެހިން އާންމުކޮށް ޒިޔާރަތްކުރާ ސިޓީއަކަށްވާއިރު، އޭގެތެރެއިން ބައެއް މީހުން އިސްލާމިކް ސްޓޭޓްސްފަދަ ޓެރެރިސްޓް ޖަމާޢަތްތަކަށް ވާގިވެރިވާކަމަށް އެ ނޫހުގައި ބުނެފައިވެއެވެ.\nހަމަ އެހެންމެ ދިވެހިން އާންމުކޮށް ދިރިއުޅޭ ތަންތަން ފުލުހުން ޗެކް ކުރާނަމަ ދިރިއުޅޭތަން ބަދަލުކުރާކަންވެސް ފާހަގަކުރެވިފައިވާ ކަމަށާއި، އުޅޭތަން ބަދަލުކުރާނަމަ އެމަޢުލޫމާތު ކަމާބެހޭ ފަރާތްތަކާއި ހިއްސާ ކުރަން ޖެހޭއިރު އެކަން އެގޮތަށް ނުކުރާކަން ދިވެހިންގެ ފަރާތުން ފާހަގަކުރެވޭ ކަމަށެވެ.\nއިންޑިއާގެ ފުލުހުންނާއި ހަވާލާދީ ހަބަރުތަކުގައި ބުނެފައިވަނީ ތްރިވަނަންތަޕޫރަމްގައި ހާއްސަ އޮޕަރޭޝަނެއް ފަށާފައިމިވަނީ ޓެރެރިޒަމްގެ ތުހުމަތުގައި ހައްޔަރުކޮށްފައިވާ މީހުންގެ ފަރާތުން ލިބިފައިވާ މަޢުލޫމާތުތަކާއި މުވާސަލާތީ ގުޅުންތަކަށް ފާރަލައިގެން ހޯދާފައިވާ މައުލޫމާތުތަކާއި ގުޅިގެން ކަމަށެވެ.\nމެއި 20, 2017 - 19:32\nވިސްނުންބަދަލު ވުމަކީ ތަރައްގީ\nމެއި 20, 2017 - 10:06\nއިންޑިޔާ މީހުން އެގައުމުގާ ދިވެހިން އުޅޭތަން ބެލުމުން އެއީ އެހާ ބޮޑު ކަމެއް ނުން ދޯ. އިންޑިޔާގައި ޢިންޑިޔާގެ ގާނޫނާ ޚިލާފު ކަމެއް ނުކުރާނަމަ އެކަމާ ކަންބޮޑު ވާކަށް ނުޖެހޭ. އަދި އހެނޭ ކިޔާފާ ރާއްޖޭގާ އުޅޭ އިންޑިޔާ މީހުންނަށް ޖެއްސުން ކުރުމަކީ ވާނީ ވަރަށް ނާތަހްޒީބު ކަމަކަށް. އަދި އިންޑިޔާ މީހުން ނާތަހްޒީބު ކަންތަށް ކުރީމާ އަހަރެމެން ވެސް އެމީހުން ހެދި ގޮތށް ހެދީމާ އަހަރެމެންވެސް އެމީހުންގެ ދަރަޖައަށް ވެއްޓުނީ ނުންތަ. އަދި ގަބޫލު ކުރަން ޖެހޭ ހަގީގަތަކީ ދިވެހިންވެސް އެމީހުންގެ ހައްގެ ނުވަތަ މަންފާއެއް ނެތް ކަމެއްގެ ތެރެއަށް ވަދެގެން ހަގުރާމަ ކުރުމަށް ދާކަމާ ބައިނަލްއަގވާމީ އސޫލުތަކުން މިފަދަ ހަނގުރާމަ ކުރުމާ މީހުން މެރުމަކީ ވަނީ ޓެރަރިސްޓު ކަންތަކަށް ވާތީ އަހަރެމެންނާ ދިމާވާ މިކަހަލަ ކަންތަކުގެ ޒިއްމާ އަހަރެމެން އަމިއްލައަށް ނަގަންވެސް އެބަޖެހޭ\nމެއި 20, 2017 - 08:19\nއަސްލު ވެގެން އުޅޭގޮތަކީ ޝެއިޚް ޒާކިރު ނައިކު އެމީހުންނަށް އެއްވެސް ގޮތަކުން ބަލިނުކުރެވި އެންމެފަހުން އިންޑިޔާގެ ބޮޑުބައެއް އިސްލާމްވެދާނެކަމުގެ ބިރުހީވެ ހައްޔަރު ކުރަން އެންޓަޕޯލް ނެރުމުން ޝެއިޚުގެ ދިފާއުގައި އެތައް މުސްލިމުގައުމެއް ތިބިކަން އެނގި ބިރުގަތީ .ހަގީގަތުގަވެސް މިހާރު އެމީހުންގެ ޕރޮޑަކްޓް ތައް ބޭންކުރަނވެއްޖެ .އަދި ސަރުކާރުން ކައިރި އެހެން ގައުމަކުން ބޭސްފަރުވާ ކުރެވޭނެ ގޮތް ހަމަޖައްސަންވެއްޖެ\nމެއި 20, 2017 - 03:05\nމިއުޅޭ ކަލޭގެ ދަރި މަރިވެގެން ދިއްލީއަަށް ގޮސް ކުޓުވައިގެން ވީކަމެއްކަމަށް ލަފށކުރެވެނީ. އައި ހެވަން ޗައިނާއަށް ދިނުމަށް ގޮވާލަން\nމެއި 20, 2017 - 01:13\nކީއްކުރާނީ ދިވެހި ސިފައިންނަށް އަދި ސަލާމަތީ ބާރުތަކަށްވެސް ނޭންގޭނެ ރާއްޖޭގައި ނުގަވާއިދުން އުޅެނީ ކިތައް އިންޑިއާ މީހުންކަމެއް. ޢެކަމު އިންޑިޔާއަށް އެނގޭނެ އެގައުމަށް ދާ ހުރިހާ ދިވެހިން. އެގައުމެއްގެ ސަލާމަތާއި ރައްކާތެރިކަން ބަލަހައްޓާނީ އެގައުމަކުން. އަމިއްލަ ގައުމުގެ މީހުން އެހެން ގައުމުތަކަށް ގޮސް އުޅޭ ގޮތް އެއީ އަދި އެހެންކަމެއް. ޢެފަދަ ކަމަކާ އެމީހުން ކުރިމަތިލާން ޖެހިއްޖިއްޔާ ހުންނާނެ ވަރުވަރުން އެމްބަސީތައް. ޙިމާޔަތް ހޯދަން.\nމެއި 19, 2017 - 23:48\nމަރުހަބާ ރައީސް ނަޝީދު އަދި އެމް.ޑީ.ޕީ. އިޓްސް ހެޕަނިންގެ.\nމެއި 19, 2017 - 23:43\nތިޔަ އިންޑިއާއަށް ދިވެހިން ޓެރަރިސްޓްހަމަލާއެއް ދިންތޯ ނޫނީ ބައިވެރިވިތޯ ކުރިން އެކަހަލަކަމެއްގަ؟ އުންޑިއާ މީހުން އުޅޭތަންތަން ވރސް ބަލާ ފާސްކުރުމަށް ދިޗެހި ފުލުހުންނަށް ގޮވާލަން\nމެއި 19, 2017 - 21:34\nދިވެހިރާޢްޖޭގައި ހުއްދަނެތް ގޮތަށް އިންޑިއާމީހުން ވާރކް ވިސާއާއި ޚިލާފަށް ކުރާ ވިޔަފާރިތައް ހުއްޓުވާނީ ކޮންދުވަހަކުންބާއޭ ހިތަށްއަރާ. އިންޑިއާއިން ރުޅިގަދަވަނީ ޗައިނާއާއި ގުޅިގެން އުޅޭތީ.\nމެއި 19, 2017 - 21:25\nއެއްޗެކޭ ކިޔަނީ ތާއެވެ؟\nމެއި 19, 2017 - 20:41\nހިންގާ އެންމެން ދެން ތިފަޑުއްކަ ރަށްގަޑަށް ނުދަމާ ދޯ؟ އެހެން ތަންތަން މާރަނގަޅު. މީހުންވެސް މާ ހިތްހެޔޮ. ބައިބައި އިންޑިޔާ. ހައި ޗައިނާ .\nމެއި 19, 2017 - 20:27\nހެހެ ހަމަ ޖެއްސުންކުރުން ދޭތެރެ ދޭތެރެއިން މިޖެއްސުން ނުކޮއްއެމީހުން ހިތްހަމައެއްނުޖިހޭނެ\nމެއި 19, 2017 - 20:11\nބުނަންތަ ރަނގަޅު ވާހަކައެއް ހެޔޮދުއާޔާ ތަހާނީއާ އެކީ؟ އިންޑިޔާއަކީ މިހާރު ތިމާތިމާޔަށް ފެނިގެން އުޅޭޒާތުގެ ހިންދީ ގައުމެއް. އަހަރުމެން މުސްލިމުންނަކާ އެތަނަކ މިހާރު ހަމައެއް ނޫން. ޕާކިސްތާން. ބެންކޮކް. އެއޮތީ ވެލްކަމް ކިޔައިގެން. ޗައިނާވެސް.....\nމެއި 19, 2017 - 20:08\nހެޔޮނުވާނެ. .ތި އިންޑިޔާއަށް ނުދޭބަލަ. ބެންކޮކަށް ލަންކާޔަށް ދާން އާދަކޮށްބަލަ. އަގުތައްވެސް މާރަނގަޅޭ. މީހުންވެސް މާ ރަނގަޅޭ. ހިދުމަތްވެސް މާރަނގަޅޭ<\nމެއި 19, 2017 - 20:07\nއެވޮއިޑް ގޮއިން ޓު ފެސިސްޓް އިންޑިޔާ. ގޯ ސިރިލަންކާ. ގޯ ސިންގަޕޫރު. ގޯ ބެންކޮކް (އޮންލީ 399 ޑޮލަރު ޓިކެޓު ނައު). ބެޓަރ. މަޗް ބެޓަރ.\nމެއި 19, 2017 - 20:06\nދިވެއްސެކޭ ބުނަން މިހާރު ލަދުގަނޭ، ބޭރު ގައުމުތަކަށްގޮސްވެސް އުޅޭނީ ތިމާ ހިތުހުރި ވައްތަރަކަށް، ރާއްޖޭގައި އުޅޭގޮތަށް، ޤާނޫނަކަށް ޤަވާއިދަކަށް ބެލުމެއްނެތި، މިދާވަރުން ދަންޏާ އަދި ރީތި ބޮނޑިއެއް ބޮއެގެން މިކަންތައް މައިތިރިވާނީ..


Maziya Molhuvaan Dhanikoh Fahu Vaguthu Chennai City In Ehvvaru Koffi - Vaguthu\nއޭއެފްސީ ކަޕްގެ ގްރޫޕް ސްޓޭޖުގައި މިރޭ އިންޑިއާގެ ޗެންނާއީ ސިޓީއާ ރާއްޖޭގެ މާޒިޔާ ސްޕޯޓްސް އެންޑް ރެކްރިއޭޝަން ކްލަބު ބައްދަލުކުރި މެޗު އެއްވަރު ވެގެން ނިމިއްޖެ އެވެ.\nއިންޑިޔާގެ ޖަވާހަރްލާލް ނެހްރޫ ސްޓޭޑިއަމްގައި ކުޅުނު މެޗު އެއްވަރުވީ 2-2 އިންނެވެ.\nމި މެޗަށް ނުކުތްއިރު މާޒިޔާގެ ގޯލްކީޕަރު އޮވޭސް އަޒީޒީ އާއި ޑިފެންޑަރު ޕީޓަ ޕްލަނިޗް ހުރީ ކާޑު ހަމަވުމުގެ ސަބަބުން ސަސްޕެންޝަނުގަ އެވެ. އަޒީޒީގެ ބަދަލުގައި ގޯލު ބެލެހެއްޓީ ގައުމީ ޓީމުގެ ބަދަލު ގޯލްކީޕަރު ހުސައިން ޝަރީފް އެވެ.\nމެޗުގައި ފުރަތަމަ ގޯލު ޖަހައި ލީޑު ނެގީ ޗެންނާއީ ސިޓީންނެވެ. ފުރަތަމަ ހާފުގެ 11 ވަނަ މިނެޓުގައި މި ގޯލު އެ ޓީމަށް ކާމިޔާބުކޮށްދިނީ އެޑޮލްފޯ މިރާންޑާ އެވެ. އޭރިޔާ ތެރެއިން ލިބުނު ފުރުސަތެއްގައި އޭނާ ޖެހި ބޯޅަ އަމާޒުވީ ގޯލުގެ ކައިރި ކަނަށެވެ. އޭގެ ކުރިން މާޒިޔާ އިން އުފެއްދި ހަމަލާއެއްގައި ޗެންނާއީގެ ގޯލާ އަމާޒުކޮށް މާޒިޔާގެ ބިދޭސީ ފޯވަޑް ކޮނޭލިއަސް ސްޓެވާޓް (ކޯނޭ) ފޮނުވާލި ބާރު ބޯޅަ ގޯލްކީޕަރު ނައުޒެޓް ސަންޓާނާ ވަނީ މަތަކޮށްފަ އެވެ.\nމެޗުގެ 25 ވަނަ މިނެޓުގައި ޑިފެންޑަރު މޫސާ ޔާމިން (ޔާންބެ) އަށް އަނިޔާވުމުން މާޒިޔާ އިން ވަނީ ބަދަލުގައި މުޖުތާޒް މުހައްމަދު (މުޖޭ) ކުޅެން އަރުވައިފަ އެވެ.\nމާޒިޔާ އިން ނަތީޖާ އެއްވަރު ކުރީ ދެވަނަ ހާފުގެ 61 ވަނަ މިނެޓުގައި ކެޕްޓަން މުހައްމަދު އިރުފާން (އިރޭ) ޖެހި ގޯލުންނެވެ. ހަމްޒާ މުހައްމަދު (ހަމްޕު) ތަނަވަސްކޮށްދިން ފުރުސަތެއްގައި އިރޭ ޗެންނާއީގެ ގޯލުގެ ތެރެއަށް ބޯޅަ ވައްދާލީ ބޮލުންނެވެ. އޭގެ ތިން މިނެޓު ފަހުން މާޒިޔާ އިން މެޗުގައި ފުރަތަމަ ފަހަރަށް ލީޑު ނެގީ އިބްރާހިމް މަހުދީ (ފޭދޫ އިއްބެ) ޖެހި ގޯލުންނެވެ. ހުސައިން ނިހާން (ނިހާޓް) ދިން ޕާހެއްގައި ފޭދޫ އިއްބެ ފަސޭހަކަމާއެކު ގޯލުގެ ތެރެއަށް ފޮނުވާލި ބޯޅަ ހުއްޓުވުމުގައި ޗެންނާއީގެ ކީޕަރަށް މާ ބޮޑު މަސަތްކަތެއް ނުކުރެވުނެވެ.\nލީޑު ނެގުމަށް ފަހު ވެސް މާޒިޔާ އިން ދިޔައީ ކުރިއަށް ޖެހި އިތުރު ގޯލުތަކެއް ޖެހޭތޯ މަސަތްކަތް ކުރަމުންނެވެ. އެގޮތުން ކޯނޭ އާއި އިބްރާހިމް ވަހީދު ހަސަން (އިއްބެ ވަހީދު) ޖެހި ބޯޅަތަކުގެ ހުރަހަކަށްވީ ކީޕަރެވެ. ޗެންނާނީ ސިޓީން މި ހާފުގައި އުފެއްދި ނުރައްކާތެރި ފުރަތަމަ ހަމަލާ ފޮނުވާލީ މެޗު ނިމެން ހަތް މިނެޓަށް ވެފައިވަނިކޮށް މިރާންޑާ އެވެ. އޭނާ ޖެހި ބޯޅަ ގޯލާ އަމާޒުނުވެ ދިޔައީ ބޭރަށެވެ.\nމި ފުރުސަތުގެ ބޭނުން ނުހިފުނު ނަމަވެސް މިރާންޑާ ވަނީ މެޗުގެ ފުރިހަމަ ވަގުތު ހަމަވާން މިނެޓަކަށް ވެފައި ވަނިކޮށް ދެ ވަނަ ގޯލެއް ޖަހައި ޗެންނާއީ އަށް މެޗުން ޕޮއިންޓެއް ކަށަވަރުކޮށްދީފައެވެ. މިއީ ޗެންނާއީގެ ކުޅުންތެރިއަކު އޭރިޔާ ބޭރުން ޖެހި ބޯޅަ ކީޕަރު ހުސެންގެ އަތުގަ ޖެހިފަ ބޭރަށް ނުކުތް ވަގުތު ގޯލުގެ ތެރެއަށް ވައްދާލައިގެން މިރާންޑާ ޖެހި ގޯލެކެވެ.\nދެކުނު އޭޝިއާގެ ޓީމުތަކަށް ނިސްބަތްވާ އޭއެފްސީ ކަޕްގެ ގްރޫޕް އީގެ ފުރަތަމަ މެޗުގައި މިއަދު ބަންގްލަދޭޝްގެ ޗެމްޕިއަން ބަޝުންދަރާ ކިންގްސް އިން ވަނީ ރާއްޖޭގެ ޓީސީ ސްޕޯޓްސް ކްލަބް 5-1 އިން ބަލިކޮށްފަ އެވެ.\nމި ގްރޫޕުގެ މެޗުތައް ދެން ކުޅޭނީ އަންނަ މަހުގެ 14 އަދި 15 ވަނަ ދުވަހު އެވެ. 14 ވަނަ ދުވަހު މާޒިޔާ އިން މާލޭގައި ބަޝުންދަރާ ކިންގްސްއާ ދެކޮޅަށް ނުކުންނައިރު ޖެހިގެން އަންނަ ދުވަހު ޓީސީ އާއި ޗެންނާއި ސިޓީ ވާދަކުރާނެ އެވެ.


Vakive Dhiyayas -2| Vaahaka\nމޮންސްޓާ December 19, 2019\t3 Comments\nViews: 4577\t65\n"ހިމް ބަލަ. މުއީން!" އަހަރެން ޝަހާދަތް އިނގިލި ހިއްލާ ދައްކާލަމުން ބުނެލީމެވެ.\nހިމްޔާންވެސް އެނބުރިލާ ބަލައިލިއެވެ. އެތަނުގައި ގްރޫޕަކާއި ވާހަކަ ދައްކަން އެއިނީ އަހަރެންގެ މަންމަގެ ފިރމީހާއެވެ. އަހަރެންގެ ދޮން ބައްޕައެވެ. މުއީނަށް އަހަރެން ފެނިއްޖެ ނަމަ ވާނީ ކިހިނެއް ހެއްޔެވެ؟ މަންމަ ކައިރީ ބުނާނެބާއެވެ؟ އަހަރެން ދަންވަރު ގެއިން ނުކުމެދާނެއެކޭވެސް މަންމަ ހިތަށްވެސް ނާރާނެއެވެ. އަދި ފިރިހެން ކުއްޖަކާއި އެއްކޮށް މިފަދަ ތަނެއްގަ ވުމުން ދެން އެހިތަށް ކުރާނީ ކޮންކަހަލަ އަސަރުތަކެއް ހެއްޔެވެ؟\n"އޭ ކާލމް ޑައުން. އެހާ އައްޔެއް ނޫނެއްނު. އަޅައެއް ނުގަންނާނެ." ހިމްޔާން މަސައްކަތް ކުރީ އަހަރެންގެ ބިރު ކަނޑުވާށެވެ. ނަމަވެސް އަހަރެންގެ ހިތުގެ ތެޅުން ވަނީ ހިނދަކަށްވުރެ ހިނދެއް ބާރެވެ. މުއީން އެ އަންނަނީ ސީދާ އަހަރެމެންނާއި ދިމާއަށެވެ. މޫނުމަތިން ފެނިގެންހެން ހިއެއް ނުވެއެވެ. އުންމީދު ކުރެވުނީ، ނިކުންނަން ދަނީ ކަމަށެވެ. ނަމަވެސް ހިތާއި ސިކުނޑި ވަނީ ވަހުމްތަކުން ފުރިފައެވެ.\nއަހަރެން ފަހަނައަޅާ މުއީން ދިޔައީވެސް، އަހަރެން އެހާލެއްގައި ތުރުތުރު ލައި އިންދައެވެ. ހަމަ ޖެހުމުގެ ނޭވާއެއްލެވުނެވެ. ނަމަވެސް ލީ ނޭވާ ދެވަނަ ސިކުންތުގައި ތާށިވިކަހަލައެވެ.\n"ރިފާޝާ؟" މުއީންގެ އަޑެވެ. އެނބުރި އައިސް އެ ހުއްޓިލީ ސީދާ އަހަރެމެން މޭޒު ދޮށުގައެވެ. އަހަރެން ނުތަނަވަސްކަމާއި އެކު އިސް އުފުލާ ބަލައިލީމެވެ. އެމޫނަކުން ރުޅިވެރިކަމެއް ނުފެނެއެވެ.\nފާޑަކަށް މުއީން ހިމްޔާނަށް ބަލައިލިއެވެ. ހިމްޔާން އޭނާގެ ޖޯކު ހިނިތުންވުން ދިނެވެ. އަދިވެސް އަހަރެންގެ ހިތް ހީވަނީ ފުންމާލާފައި ނުކުމެދާނެހެންނެވެ. އަހަރެމެން ދެމީހުންނަށް ފާޑަކަށް ބަލަން ހުރެފައި، މުއީން އަނގަޔަށް ގޮތެއް ހަދާލިއެވެ. އެ ނެގީ މުޅިން ނުބައި މާނައެއްކަން ވަގުތުން އަހަރެންނަށް ދޭހަވިއެވެ.\n"ކޮބާ މަންމަ؟" އެއްޗެކޭ ބުނުމުގެ ބަދަލުގައި ކުރިމަތިވީ އާދައިގެ ސުވާލެކެވެ.\n"ކޮއްކޮ ކައިރީގަ.." އަދަބުވެރިކަމާއި އެކު އަހަރެން ޖަވާބު ދިނީމެވެ. އިތުރަށް މަޑުކުރަން ނަހަދާ މުއީން ދިޔައީ ނުކުންނާށެވެ.\n"ރިފޭ ހާދަ ފިނޑިއޭ. މުއީން ކިހާ ކޫލް.." ހިމްޔާނަށް މަލާމާތް ކޮށް ނުލާ ކެތް ނުވިޔެވެ. އަހަރެން ރުޅި މޫނު ހަދާލީމެވެ. އަދި ކޮޅަށް ތެދުވި އަންހެން ކުއްޖާއަށް ބަލައިލަމުން، އެކަން ހިމްޔާނަށް އަންގާލީމެވެ.\nއަހަރެންނަށްވެސް މޫނު ނިވާ ކުރާނެ ފޮތިގަނޑެއް ދީފައި، ހިމްޔާންވެސް މޫނު ނިވާކޮށްލިއެވެ. ކުރަން މިއުޅެނީ ރަނގަޅު ކަމެއް ނޫނޭ އަހަރެންގެ ހަވަނަ ހިއްސު ބުނަމުން ދިޔައެވެ.\nބޮދަމުން އަހަރެމެން ދިޔައީ އެ އަންހެން ކުއްޖާގެ ފަސްފަހަތް ބަލަމުންނެވެ. ހިމްޔާން ބިޓެއް ކަމަށްވެސް ވެދާނެއެވެ.\n"އިނގެއެންނު ޑެލް." ހިމްޔާން ވާހަކަ ދައްކަން ފެށްޓެވެ.\n"ކޮން؟ ލެޕްޓޮޕް ބްރޭންޑް.." އަހަރެންނަށް އިނގެނީ ޑެލް ލެޕްޓޮޕެވެ. އެކަމަކު އެހި އިރުވެސް އެ ދައްކަނީ މީހެއްގެ ވާހަކަ ކަން އަހަރެންނަށް އެނގެއެވެ.\n"ޕިސް ދެން. އެއީ އަހަރެމެން ގްރޫޕް ސޮރެކޭ. ކުރީ ރޭ ބަޔަކު އައިސް ޑެލް ގައިގަ ތަޅައިގަތީ. އެ ގްރޫޕް އިސް އެއްޗެއްގެ ކޮއްކޮ ތިހިރަ ދާ މަންޖެއަކީ. އެހެންމަ ބަދަލު ހިފާލަން މިއުޅެނީ.." ހިމްޔާންގެ ރޭވުން ކޮންމެވެސް ވަރަކަށް ކިޔާލަ ދިނެވެ.\nއަހަރެން ކޮންމެވެސް ވަރަކަށް ހިތްހަމަ ނުޖެހުނެވެ. އެ ކުއްޖާ ކޮށްފައި އޮތް ކުށެއް ނެތެއް ނޫންހެވެ. ދެން އެކުއްޖާޔާ ބެހެން ޖެހޭ ހެއްޔެވެ؟ އަހަރެން އިތުރަށް އެއްޗެކޭ ނުބުނަމެވެ. މިކަން ކުރަން އައީ އަމިއްލައަށް ބޭނުންވެގެންނެވެ. ދެން ކޮން ދެކޮޅެއް ހަދާކަށް ހެއްޔެވެ؟\n"ރިފޭ ދޭ. ގޮސް މިއޮތްހާ ދުހު ދަސްކުރި އެއްޗެއް ބޭނުންކޮށްގެން އޭނަ ވައްދަންވީ އެހެރަ ފަޅުގެއަށް. މިއޮތީ އަނގަ ބަންދުކުރަން ފޮތިގަނޑު." ކުޑަކުޑަ ކަމެއްހެން ކިޔާލަ ދިން އިރު، އަހަރެންގެ ދެލޯ ދިޔައީ ބޮޑުވެގެންނެވެ. އަހަރެންވީ ކުށެއްނެތް އަންހެން ކުއްޖަކު ކިޑްނެޕް ކުރަންހެއްޔެވެ؟\n"ކަމޯން ރިފް. ދިސް އިޒް ބިޒްނަސް." އިތުރަށް ހިމްޔާން ބުނެލިއެވެ. އަހަރެން ބިރުންހުރެ، ފުން ނޭވާއެއް ލާފައި ހިނގައިގަތީމެވެ. ކިޑްނެޕް ކުރުމަކީ އާ ކަމެއް ނޫނެވެ. ނަމަވެސް ރަށުގައި، އަންހެން ކުއްޖަކު ކިޑްނެޕް ކުރަން ބުނުމުން ފަސްޖެހެވުނީއެވެ. ހަމަ އަހަރެންގެ ފިނޑި ކަމުންނެވެ. އަހަރެން ބޭނުންވާ ފައިސާ ލިބޭނީ އެމީހުން ބުނާ ކަންކަން ކޮށްދިނީމައެވެ. މިނޫންގޮތެއް ނެތެވެ.\nދިޔައީ ކިތަންމެ މަޑުމަޑުން ނަމަވެސް، ވަކި ހިސާބަކަށް ދެވުންތަނާ އެކުއްޖާއަށް، ފަހަތުގައި މީހަކު ހުރިކަން އެނގުންވެ އެނބުރިލިއެވެ. ތަންވަޅު ބަލާފައި އަހަރެން ހަމަލަ ދިނީމެވެ. ފަޔަށް ލެވުނުހާ ބާރެއްލާފައި ޖެހީ ބަނޑުގައެވެ. ވަރަށް ތަދުވާނެކަން އަހަރެންނަށް އެނގެއެވެ. ކަޑަވެސް ވިއެވެ.\nތޫލި ހަޅޭކަކާއި އެކު އެކުއްޖާ ގުދުވެލިއެވެ. ވަގުތު ބޭކާރުކުރުމެއް ނެތި، ފައިގައި ހިފާ އެކުއްޖާ ބިމަށް ވައްޓާލީމެވެ. ހަޅޭއްލަވަމުން ދިޔަ އަނގަމަތީ އަތް އަޅާލާ، ހިމްޔާން ދިން ވާގަނޑުގެ އެހީ ހޯދީމެވެ. ހިމްޔާން އައީ އެހިސާބުންނެވެ. ދެމީހުންވެގެން، އެ ފަޅުގެއަށް އެ ކުއްޖާ ވެއްދީމެވެ.\nއަހަރެންނަށް އިހުސާސް ވަމުން ދިޔައީ އަހަރެންގެ ރަހުމް ކުޑަކަމެވެ. ނަމަވެސް ހިމްޔާން މުޅިން ތަފާތެވެ. ހުރީ އެ އަންހެން ކުއްޖާއާ ކޮންމެވެސް ވާހަކަ ތަކެއް ދައްކާށެވެ. ކަނު ބަނެފައި ހުރި ނަމަވެސް، އެ އަންހެން ކުއްޖާވެސް ގަދަ ހަދާ ހަޅޭއްލަވާކަށް ފަހަކުން ނޫޅުނެވެ. އަހަރެން މިހާ ބިރު ގަންނަނީ މިކަމަށް އާ ވީމަ ކަމަށް ޤަބޫލު ކޮށްލާފައި އަހަރެން ގޮސް އެދެމީހުން ގާތު ހުއްޓިލީމެވެ.\n"ކައެ މަސައްކަތް ދެން އޮތީ.." އަހަރެން އައުމުން، އަހަންނާ މުޚާތަބުކޮށް ހިމްޔާން ބުނެލިއެވެ. ނަން ބޭނުން ނުކުރީ ކާކުކަން ނާންގަން ވެގެންނެވެ. އެ ސޮރަށް ވިސްނެއެވެ.\nހިމްޔާން ކުޑަ ޕޮކެޓު ވަޅިއެއް ނަގާ އެ އަންހެން ކުއްޖާގެ އަތުގައި އަޅާލިއެވެ. ދެތިން އިންޗީގެ އެ ތަނުން ލޭތައް އޮހިގަތެވެ. ތަދުވާ މީހާއަށްވުރެވެސް ބިރު ބޮޑީ އަހަރެންނެވެ. ތިކުރީ ކީތްހޭ އަހާލީމެވެ.\n"ގޮސް އެ ފާރުގަ، މީނަގެ ލެއިން މަ ބުނާ އަކުރުތަކެއް ލިޔުއްވާ.." ޖެހިލުންވެ ހުރެ އެކަންތައް ކުރަން ދިޔައީމެވެ.\n"އާރް، އީ." ދުރުގައި ހެވިފައި އިނދެ ހިމްޔާން ކިޔަމުން ދިޔައެވެ. "ވީ، އީ.." އަހަރެން އޭނަ ބުނި ގޮތަށް ބޮޑު އަކުރުތަކަކުން ލިޔަމުން ގެންދިޔައީމެވެ. "އެން، ޖީ، އީ.." ބަސް ފުރިހަމަ ކޮށްލީމެވެ.\n"ކޮން ރިވެންޖްއެއް ތަ" މަސައްކަތް ނިންމާލާފައި އައިސް އެހީމެވެ.\n"ބުނެފީމެއް ނޫންތަ ޑެލް ގައިގަ މީނަ ބޭބެ ތަޅައިގަތީޔޭ.." ގޮނޑިއެއްގައި އެ ކުއްޖާ ބަނދެފައި، ހިމްޔާން ހާވަންފެށީ އެކުއްޖާގެ އަތްދަބަހެވެ. އޭގެން ފޯނު ނަގައި ހުޅުވާލިއެވެ.\n"އޭ، މީގެ ޕާސްވޯޑަކީ ކޮބާ؟ އޭރުން ބޭބެގަނޑަށް ކައެ ހުރި ތަނެއް އަންގާލެވޭނީވެސް.." ހިމްޔާންގެ ގަމާރު ކަމެވެ.\n"ބަލަ ތީ އެޕަލް 11 އެކޭ.. ފޭސް އައިޑީ ކިޔާ އެއްޗެއްގެ އަޑު ނާހަންތަ؟" އަހަރެން، ގޮސް ފޯނު ޖަހައިގަތުމާއި އެކު، އެކުއްޖާގެ މޫނަށް އަލިކޮށްލާފައި، ފޮތިގަނޑުތައް ނައްޓާލީމެވެ.\n"ޔޫ އަރ ވެލްކަމް.." އަނެއްކާވެސް، އަނގަޔާ ލޯމަތީ ފޮތިގަނޑު އަޅަމުން ބުނެލީމެވެ.\nހިމްޔާން، އެ ބުނާ ބޭބެއަކަށް މެސެޖު ކުރާނެ ވަރަކަށް ކޮށްފާ، އަހަރެމެން އެތަނުން ނިކުންނަން ހިނގައިގަތީ އެ އަންހެން ކުއްޖާ އެތަނުގައި އެ ހާލަށް ދޫކޮށްލާފައެވެ. ޕޮލިހުންނަށް އެނގިދާނެތީ އަހަރެންގެ ހިތް އޮބި އޮންނަވަރެއް ނޫނެވެ.\n"މިޔަށް ކިހިނެއް ހަދާނީ؟" ހިމްޔާން ދައްކާލީ އެކުއްޖާގެ ހޭންޑްބޭގެވެ. އަންނަމުން އައީ އެ ހިފައިގެން ކަމެއް އަހަރެންނަކަށް ނުވެސް އެނގެއެވެ.\n"ބަނދަރާ ދިމާ މޫދަށް އެއްލައިލާނީ." އަހަރެން ދިނީ ލާނެއް ހިނިތުންވުމެކެވެ.\n"އާނ ދޯ. އޭރު އައިޑީކާޑުގެ ބޭނުމުގައިވެސް ޖެހޭނީ، އެތަނަށް ފުންމާލަން." ހިމްޔާން އެކަންވެސް ނެގީ ސީރިޔަސް ކޮށެވެ. މިމީހާއާއެކު ދިރިއުޅެވޭ ވަރެއް ނޫނެވެ. ގޮތް ދޫނުކުރުމުން އެންމެފަހުން އަހަރެންނަށް ޖެހުނީ އެ އައިފޯން 11 ޕްރޯ މެކްސްވެސް، މޫދަށް އެއްލައިލާށެވެ. ބައެއްގެ ބޮޑު ޚަރަދެކެވެ. ހިނދުކޮޅަކުން ފެނަށެވެ.\nގެއަށް ދެވުނު އިރު ހަތަރެއް ޖަހާ ބޮޑުވަނީއެވެ. ބޮލަށް ބަރުވެ ކިރިޔަ ކިރިޔާ ކޮޅަށް ހުރެވޭ ކަމެވެ. އަނެއްކޮޅުން ފެށެނީ އާދިއްތަ ދުވަހެވެ. ހޭލެވޭނެ ކަމަށް އުންމީދު ކޮށް، އެލާމްވެސް ކޮށްފައި އަހަރެން ނިދަން އަވަސްވެގަތީމެވެ. އެއިރު ފަހެއްޖަހަން ފަނަރައެވެ.\n"ނޫންން..." ހޭލެވުމާއ އެކު ހަޅޭއް ލަވައިގަނެވުނެވެ. ހަތެއް ޖަހަން ބަރާބަރު ފަސްމިނިޓެވެ. ހަތް ގަޑި ދިހައެއް އެއީ، ސްކޫލަށް ވައްދާ އެންމެ ފަހު ގަޑިއެވެ. ދެލޯ ނުހުޅުވުނަސް، ގަޔަށް ބޮލަށް ހިނި އަރައިގެން އުޅޭ ފަދައަކުން ފެންވަރާ ރީތިވެލީމެވެ. އޮޅާލި ތުވާލިން ހިކުނު ވަރަކަށް ހިއްކާފައި ބޯ އައްސަމުން ނިކުތް އިރު ހަތެއް ޖަހާ ދެ މިނިޓެއްވަރު ހިނގައިފިއެވެ. ސްކޫލް ތަންކޮޅެއް ކައިރިނަމަވެސް ކީތްހެވެ. ހިނގާފައި ދާން ޖެހޭ އިރު ފަނަރަ މިނިޓު އެކަމަށް ނަގާނެއެވެ.\nލަސްވިޔަސް ހެވެވެ. ނުކައެއް ނުދެވޭނެއެވެ. ބަނޑުގައި ދިރޭ އެއްޗެއް އުޅޭ ހެންވެސް ހީވެއެވެ. ހައިވެފައި ހުރި ވަރުންނެވެ.\n"ރިފާޝާ. ސްކޫލަށް ދާންވީ. މިހާރު ގަޑި ޖެހިގެން ގޮސް މާ ލަސްވީއެއްނު..." ނިކުމެވުނީ ކޮއްކޮއަށް ކާ އެއްޗެހި ހިފައިގެން ދާން ނިކުތް މަންމަގެ ކުރިމައްޗަށެވެ.\n"އެނގެޔޭ.. އެކަމު ހާދަ ބަނޑުހައޭ..." އަހަރެން އުޅުނީ ބަދިގެއަށް ވަދެވޭތޯއެވެ.\n"އުހުނ. ސްކޫލަށް ނުގޮސް ކައިގެން ނުވާނެ... އަވަސް. ދާން އުޅޭ.." ގަދަ ހަދާލެވޭނެހާ ވަގުތެއްވެސް ނެތެވެ. އަނގަހަދާލާފައި ދުއްވައިގަތީމެވެ. ސްކޫލާ ދިމާއަށެވެ. ހުސް ބަނޑާއެވެ. އެތެރެ ހަށީ އުތުރި އަރަމުން ދިޔައީ ރޯދަ ދުވަސްދުވަހު ހަވީރު ކޮޅަށް އަޅާލީމާ ވާ އިހުސާސްތަކެވެ.\nކުދިން އިންޓަރވަލްއަށް ހެދިކާ ހަދާތަންތަން ހުންނަކަން އެއީ ހަމަ ނަސީބެވެ. ފަންސަވީސް ރުފިޔާ އެއިން މީހެއްގެ އަތަށް ޖަހަމުން، ބާރގަރއެއް ނަގައިގެން ދިޔައިރު، އަހަރެންނަކީ ކާކު ކަން ވިއްކާ މީހުނަށް ނުވެސް އެނގޭނެއެވެ. ބާކީ ވިއްޔާ ވީބައިވެސް ލިބޭނީ އެމީހާއަށެވެ. އަނގަޔަށް ބަރގަރ ކޮއްޕަމުން އަހަރެން ދުވީއެވެ.\nދުވެވުނު ބާރު މިނެއްގައި ދުވަމުން ދިޔައިރު، މަގު މަތިން ދިޔަހާ މީހެއްގެ އަމާޒު ފަތްގަނޑަކީ އަހަރެންނެވެ. އާ މީހުންނާއި، ކޮންމެ ދުވަހަކުމެ އަހަރެން އުޅޭ ހާލު ދެކޭ މީހުނެވެ. އެމީހުން ހިތަށް އަރާނެ އެއްޗަކަށް ނުވިސްނަމެވެ.\nސްކޫލާ ހިސާބަށް ފޯރުމުން ގަޑި ބަލައިލީމެވެ. ބާރަ ހިނގައިފިޔެވެ. މިހާރު ގަޑިވެސް ފަށާފާނެއެވެ. ގޭޓުން ވަދެއްޖެ ނަމަ ފެންނާނެތީ އަހަރެން ވަލުފަރާތުން، އެރީ ސްކޫލް ފާރުމައްޗަށެވެ. ދެލޯ އުނގުޅަމުންނެވެ. ދެން އެތަނުން ފުންމާލީ ފެންތާނގިތަކު މައްޗަށެވެ. އެހިސާބުން ދެވަނަ ފަންގިފިލާގެ ކޯރިޑޯރއަށް ފުންމާލުން އުނދަގޫ ކަމަކަށް ނުވާނެއެވެ.\nފިލަފިލައިގެން އުޅެމުން، ކުޑަދޮރުގެ ތެރެއިން، މަޑުމަޑުން ކްލާސްތެރެއަށް ވަނީމެވެ. ފަހަތު ކަނުގައި އިން އަހަރެންނަށް ހާއްސަ ގޮނޑީގައި އިށީންއިރު އެކަން ދަތީ ހަމައެކަނި ކްލާސް ބެކް ބެންޗަރ ގްރޫޕަށެވެ. އޭގެންވެސް ބައެއް ކުދިންނަށެވެ.\nވަން ގޮތަށް އަހަރެން ޑެސްކުގައި ބޯ އަޅާލީމެވެ. ރޭގައި ނުނިދުނު ތަންކޮޅު ނިދާލެވޭނެ ކަމުގެ ފުރިހަމަ ޔަގީންކަމާއެކުއެވެ.\n"ކައެ ކޮންއިރަކު އައީ؟" ޖެހިގެން އިން ހިމްޔާނަށް މީހަކު އައި ކަން އެނގުނީ ފުރަތަމަ ގަޑި ނިމި ދެވަނަ ގަޑި ފެށިވެސް ފަހުންނެވެ.\n"މަ މިތާ އިންނަތާ ކޮން އިރެއް؟ ފޯނަށް ގޮސް ގެއްލި ހުސްވެފަ އިންނަންޏާ ވާނީ ތިހެނެއްނު.."\n"އެހެ.. އެއީ ގަނޑަކަށް އަރައޭ އިނީ. ބްރޯ. ފާޑެއްގެ ޗައިނާ ގްރޫޕެއް އަރާ މަ މަރާލައިފި.." ދުވާ ވެއްޖިއްޔާ ހިމްޔާން އުޅޭނީވެސް ޕަބްޖީގެ ތެރޭގައެވެ. އެއްޗެއް ހަނދާންވެގެން އަހަރެން ދަބަސް ހާވާލީމެވެ.\n"ކޮބާ މަށަށް؟" މައިލޯ ޕެކެޓު ކަނޑާލާ އަނގަޔަށް ޖެހުމާއި އެކު ހިމްޔާން ޝަކުވާ ފެށީއެވެ. " ދެން ދީބަ އެތިކޮޅެއް.."\n"ނޭނގެ މި ދަބަހުގަ އޮންނަތާ ގަރުނެއް ނުވާކަމެއްވެސް. ކުނިވެސް ވެފަ އޮވެދާނެ. އެކަމުވެސް ނުލިބޭނެ.." އަހަރެން އަތުން ކާ އެއްޗެއް އަތުލުމަކީ މީހަކަށް ކުރެވޭނެ ފަދަ ކަމެއް ނޫނެވެ. އަދި އަމުދުން ސްކޫލް ގަޑީގައި އަހަރެން ބަނޑުހައިވެފައި ހުއްޓާ އެކަމެއް ނުވާނެއެވެ.\n"ހުނ.. ހެވޭ. މަ ކާނީ ޗިކަން ޑިނަރ.. ބަލަ. ޗިކަން ޑިނަރ.." ފޯނު ޑިސްޕްލޭ ދައްކާލަމުން ހިމްޔާން ފޮނިކަނޑާލިއެވެ. އަހަރެމެން ސްކޫލް ކޮންމެ ދުވަހެއްގައިމެ އުޅޭ ހާލެވެ.\n"ކޯޗެއް ތި ބަލަނީ." އަހަރެންގެ ބަލަމުން ދިޔައީ ކިލާސް، ތެރެއަށްކަން އެނގުނު ހިނދު ސުވާލު އަމާޒު ވިއެވެ.\n"އެއީ ކާކުތަ؟" އަހަރެންނަށް ބެލެމުން ދިޔައީ، މުދައްރިސް، ކިލާސް ކުރިމައްޗަށް، ބޯޑުގައި އޮތް ސުވާލު ހަދަން ގެންދިޔަ ކުއްޖާއަށެވެ. ކުރިއަކުން އަހަރެން އެކުއްޖާއެއް ނުދެކެމެވެ.\n"ކައެ އުޅެނީ ދުނިޔޭގަތަ؟ އޭއްޗަކު އައިސް މި ކުލާހުގަ އިންނަތާ ދެ ހަފްތާ ވަރު ވެދާނެ.." ހިމްޔާން ޖަވާބު ދިން އިރުވެސް އަހަރެންގެ ނަޟަރު އެހެން ދިމާއަކަށް ނުދެއެވެ. އެހެރަ ރީތިކަމެކެވެ. ހިނގާ ގޮތާ، އަޅާ ފިޔަވަޅުތަކަށްވެސް ހިތް ޖެހިއްޖެއެވެ.\n"ކޮން ނަމެއްތަ ކިޔަނީ.." އަހާލީމެވެ.\n"މަށަކަށް ތިޔެއް ނޭނގެ. ކޮންމެވެސް.. ކޮންމެވެސް ހަސަނަކޯ. ތާ އަކުން. ހަސަން ތަކުރު ތޯޗެއް.." އަބަދު ފޯނުގެ ތެރޭ އުޅޭ މީހާއަށް އޭނަގެ ނަމެއް ނޭނގުނެވެ. އެކަމު އަހަރެންނަށްވުރެ ޙާލަތު ރަނގަޅުތާއެވެ.\n"ދެން މަ ވީ އައިމިނާބީ އަށް ވާން؟" އަހަރެންވެސް މަޖަލުގައި ބައިވެރި ވެލީމެވެ. އިންތިޒާރު ކުރެވެމުން ދިޔައީ ގޮސް ބޯޑުގައި އެ ސުވާލު ހަދާނެ އިރަކަށެވެ. މޮޅު ކުއްޖެއް ނަމަ އަހަރެން ކަހަލަ މީހަކާ ހިތާ ނުވާނެއެވެ.\nކުރިއަށް ދަނީ ހިސާބު ގަޑިއެވެ. ދީފައި ވަނީ ސިމަލްޓޭނިޔަސް އީކުއޭޝަންއެކެވެ. އެދިފައިވަނީ އެކްސް އަދި ވައި ހޯދާށެވެ.\n"މިސް މީނދީ އެކްސް. މީނދީ ވައި.." އެބުނާ ހަސަން ތަކުރެއް، ސުވާލުގައި އިން އެކްސް އަދި ވައިގައި ބޮޅު އަޅާލިއެވެ. ވިސްނޭ ކުއްޖެކެވެ.\nބޯ ހުރީ އާދައިގެ ވަރަކަށް ދިގުކޮށެވެ. ގިރުވާން ކައިރިން، އަޅާފައި އޮތް ފަށް ފެންނަން އޮތެވެ. އަތުގައިވެސް ޗޭނުތަކެއް ހުއްޓެވެ. މަނާކަންކަންވެސް ކުރާ ކުއްޖެއްތާއެވެ. ކަރުގައި ކުރަހާފައި އިން، ގަބުރު ބޯ އަދި ވަކިން އަހަރެންނަށް ރީތި ވިއެވެ. އެ ލޮލުގެ ފުންކަމާ، އަޑުގެ ބަރު ކަމާއި، މީހާގެ ފިރިހެންވަންތަ ކަމެވެ. ގޯސް އެންމެ ސިފައެއްވެސް އަހަރެންނަކަށް ނުފެނުނެވެ. ރުހުމުގެ ލޮލަކަށް އައިބެއް ނުފެންނާނެތާއެވެ.\n"ހޫނ ތިއޮއް ސޮނި ފައިބަނީ." ދިމާ ކޮށްނުލާ ހިމްޔާނަށް ނުހުރެވުނެވެ. އަބަދު ޕަބްޖީގައި އުޅެމުންވެސް އަހަރެންނާ ފޮށިނުލާ އެސޮރަކަށް ނުވާނެއެވެ. ސްކޫލް ވައިފައި ހެކް ކޮށްލަދެވުނީތީވެސް މޮޔަ ހީވެއެވެ.\nއިންޓަރވަލް ގަޑިއަށް ހުރިހާ އެންމެން ބޭރަށް ނިކުންނަން ފެށުމުން، އަހަރެންވެސް ކަންނެތް ކަމާއި އެކު ދަބަސްގަނޑު ހިފުނުގޮތަކަށް ހިފައިގެން، އަހަރެންގެ އިންތިޒާރުގައި، ކޯރިޑޯރގައި ހުރި ހިމްޔާނާއި އަރާ ހަމަ ކުރީމެވެ. އެއިރުވެސް އަހަރެންގެ ދެލޯ ހޯދަމުން ދަނީ ހިތް ދެކިލުމަށް އެދޭ ސޫރައެވެ. އެބުނާ ހަސަން ތަކުރެކެވެ. އެސޮރު އަސްލު ނަންވެސް ހޯދަން ވެއްޖެއެވެ.\n"އޭ. މިރެއަށް އެބަ އޮތޭ ބޮޑު ޕްލޭނެއް." ސްކޫލް ގޭޓުން ނިކުމެވުމާއ އެކު، ދެފަރާތް ބަލައިލާ، ވައި އަޑަކުން ހިމްޔާން ބުނެލިއެވެ.\n"އިންޓަރވަލް ފަހުން ކިޔައިދޭނަން އިނގޭ." ފުދޭ ވަރަކަށް މީހުން ގިނަ ވުމާއި އެކު، އެ މާހައުލު ހިމްޔާނަށް ކަމު ނުދިޔައީއެވެ. އެހެން ނޫނަސް، މި މީހުން ގޭންގުގެ ސިއްރެއް ފަޅާ އަރައިފިއްޔާ ކަންތައް ދާނެ ހިސާބެއްވެސް ނޭނގެއެވެ.\n"މިހާރު ކިޔަންޏާ ކިޔާ. މަ އިންޓަރވަލް ފަހުން ބަލި..." އަހަރެން އަހަރެންގެ ނިންމުން ބުނެލީމެވެ. އެއީ އަހަރެން އަލަށް ކުރާ ކަމެއް ނޫންކަމުން، ހިމްޔާންގެ މޫނު މަތިންވެސް ނުރުހުމެއް ނުވަތަ ޝަކުވާގެ ކުލަވަރެއް ފާޅެއް ނުވިއެވެ.\n"ކައެ އަބަދުވެސް ޗުއްޓީ ދޯ... އާނ.. މިހާރު ވެގެން މިއުޅޭ ގޮތަކީ، މިތާ އުޅޭ ކޮޕެއް މާ ފޮނި އަރުވަނީއޭ. ކޮންމެހެންވެސް އެބަ ޖެހޭ ސައިޒަށް ތިރި ކޮށްލަން." ހިމްޔާންގެ ވާހަކަ އަހަރެންގެ ޝައުގުވެރިކަން ދަމައިގަތެވެ. ފުލުހަކަށް ގޮތެއް ހަދަންޏާ ހެދޭނީ ވަރަށް ރާވާލައިގެންކަން ވިސްނޭތީއެވެ.\n"އެކަމު... މަ ވަރަށް ބަނޑުހައޭ.. ހޫނ ދެން ދޭ. މިރޭ އާދޭ އެއްކަލަ ގެއަށް.." ޖުމުލަ ރަނގަޅަށް ފުރިހަމަވެސް ނުކޮށް، ޖެހުނު ގޯޅި އަޅާ، ހިމްޔާން ބާރަކަށް ހިނގައިގަތެވެ. އިތުރު އެއްޗެކޭ ބުނެލާނެ ފުރުސަތެއްވެސް އަހަރެންނަކަށް ނުދިނެވެ.\nގެއަށް ގޮސް ނިދިގޮތަށް، ހޭލެވުނު އިރު ހަވީރުވަނީއެވެ. ރީތިވެލައިގެން ކޮއްކޮ ކައިރިއަށް ވަދެލީމެވެ. މިރޭގެ ކަންތަކާ އުޅެން ޖެހޭނެތީއާއެކު އުފާވެރި ވަގުތުކޮޅެއް ހޭދަކޮށްލާށެވެ.\nރޭގަނޑެވެ. ހިމްޔާން ބުނި އެއްކަލަ ގެއަކީ ކޮންކަލަ ގެއެއްކަން ހޯދައިގެން އަހަރެން ދިޔައީ އެދިމާއަށެވެ. އެތެރެއަށް ވަން އިރު ހިމްޔާނާއި އިފްޝޮޓްގެ އިތުރުން އެމީހުން ގްރޫޕް ދެމީހަކު އެތަނުގައި ތިއްބެވެ. އެކި ތަންތަނުން ކޭބަލް ނަރުތައް ފެންނަން ހުރި އިރު އެތަނުގައި ވީ ހުސް އިލެކްޓްރޯނިކް އެއްޗިއްސެވެ. މަތީ ހުރި ޓީވީ ތަކުން ސީސީޓީވީ ފުޓޭޖްތަކެއްވެސް ފެންނަން ހުއްޓެވެ.\n"ރިފޭ.. އާދޭ. ކައެ ނައިސްގެނޭ މިތިބެނީ.." އިފްޝޮޓް އަހަރެން ގެންގޮސް، ސޯފާގައި ބޭންދިއެވެ. ކުރިމަތީ ހުރި މޭޒުގައި އިން ލެޕްޓޮޕަށް އަހަރެން ބަލައިލީމެވެ. އޭގައިވަނީ ދެމީހެއްގެ ފޮޓޮއެކެވެ.\n"މީ މަ އޭރު ބުނި ކޮޕް.. މީނަ މަގޭ އެކްސް ގޮވައިގެން އުޅޭތީ، މަ މީ ކިހާ ނުބައި މީހެއްކަން ދައްކާލަ ދޭން މިއުޅެނީ.." ހިމްޔާން ކިޔައިދިނެވެ. އަނެއް ފޮޓޯގައި ހުރި އަންހެން ކުއްޖާއަކީ ހިމްޔާން އެކްސްއެއް ކަމަށް އަހަރެންނަށް ޤަބޫލުކުރެވުނެވެ. ހާހުން ގެންގުޅެންޏާ އެނގޭނީވެސް ކިހިނަކުން ހެއްޔެވެ.\nއާދައިގެ މަތިން އިފްޝޮޓް މަސައްކަތް ހަވާލުކޮށްލިއެވެ. ދެވިސްނުމެއްގައި އިނދެފައި އަހަރެން މަސައްކަތް ފެށީމެވެ. އެއްޗެހި ވައިރަލް ކުރުމަށް ބޭނުން ކުރާ ވެބްސައިޓްތަކަކަށް އެމީހުން ވަންނަން ޖެހޭނީ ކީތްވެކަން އަހަރެން ވަރަށް ރަނގަޅަށްވެސް ދަންނަމެވެ. ސުވާލު ކުރުމެއްނެތި އެމީހުން ބުނި ހުރިހާ ވެބްސައިޓަކަށް ވަނުމަށް ބޭނުންވާ ޕާސްވޯރޑް ހޯދާ، ޕޮލިސް މީހާގެ ފޭސްބުކް އެކައުންޓްވެސް ހެކްކޮށްލަ ދިނީމެވެ.\nދެން އެމީހުން ހުޅުވާލި ފޯލްޑަރއަކުން އަހަރެންނަށް ދެލޯ މަރާލެވުނީ އިހުތިޔާރުންވެސް ބޭރުގައެވެ. އެ ފޮޓޯ ފޯލްޑަރގައި ހުރީ ހުސްވެސް އެ އަންހެން ކުއްޖާގެ ފޮޓޯއެވެ. ބަލާ ބެލުމަށް ޢުމުރުން ސޯޅަ އަހަރަށްވުރެ ދޮށްޓެއް ނުވާނެއެވެ. ގިނަ ފޮޓޯ ތަކުގައި ހުރީ ހެއްދެވި ގޮތަށެވެ.\n"ރިފޭވެސް ދޯ... ކަލޭ ނެތް އެއްޗެއް ހުރީތަ؟" އެތަނުގައި ތިބި ގޭންގު ފިރިހެނުން ތެރެއިން އެކަކު އަހަރެންނާއި މުޚާތަބުކޮށް ބުނުމުން އަހަރެންގެ ގާތަށް ކޮންމެވެސް ވަރަކަށް ރުޅިވެސް އައެވެ. އެމީހުން އަންހެން ކުއްޖެއްގެ މިފަދަ ފޮޓޯ ގެންގުޅެން ޖެހޭ ހެއްޔެވެ.\n"ކައެ މެން އޭނަ ކޮޓަރީގަ ކެމެރާ ހަރުކޮށްގެން ނެގީތަ؟" ދުރަށް ބަލަހައްޓައިގެން ހުރެ އަހާލިއިރުވެސް އަހަރެން އިނީ ޤަބޫލުކުރަން ދަތިވެފައެވެ.\n"ބަލަ މީއްޗިހި ވައްތަރުތަ ބަޔަކު ނަގާފަ ހުރި އެއްޗިއްސާ؟ ހުސްވެސް އަމިއްލައަށް ގަނެފަ ހުރި ގަނޑު މީ. ބުނީމެއްނު މަގޭ އެކްސްއެކޭ.." ހިމްޔާން ރައްދު ދިނެވެ. އެމީހުން އެ ފޮޓޯތައް ލީކް ކުރުމައިގެން ކުރިއަށް ދިޔައިރު އަހަރެން ދުރުގައި އިނީ ނުބަލަންވެގެންނެވެ. އަހަރެންނަށް، އެހީވެވުނީތީވެސް ކަޑަވެސްވިއެވެ.\n"ރިފް މެސެޖު ކުރޭ. އަހަރެމެން މެސެޖު ކޮށްފިއްޔާ ލެންގުއޭޖުންވެސް އޭނަޔަށް އިނގޭނެ އަހަރުމެންކަން." އިފްޝޮޓް އަހަރެންނަށް ދިއްކޮށްލި ސިމްކާރޑުގައި ހިފީމެވެ. ފޯނަށް ލައްވާލުމަށް ފަހު އެބުނާ ޕޮލިސްމީހާއަށް މެސެޖު ލިޔުނީމެވެ. ހިމްޔާން އެދުނު ޖުމުލަތައް އޭނަގެ ނުބައި ބަހުރުވަ، ވީވަރަކުން ރީތިކޮށްގެންނެވެ.\n"ޒާހު، މީ އަދި ކުޑަކަމެއް. ކައެއަށް ޑޭޓް ކުރެވޭ ވަރުގެ މީހުނާ ނުކުރެވޭ ވަރު މީހުން ނުދަންނަންޏާ ދެން ޖެހޭ ކަންތައް މާ ބޮޑުވާނެ. ތިމާ މީހާގެ ފެންވަރު ނޭނގެންޏާ ދެން ވައިރަލް ވާނީ، ކައެ ކޮއްކޮ ފޮޓޯ. ނޫނީ ރަށްމެދަށް ބަލިވެ އިންނާނީ ކައެ ދައްތަ!" މެސެޖު ފޮނުވާލައިފައި އެމީހުން ވަރަށް މަޖާ ކުރިއެވެ. އަހަރެންވެސް ބައިވެރި ވީމެވެ. އެހެނަސް ބިރުވެސް ގަނެއެވެ. ބަސްޓުވެއްޖިއްޔާ ވާނީ ކިހިނެއް ހެއްޔެވެ؟\nއެރޭ ގެއަށް ދެވުނުލެއް އެހެން ރޭރެއަށް ވުރެ އަވަހެވެ. ލިބުނު ފައިސާކޮޅު ގުނާ ލެވުމުން ހިތަށް ހަމަ ޖެހުމެއް ލިބުނެވެ. އެނދުގައި އޮށޯވެލީ ފަތިހު ކޮއްކޮ ކައިރިއަށް ދިޔުމުގެ ކުރިން ރަނގަޅަށް ނިދާލުމުގެ އުންމީދުގައެވެ.\n"ރިފާޝާ! ދަރިފުޅާ ރިފާޝާ.." ދޮރުބުޑުގައ ހުރެ މީހަކު ހަޅޭ ފަޅޭއް ލަވާ އަޑަށް އަހަރެންނަށް ހޭލެވުނެވެ. ލޯ އުނގުޅަމުން ގަޑި ބަލައިލި އިރު އަދި ހަތަރެއްވެސް ނުޖަހައެވެ.\n"ހައުލާއްތަ؟" ލިބުނު ހައިރާން ކަމާއި އެކު އަހަރެން އަހާލީމެވެ. ހައުލާއަކި މަންމަގެ ދުވަސްވީ އެކުވެރިއެކެވެ. އަހަރެމެން ރާއްޖެ ބަދަލު ވީ ފަހުން އެންމެ ބޮޑަށް އެހީތެރިވި މީހަކީވެސް އެއީއެވެ. މޫނު މަތީގައިވި ހާސްކަމުން، ކޮންމެވެސް ކަމެއް ގޯސްވެއްޖެ ކަން އަހަރެންނަށް ޔަގީން ވިއެވެ.\n"ރިފްޝާން... ރިފްޝާން.." ހައުލާއްތަ ބުނަމުން ދިޔައެވެ.\n"ޝޯންއަށް ކިހިނެއްވީތަ؟" އެހި އިރުވެސް އަހަރެންގެ ހިތް ބާރުބާރަށް ތެޅެމުން ދިޔައެވެ. ކުޑަ ކަމެއް ވެގެން މީހަކު އެވަރަށް ހާސް ނުވާނެކަން އަހަރެންނަށްވެސް އެނގެއެވެ.\nVarah kiyaa hihvey mivaahaka. Mihaaru mi inee3vana baige inthizaaruga????\nma liyaa comment kyhve thr dlt kurany alhe…..ma mi ahanyestry up nukurany kyhve hey..at least sababeh vx bunaanama dhw…kiyuntherin inthixaaru ga nubaithibbbaa…monsta plxxxxxxx???\nSorry,estory ithurah continue kuraa khiyaaleh nukuran ?


މަމެން ޑޭޓާ އެޑް-އޮން ތަކުން ވަރަށް ޙާއްސަ ޕްރޮމޯޝަނެއް ދިރާގުން ފަށައިފި\nދިރާގުން މަމެން ޑޭޓާ އެޑް-އޮން ތަކުން އަނެއްކާވެސް ވަރަށް ޙާއްސަ ޕްރޮމޯޝަނެއް ފަށައިފިއެވެ.\nމި ޕްރޮމޯޝަންގެ ދަށުން %50 ޑިސްކައުންޓް މަމެން ޑޭޓާ އެޑް އޮން ތަކުން3މާރިޗް 2021ގެ ނިޔަލަށް ލިބިގެން ދާނެއެވެ. މި ޚާއްސަ ޕްރޮމޯޝަން ނިމުމާ އެކު ކުރީގެ މޮރޮމޯޝަނުގައި ވާ ގޮތަށް ކަސްޓަމަރުންނަށް %15 ޑިސްކައުންޓް މަމެން ޑޭޓާ އެޑް-އޮންތަކުން ލިބިގެންދެއެވެ.\nދިރާގުން ބުނެފައިވަނީ ޑޭޓާ އެޑް-އޮން ނަގަން ބޭނުންވާ ކަސްޓަމަރުން މަމެން އެޕްލިކޭޝަން މެދުވެރިކޮށް "އެޑް-އޮންސް" ޓެބުން ލިބެން ހުންނަ އެޑް-އޮންތައް ބަލާލެވޭނެކަމަށާއި ޕެކޭޖްތަކުގެ އަދަދު ދައްކާފައިހުންނާނީ "އާރބީ" އިންކަމަށެވެ. އަދި ޕެކޭޖް ގަތުމާއެކު "އާރބީ"ގެ ބެލެންސުން ކެނޑިގެން ދާއިރު ހުރިހާ ކަސްޓަމަރުންވެސް އެޑްއޮން ގަތުމުގެ ކުރިން އެކައުންޓް ބެލެންސް ނުވަތަ ބާކީ ޗެކް ކުރުމަށް ދިރާގުން ވަނީ އިލްތިމާސް ކޮށްފައިއެވެ.\nއެކައުންޓްގެ ބާކީ ބެލުމަށް މަމެން މޮބައިލް އެޕް ނުވަތަ 727 އަށް އެސް.އެމް.އެސް ކޮށްގެން ނުވަރަ *142# އަށް ގުޅާލައިގެން ބަލާލެވޭނެއެވެ.\nދިރާގުންވަނީ ޙާއްސަ ޑޭޓާ އެޑްއޮން ޕެކޭޖްތައްކެއްވެސް ތައާރަފްކޮށްފައެވެ. މި އެޑް އޮން ތަކަކީ ޗެޓް، ސޯޝަލް މީޑިއާ އަދި ސްޓްރީމިންގ ގެ ބޭނުންތަކަށް ހާއްސަ ކޮށްގެން ފަރުމާ ކޮށްފައިވާ އެޑްއޮން ތަކެކެވެ. ކަސްޓަމަރުންނަށް7ދުވަހާއި 15 ދުވަހާއި އަދި 30 ދުވަހުގެ މުއްދަތު ހިމެނޭ އެޑް-އޮން ނެގޭނެއެވެ.\nދިރާގު ޓީވީގެ ޚިދުމަތް ހިލޭ ގުޅައިދީ ޖޯއިބޮކްސް ވެސް މުޅިން ހިލޭ ދެނީ!\nދިރާގު ފައިބަރ ބްރޯޑްބޭންޑް ކަނެކްޝަން ގުޅައިދިނުން މުޅިން ހިލޭ!\nމިނީ ޑޭޓާ ބަންޑްލްއެއް އެކްޓިވޭޓް ކޮށްގެން ދުވިސައްތަ އިންސައްތަ އިތުރު ޑޭޓާ ލިބޭ ޕްރޮމޯޝަނެއް ދިރާގުން ފަށައިފި


Muslimunnaa dhekolhah dhey hamalaa thakah baaruge beynun kuranee | Mihaaru\nމުސްލިމުންނަށް ދޭ ހަމަލާތަކާ ދެކޮޅަށް އެންމެ ހަރުކަށި ފިޔަވަޅު އަޅަނީ\n14 މެއި 2019 - 15:34 8 comments\nލަންކާ ސިފައިންގެ ވެރިޔާ ލެފްޓިނެންޓް ޖެނެރަލް މަހޭޝް ސެނަނަޔަކަ ވިދާޅުވީ އާއްމުންގެ މުދަލާއި އަޅުކަން ކުރާ ތަންތަނަށް ދޭ ހަމަލާތައް ހުއްޓުވުމުގައި ސިފައިންނަށް ލިބިފައިވާ އެންމެ ވަރުގަދަ ބާރު ބޭނުން ކުރާނެ ކަމަށެވެ. އަދި ސްރީ ލަންކާ ހަމަނުޖެހުމުގެ ތެރެއަށް ވެއްޓޭ ތަން ބަލަން ސިފައިން ނުތިބޭނެ ކަމަށް އޭނާ ވިދާޅުވި އެވެ. ލަންކާގައި ހަމަޖެހުން ގާއިމް ކުރުމުގައި ފުލުހުން ހިންގާ އޮޕަރޭޝަނުގައި ސިފައިންގެ ފުރިހަމަ އެއްބާރުލުން ދޭނެ ކަމަށް ވެސް ވިދާޅުވި އެވެ.\nގައުމާ މުޚާތަބް ކުރައްވައި ދެއްވި ޓީވީ އިންޓަވިއުއެއްގައި ފުލުހުންގެ ވެރިޔާ ޗަންދަނާ ވިކްރަމަރަތުނަ ވެސް ވަނީ ހަމަނުޖެހުން ކޮންޓްރޯލް ކުރުމުގައި ފުލުހުންނަށް ލިބިފައިވާ އެންމެހާ ބާރުތައް ބޭނުން ކުރާނެ ކަމަށް ވިދާޅުވެފަ އެވެ.\nބޮޑު ވަޒީރު ރަނިލް ވިކްރަމަސިންހަ ވެސް ވަނީ ގައުމުގެ ހަމަޖެހުމަށް ގޮވާއްލައިފަ އެވެ. އަދި މިހާރު ހިންގާ ހަމަނުޖެހުންތަކުގެ ސަބަބުން، މިިދޔަ މަހު ދިން ބޮމުގެ ހަމަލާތަކުގެ ތަހުގީގަށް ހުރަސް އެޅޭ ކަމަށް ރަނިލް ވިދާޅުވި އެވެ.\nލަންކާގެ އުތުރުގެ ކިނިޔާމާގެ މިސްކިތްތަކަށް ހަމަލާ ދެނީ ކްރިސްޓިއަން ގްރޫޕްތަކުންނެވެ. މިސްކިތްތަކުގެ ކުޑަދޮރުތަކުގެ ބިއްލޫރިތައް ތަޅާލުމުގެ އިތުރުން ޚަތިމްތަކުގައި ވަނީ ރޯކޮށްލައިފައި ކަމަށް މަންޒަރު ދުށް މީހުން ބުނެފައިވެ އެވެ.\nމިދިޔަ އާދިއްތަ ދުވަހު ވަނީ ޗިލޯ ޓަނުގައި ވެސް މުސްލިމުންގެ ފިހާރަތަކާއި މިސްކިތްތަކަށް ހަމަލާދީފަ އެވެ. އެ ޓަނުގައި ހަމަނުޖެހުން އުފެދުނީ މުސްލިމަކު ފޭސްބުކްގައި ކުރި ކޮމެންޓަކާ ގުޅިގެންނެވެ.\nލަންކާގައި ރޭ އިއުލާންކުރި ކާފިއު ރޭ ފަތިހު އުވާލި ނަމަވެސް ނޯތު ވެސްޓަން ޕްރޮވިންސްގައި މުއްދަތެއް ނެތް ގޮތުގައި ކާފިއު އަލުން ވަނީ ހިންގައިފަ އެވެ. އެ ޕްރޮވިންސްގެ ހަމަނުޖެހުންތަކުގައި އަނިޔާވި 45 އަހަރުގެ މުސްލިމަކަށް ފަރުވާ ދެމުން ދަނިކޮށް ވަނީ މަރުވެފަ އެވެ.


ޕަބްލިކް ޓްރާންސްޕޯޓް ހިދުމަތަށް ޑިޖިޓަލް ޕޭމަންޓް ސިސްޓަމެއް ގާއިމުކުރަނީ – Haftha\nThu, 20 January, 2022, 1:14 pm\nޕަބްލިކް ޓްރާންސްޕޯޓް ހިދުމަތަށް ޑިޖިޓަލް ޕޭމަންޓް ސިސްޓަމެއް ގާއިމުކުރުމަށް އެމްޓީސީސީ އާއި ބީއެމްއެލް އަދި މާސްޓާ ކާޑާއެކު އެއްބަސްވުމުގައި ސޮއިކުރުމަށް ބޭއްވި ރަސްމިއްޔާތުގެ ތެރެއިން --- ފޮޓޯ: އެމްޓީސީސީ\nޕަބްލިކް ޓްރާންސްޕޯޓް ހިދުމަތަށް ޑިޖިޓަލް ޕޭމަންޓް ސިސްޓަމެއް ގާއިމުކުރަނީ\nސެޕްޓެމްބަރ 13, 2021\nއިންޓަގުރޭޓެޑް ޓްރާންސްޕޯޓް މެނޭޖްމަންޓެއް ގާއިމުކޮށް، ޕަބްލިކް ޓްރާންސްޕޯޓް ހިދުމަތްތަކުން އޮޓޮމެޓިކްކޮށް ފީ ނެގޭނެ ސިސްޓަމެއް ގާއިމުކުރުމަށް ބީއެމްއެލް އާއި މާސްޓާކާޑާއެކު އެމްޓީސީސީން އެއްބަސްވުމެއްގައި ސޮއިކޮށްފި އެވެ.\nމިއީ ދުނިޔޭގެ ތަރައްގީވެފައިވާ ސިޓީތަކުގައި ދަތުރުކުރުމުގެ ނިޒާމަށް ފަސޭހަ ބަދަލުތަކެއް ހޯދައި ދިނުމަށް މާސްޓާކާޑުން ހިންގާ ‘ސްމާޓް ސިޓީސް’ ޕްރޮޖެކްޓުގެ ދަށުން ހިންގާ ޕްރޮޖެކްޓެކެވެ.\nއެމްޓީސީސީން ބުނީ، މި ޕްރޮޖެކްޓުގެ ދަށުން ބަސް އަދި ފެރީ ނެޓްވޯކުގައި ކޮންޓެކްޓްލެސް އަދި ޑިޖިޓަލް ޕޭމަންޓްގެ ހިދުމަތް ތައާރަފު ކުރެވި ދަތުރުވެރިންނަށް ދަތުރުކުރުމުގައި ފަސޭހަތައް ހޯދައިދެވި، ހިދުމަތް ދޭ ފަރާތްތަކަށް ހަރަދު ކުޑަކޮށް ހިދުމަތް ފޯރުކޮށްދިނުމުގެ ފުރުސަތު ފަހިވެގެންދާނެ ކަމަށެވެ.\nމި ޕްރޮޖެކްޓާ ގުޅިގެން އެމްޓީސީސީގެ ސީއީއޯ އާދަމް އާޒިމް ވިދާޅުވީ، އީޖާދީ އަދި ކޮންޓެކްޓްލެސް ޕޭމަންޓުގެ ހިދުމަތް އިހުނަށްވުރެ މުހިންމުކަން ފާއިތުވެދިޔަ އަހަރު ފެނިގެން ގޮސްފައިވާ ކަމަށެވެ.\n“ކަސްޓަމަރުންނަށް އިތުރު ލުއިފަސޭހަ ކަމެއް ހޯދައި ދިނުމަށް ބީއެމްއެލްއާއި މާސްޓާކާޑާއެކު މި އެއްބަސްމުގައި ބައިވެރިވެވޭކަމީ އަޅުގަނޑުމެންނަށް ލިބޭ އުފަލެއް. މި ކުންފުނިން އަބަދުވެސް މަސައްކަތް ކުރަމުންދާނީ ރައްކާތެރި ފަސޭހަ ހިދުމަތްތަކެއް ރައްޔިތުންނަށް ފޯރުކޮށްދިނުމަށް. މި ހިދުމަތުގެ ސަބަބުން ޕަބްލިކް ޓްރާންސްޕޯޓް ހިދުމަތް ހޯދުމަށް ލުއިފަސޭހަވެގެންދާނެ،” އާޒިމް ވިދާޅުވި އެވެ.\nމިކަމާ ގުޅޭ ގޮތުން މާސްޓާކާޑުގެ ކަންޓްރީ މެނޭޖަރު ސްރީލަންކާ އެންޑް މޯލްޑިވްސް، ރާޖޭޝް މަނީ ވިދާޅުވީ ދިވެހި ސަރުކާރާއެކު އަލުން ޕްރޮޖެކްޓެއްގައި ބައިވެރިވެވޭކަމީ ލިބޭ އުފަލެއް ކަމަށެވެ.\n“މިފަހަރު މި ތައާރަފް ކުރެވެނީ އަޅުގަނޑުމެންގެ އޯޕަން ލޫޕް މާސްޓާކާޑު ޓްރާންސިޓް ސޮލިއުޝަންޝް ސިސްޓަމް. މީގެ ސަބަބުން ހިދުމަތްދޭ ފަރާތަަށް ހަރަދުތައް ކުޑަކުރެވޭނެ. އަދި ހަމައެހެންމެ ދަތުރުވެރިންނަށް ވަރަށް ބޮޑު ލުއިފަސޭހަކަމެއް ހޯދައިދެވޭނެ. މި ޕްރޮގްރާމް މެދުވެރިކޮށް މާސްޓަރކާޑުން ދުނިޔޭގެ 150 ސިޓީއެއްގައި ދަތުރުވެރިންގެ ކޮންމެ ދުވަހެއްގެ ދަތުރުތަކަށް މިދަނީ ލުއިފަސޭހަކަށް ފޯރުކޮށްދެމުން،” ރާޖޭޝް މަނީ ވިދާޅުވި އެވެ.\nފާހަގަ: ބީއެމްއެލް, އާންމު ދަތުރުފަތުރު, އެމްޓީސީސީ, އެމްޓީސީސީގެ ސީއީއޯ އާދަމް އާޒިމް, ވިޔަފާރި


Gaidheen ge aailaa thakun jalah thakethi gendhiyun manaa koffi | Mihaaru\nގައިދީންނާ ބައްދަލުކުރަން އާއިލާ އިން ދާއިރު ތަކެތި ގެންދިއުން މަނާކޮށްފި\nޖަލުގެ ކޯސްތަކެއް ނިންމި ކުށްވެރިންނަށް ސެޓްފިކެޓް ދޭއިރު، ޕްރިޒަން އޮފިސަރުން އެތަން ބަލަހައްޓަނީ -- ފޮޓޯ: ނިޝާން އަލީ/ މިހާރު\nގައިދީންނާ ބައްދަލު ކުރުމަށް އެ މީހުންގެ އާއިލާތަކުން ދާއިރު، އެ މީހުންނަށް ލުއި ކާއެއްޗިއްސާއި ކޭކު ފަދަ އެއްޗެހި މީގެ ކުރިން ގެންދެވެ އެވެ.\nނަމަވެސް ކަރެކްޝަންސްގެ އިންފޮމޭޝަން އޮފިޝަލް އަހުމަދު ލުގުމާން "މިހާރު" އަށް ވިދާޅުވީ ގައިދީންގެ އާއިލީ ބައްދަލުވުންތަކަށް ދާއިރު ގައިދީންނަށް ތަކެތި ގެންދިއުން މިދިޔަ ހަފުތާއިން ފެށިގެން މަނާކޮށްފައިވާ ކަމަށެވެ.\nމި ފިޔަވަޅު އެގޮތަށް ވައްދާ ބައެއް އެއްޗެހީގެ ތެރެއިން، ޖަލަށް ވެއްދުން މަނާތަކެއްޗާއި މަސްތުވާތަކެތި ފަދަ އެއްޗެހި ފެނިފައިވާތީ ކަމަށް އޭނާ ވިދާޅުވި އެވެ.\n"ފަހަކަށް އައިސް މިފަދަ މައްސަލަތައް ގިނައިން ފެންމަތިވޭ. އާއިލާ އިން ކާއެއްޗެހި ގެންދާއިރު، އޭގެ ތެރޭގައި މަނާއެއްޗެހި ވެސް ފޮރުވައިގެން ގެންދޭ. އެހެންވެ، އެކަން ކޮންޓްރޯލް ކުރުމަށް މަނާ ކުރީ،" ލުގުމާން ވިދާޅުވި އެވެ.\nއަންހެނަކު ވަނީ މާފުށީ ޖަލުގައި ހުރި އޭނާގެ ބޭބެއަކަށް ގެންދިޔަ ކޭކެއްގެ ތެރެއަށް ލައި ފޮރުވައިގެން މަސްތުވާތަކެތި އެތެރެކުރަން މި މަހު ވެސް މަސައްކަތް ކޮށްފަ އެވެ.\nއަދި މިދިޔަ ޑިސެމްބަރު މަހު ވެސް، ޖަލުގައި ހުރި މީހަކާ ބައްދަލު ކުރަން ދިޔަ އޭނާގެ އާއިލާގެ މީހެއްގެ އަތުން ވަނީ ޖަލަށް އެތެރެ ކުރަން އުޅުނު ސްމާޓު ފޯނަކާއި ޗާޖަރަކާއި ސިމް ކާޑު ފަދަ ބައެއް އެއްޗެހި އަތުލައިފަ އެވެ. މިތަކެތި ވެސް ފޮރުވާފައިވަނީ އެ މީހާ ގެންދިޔަ ކާއެއްޗެހީގެ ތެރޭގަ އެވެ.\nކަރެކްޝަނަލް ސާވިސް އިން ބުނީ އާއިލާއިން މި ގޮތަށް އަމަލު ކުރުމަކީ، ޖަލުގައި ހުކުމް ތަންފީޒު ކުރަމުން އަންނަ ގައިދީން އިސްލާހު ކުރުމަށް އެޅޭ ވަރަށް ބޮޑު ހުރަހެއް ކަމަށެވެ. އަދި އެ ގޮތަށް އަމަލު ނުކުރުމަށް އެތަނުން ވަނީ އިލްތިމާސްކޮށްފަ އެވެ.\nކުށްކުރުން ގައިދީން ޖަލުތައް ކަރެކްޝަނަލް ސާވިސް\n6 ކޮމެންޓް, 59 ރިއެކްޝަންސް\nޖަލުގައި ހުންނަ މަގޭ ޅިޔަނަށް ފޯނާއި ޕީސް ލިބެނީ އާަިލާއިން ދިގެނެއް ނޫން. ޖަލު ތެރޭން. މިކަން ވެސް ހުއްޓުވާދީ ހެޔޮނުވާނެ.\nތިޔަވާހަކަ ގޯހެއް ނޫނެވެ. ނަމަވެސް ލުގުމާނު ނުވަތަ ލުގުމާނުގެ އާއިލާގެ މީހަކު ޖަލަށް ލީމާ ލުގުމާނުވެސް އެގޮތަށް އެކަން ކުރަން ބޭނުންވާނެކަން ކަށަވަރެވެ. އެއީ އިންސާނީ ޠަބީޢަތެވެ.\nވަޒީފާއި ބެހޭ ޤާނޫނަށް ގެންނަން ޖެހޭ މުހިންމު އިސްލާހެއް ކުންފުނި ތަކުގެ އެޗްއާރުންނަށް ތިބެންޖެހޭނީ ދިވެހިންކަން ހަމައެކަނި އޭރުން ދިވެހިންނަށް ވަޒީފާލިބި ޖަލައްދާންޖެހޭ މީހުން މަދުވާނެ ދައުލަތުގެ ހޭދަ ކުޑަވެ ދަސްވާރު ޓިވެޓް ހުނަރް ޕޮރުގްރާމް ތަކުން ނިކުންނަ ޒުވާނުންނަށް ރިސޯޓް ތަކުން ޖާގަ ލިބޭނީ އިސްކޮށް ދިވެހިން އުޅެގެން!\nރަގަޅު ފިޔަވަޅެއް. ތަފާތު ކުރުމެއްނެތި އެއްހަމައެއްގައި ހިފެހެއްޓިއްޖެނަމަ ރަގަޅުވާނެ.\nމާ ލަސްވެސް ވެއްޖެ ތިފިޔަވަޅު އަޅަން.


ކޯވިޑް-19 : ލޮކްޑައުންއަކަށް ދިއުމަކުން ހައްލެއް ނެތް- ޑަބްލިއުއެޗްއޯ ކޯވިޑް-19 : ލޮކްޑައުންއަކަށް ދިއުމަކުން ހައްލެއް ނެތް- ޑަބްލިއުއެޗްއޯ\nކޯވިޑް-19 : ލޮކްޑައުންއަކަށް ދިއުމަކުން ހައްލެއް ނެތް- ޑަބްލިއުއެޗްއޯ\nދުނިޔޭގެ ޞިއްޙަތު ޖަމްޢިއްޔާގެ ޑިރެކްޓަރ ޖެނެރަލް ޓެޑްރޮސް އަދަނޮމް ގެބްރިއޭސުސް ބޭއްވި ނޫސްވެރިންގެ ބައްދަލުވުމުގެ ތެރެއިން\nލޮކްޑައުންއަކަށް ވުރެ ބޮޑަށް މިވަގުތު ބޭނުންވަނީ ބައްޔަށް ޓެސްޓްކޮށް ބަލީގެ ހަޤީޤީ ހާލަތު ދެނަގަނެ ހައްލު ހޯދުންކަމަށް ދުނިޔޭގެ ސިއްޙަތު ޖަމުޢިއްޔާ، ޑަބްލިޔުއެޗްއޯއިން ވިދާޅުވެއްޖެއެވެ.\nއެންމެފަހުގެ ތަފާސްހިސާބުތަކަށް ބަލާލާއިރު، ދުނިޔޭގެ އާބާދީގެ ތިން ބައިކުޅަ އެއްބައި މިހާރު އޮތީ ލޮކްޑައުންގައެވެ.\nކޯވިޑް-19އާ ގުޅޭގޮތުން ނޫސްވެރިންނަށް މަޢުލޫމާތު ދެއްވަމުން ދުނިޔޭގެ ޞިއްޙަތު ޖަމްޢިއްޔާގެ ޑިރެކްޓަރ ޖެނެރަލް ޓެޑްރޮސް އަދަނޮމް ގެބްރިއޭސުސް ވަނީ، މި ބަލިމަޑުކަން ކޮންޓްރޯލްކުރުމަށް އަޅާ ފިޔަވަޅުތައް ފާހަގަކުރައްވާފައެވެ. އެގޮތުން މިހާތަނައް އައިރު ހުރިހާ ޤައުމެއްގެ ސަރުކާރުންވެސް އާންމުން އެއްވެ ނޫޅުމަށާއި، އާންމު ސާފުތާހިރުކަމަށް އިސްކަން ދިނުމަށް ގޮވާލަމުންދާއިރު، ދުނިޔޭގެ ގިނަ ޤައުމުތަކަކުން އަންނަނީ ޤައުމުތަކަށް ލޮކްޑައުންކުރަމުންނެވެ.\nކޯވިޑް-19 އާއި ދެކޮޅަށް ކުރާ މަސައްކަތް ލޮކްޑައުންއަކުން އެކަނި ކާމިޔާބު ނުވާނެކަމަށާއި، މި ދަނޑިވަޅުގައި އެންމެ މުހިންމީ ކޯވިޑް-19އާއި ދެކޮޅަށް ވަރުގަދަ ހަމަލާތަކެއް ދިނުންކަމަށް ޑަބްލިއުއެޗްއޯގެ ޑިރެކްޓަރ ޖެނެރަލް ފާހަގަކުރެއްވިއެވެ. އެގޮތުން މި ލިބުނު ފުރުސަތުގައި ބައްޔަށް ޓެސްޓްކޮށް ބަލީގެ ހަޤީޤީ ހާލަތު ދެނަގަނެ ހައްލު ހޯދުމަށް އިސްކަން ދިނުމަށް ޓެޑްރޮސް ގޮވާލެއްވިއެވެ.\n"ޤައުމުތަކުގައި ކޯވިޑް-19 ފެތުރޭ ސްޕީޑް މަޑުޖައްސާލުމަށް އަޅާ ފިޔަވަޅަކީ، ލޮކްޑައުންއަކަށް ދިއުން. މި ފިޔަޅުން އެކަނި މިބަލިމަޑުކަމުން އަރައެއް ނުގަނެވޭނެ. މިވަގުތު ބޭނުންވަނީ ބައްޔަށް ޓެސްޓްކޮށް ބަލީގެ ހަޤީޤީ ހާލަތު ދެނަގަނެ ހައްލު ހޯދުން." ޑަބްލިއުއެޗްއޯގެ ޑިރެކްޓަރ ޖެނެރަލް ވިދާޅުވިއެވެ.\nއަވައްޓެރި އިންޑިއާއިން ކުރިއަށް އޮތް 21 ދުވަހަށް ލޮކްޑައުންއަކަށް ދާން ނިންމުމުން މިހާރު ދުނިޔޭގެ އާބާދީގެ ތިން ބައި ކުޅަ އެއްބައިވަނީ ލޮކްޑައުން ހާލަތުގައި ކަމަށް ތަފާސްހިސާބުތަކުން ދައްކައެވެ. އަދި ބައެއް ޤައުމުތައް އެއްކޮށް ލޮކްޑައުން ނުކުރި ނަމަވެސް އެޤައުމުތަކުގެވެސް ބޮޑުބައިވަނީ ލޮކްޑައުން ހާލަތުގައި ކަމަށް ތަފާސްހިސާބުތަކުން ދައްކައެވެ.\nލޮކްޑައުންގެ ވާހަކަދައްކާއިރު، ދިވެހިންގެ މެދުގައިވެސް މިކަމަށް ގޮވާލާ މީހުން މަދެއް ނޫނެވެ. އެގޮތުން ރާއްޖޭގެ ރިޒޯޓުތަކުން މި ބައްޔަށް ޕޮޒިޓިވްވި ބިދޭސީންގެ ކޭސްތައް ފެންނަން ފެށުމާއެކު ގިނަ ބަޔަކު ރާއްޖެ އަދި ވަކިން ޚާއްސަކޮށް މާލެ ސިޓީ ލޮކްޑައުންއަކަށް ދިއުމަށް ގޮވާލި އަޑުތައް ފެތުރިގެންދިޔައެވެ. ނަމަވެސް މުޅި ޤައުމު ލޮކްޑައުންއެއް ނުކުރާނެ ކަން ސަރުކާރުންދިޔައީ ތަކުރާރުކޮށް ބުނަމުންނެވެ. އަދި ލޮކް ޑައުންއަށް ނުދިޔަނަމަވެސް ރައްޔިތުން ކޮންމެހެން ކުރަންޖެހޭ ޒަރޫރީ ބޭނުންތަކަށް ނޫނީ ބޭރަށް ނިކުމެ ނޫޅުމަށް ސަރުކާރުންވަނީ އިލްތިމާސް ކުރަމުންނެވެ. އެހެންނަމަވެސް ރާއްޖޭގެ އާބާދީގެ ބޮޑު ބައެއް ދިރިއުޅޭ މާލޭގެ މަގުތަކުގައި ކުރިއާ އަޅާބަލާއިރު މީހުން މަދު ނަމަވެސް އަދިވެސް ގިނަބަޔަކު މަގުތަކުގައި ދިމަދިމާލަށް ހޭލަމޭލަވާތަން ފެންނަކަން ފާހަގަކޮށްލެވެއެވެ.\nއެހެންކަމުން ލޮކްޑައުންއަކަށް އާންމުން ގޮވާލަމުންދިޔައިރު، އޭރުވެސް އަދި މިހާރުވެސް މިކަމުގައި ފަރުދީގޮތުން އަދާކުރަންޖެހޭ ޒިންމާ އަދާކުރެވޭތޯ މިއީ އުފައްދަން ރަނގަޅު ސުވާލެކެވެ. އެގޮތުން އާންމުން އެއްވެ ނޫޅުމަށް ސަރުކާރުން ކުރާ އިލްތިމާސްތަކަށް މިއަދު ބޯލެނބެނީ ކިހާ މިންވަރަކަށްތޯ ވިސްނާލަންޖެހެއެވެ. މި ފިޔަވަޅަކީ ބަލި ފެތުރުން ކުޑަކުރުމަށް އަޅާ ފިޔަވަޅެއްކަމުގައިވާއިރު، މި ކަމުން މަގުމަތީގެ ކާރޫބާރޫބޮޑުމިނަށް އަންނަޖެހޭ އެންމެ ހެޔޮ ބަދަލު ނާންނަކަމަކީ މިއަދު ހިތާމަކުރަންޖެހޭކަމެކެވެ.


ފުވައްމުލަކު ސުކޫލްގެ ކުލަބް ޖަމްމިއްޔާތައް އިފްތިތާހްކޮށްފިMikal News\nފުވައްމުލަކު ސުކޫލްގެ ކުލަބް ޖަމްމިއްޔާތައް އިފްތިތާހްކޮށްފި\n20 ފެބުރުއަރީ 2016, 0:57 |\nފުވައްމުލަކު ސުކޫލް (އެފްއެސް)ގެ ކުލަބް ޖަމްމިއްޔާތައް 2016 ވަނަ އަހަރަށް އިފްތިތާހްކޮށްފިއެވެ.\nފުވައްމުލަކު ސްކޫލްގައި ބޭއްވި ހާއްސަ ޖަލްސާގައި އެސްކޫލްގެ ކުލަބް ޖަމްމިއްޔާތަކާއި ޕްރިފެކްޓް ބޯޑް އިފްތިތާހްކޮށްދެއްވީ ފުވައްމުލަކު އަތޮޅު ކައުންސިލްގެ ރައީސް އަބްދުﷲ ފަލާހް ޝަރީފްއެވެ. މިޖަލްސާގައި ކުލަބްޖަމްމިއްޔާތަކުގެ އިސްމަގާމްތަކަށް ހޮވުނު ދަރިވަރުންނަށް ސޭޝް ހަވާލުކުރުމުގެ އިތުރުން ޕްރިފެކްޓުންނަށް ހޮވުނު ދަރިވަރުންނަށް ޕްރިފެކްޓް ޓެގާއި ޓައި ހަވާލުކުރުންވެސް އޮތެވެ. އަދި މިރަސްމިއްޔާތުގައި ޕްރިފެކްޓް ކަމަށް އަލަށް ހޮވުނު ދަރިވަރުން ޕްރިފެކްޓްކަމުގެ ހުވާކޮށްފައިވެއެވެ. ހުވާލައިދެއްވީ އެސުކޫލްގެ ކުރީގެ ގުރުއާން މުދައްރިސް މުހައްމަދު އަނީސް އެވެ.\nފުވައްމުލަކު ސުކޫލްގެ ކުލަބް ޖަމްމިއްޔާތައް އިފްތިތާހް ކުރުމުގެ ޖަލްސާގައި ކުލަބްތަކުން ހިންގުމަށް ހަމަޖެހިފައިވާ ހަރަކާތްތަކާއި ބެހޭ މައުލޫމާތު އެޖަމްމިއްޔާތަކުގެ ރައީސުން ހުށަހަޅާދީފައިވަނީ ޅެމާއި ބަނދި ބޭނުންކޮށްގެންނެވެ.\nފުވައްމުލަކު ސުކޫލްގެ ކުލަބް ޖަމްމިއްޔާގެ ތެރެއިން އީއެލްއޭގެ ރައީސަކަށް ހޮވިފައިވަނީ ޒައިނާ ޖަބީން / ޒޭނާ އެވެ. ދިވެހި ޖަމްމިއްޔާ “އިސްވަރު”ގެ ރައީސަކަށް ހޮވިފައިވަނީ އިބްރާހިމް އަހްމަދު / މާނިލް އެވެ. ސައިންސް ހެލްތު އެންޑް އެންވަޔަރމަންޓް ޑިޕާޓްމަންޓްގެ ރައީސަކަށް ހޮވިފައިވަނީ ރާނީ އަހްމަދު ސައީދު / ރާޒް އެވެ. އިސްލާމިކް ފޯރަމްގެ ރައީސަކަށް ހޮވިފައިވަނީ ފާތުމަތު މައިޝާ ލިރާރު / ލިވާ އެވެ. ގޭމްސް ކެޕްޓަނަކަށް ހޮވިފައިވަނީ ނޫރު ޝާން އަލީ /ހެޕީރެސްޓް އާއި ހައްވާ ހާޝިޔާ އިބްރާހިމް / ބަޑިޔާގެ އެވެ. ހިއުމަން ރައިޓްސް އެންޑް އާޓްސް ކުލަބްގެ ރައީސަކަށް ހޮވިފައިވަނީ އާމިނަތު އީވާ އަހްމަދު / ލަކީ އެވެ.


Mont Blanc Emblem: Gift Kollan Ehvvanaige Firihen Scent Fulhieh - Vaguthu\nމޮންޓް ބްލާންކް އެމްބްލެމް: ގިފްޓުކޮށްލަން އެއްވަނައިގެ ފިރިހެން ސެންޓު ފުޅިއެއް\nމޮންޓް ބްލާންކް ސެންޓަކީ ދުނިޔޭގެ ގިނަ ގައުމުތަކުގައި އެންމެ ހިނގާ އެއް ސެންޓެވެ. މި ބްރޭންޑުގެ އޮރިޖިނަލް ސެންޓު ވިއްކާ ވިޔަފާރިއަކީ އިންޓެންސް.އެމްވީން އެވެ. ސެންޓުގެ ވިޔަފާރީގައި ކުރިއަރަމުން އަންނަ މަޝްހޫރު މި އޮންލައިން ވިޔަފާރި އަކީ މިހާރު ދިވެހީންގެ މެދުގައި ވަރަށް މަގުބޫލުވެފައިވާ ވިޔަފާރިއެކެވެ.\nއިންޓެންސް.އެމްވީން ވިއްކަމުން އަންނަ ސެންޓުގެ ބްރޭންޑެޑް ޕްރޮޑަކްޓްސްގެ ތެރޭގައި ހިމެނޭ އެންމެ މަގްބޫލު އެއް ސެންޓަކީ މޮންޓް ބްލާންކް ބްރޭންޑުގެ "އެމްބްލެމް" ސެންޓެވެ. މިއީ ކޮންމެ މުނާސަބަތެއް ފާހަގަކޮށްލަންވިޔަސް ހަދިޔާއަކަށް ދޭން އެއްވަނައިގެ ސެންޓެކެވެ. މި ސެންޓަކީ މޯންޓް ބްލާންކް ބްރޭންޑަކަށް ހަދައިދިން، އެބްރޭންޑުގެ އެންމެ މީރުވަސްދުވާ ސެންޓެވެ.\nފިރިހެނުންނަށް ޚާއްސަ މި ސެންޓު އުފައްދާފައިވަނީ ކްލެރީ ސޭޖް ތެލާއި ގްރޭޕް ފްރުޓާއި ކާޑަމޮމް ބޭނުންކޮށްގެންނެވެ. އަދި މީގެ އިތުރުން ސިނަމަން އާއި ވައޮލެޓް ލީފްގެ އިތުރުން ވަކަރާއި ޓޮންކާ ބީންވެސް މި ސެންޓު އުފެއްދުމަށް ބޭނުންކޮށްފައިވެއެވެ.\nމި ސެންޓުން ދުވާ ވަހަކީ ކޫލް ފްރެޝް ވަހެކެވެ. މި ވަސް ހަތް ގަޑިއިރަށް ދެމި ހުރެއެވެ.\nމި ސެންޓު ފުޅިވެސް އެހާ ރީއްޗެވެ. މި ސެންޓް ފުޅީގެ އޮރިޖިނަލްކަން ވަރަށް ފަސޭހަކޮށް އެގެން ހުންނާނީ، ފުޅީގައި މޮންޓަ ބްލޭންޑްގެ މޮޅު ލޯގޯ އިންނެވެ. ލޯގޯ އިންނާނީ ފުޅީގެ މަތީގައެވެ. އަދި މުޅި ފުޅިވެސް ފަރުމާކޮށްފައިވަނީ މޮންޓް ބްލާންކް ލޯގޯގައި ހިމެނޭ ތަރި ރަމްޒުކޮށްދޭ ގޮތަށެވެ.\nމިއީ އުފަން ދުވަހުގެ ހަދިޔާއަކަށް ނޫނީ ރައްޓެއްސަކަށް ނޫނީ ލޯބިވެރިޔާ، ނޫނީ ފިރިމީހާއަށްވެސް ހަދިޔާއެއްގެ ގޮތުގައި ދެވިދާނެ މޮޅު ސެންޓު ފުޅިއެކެވެ.\nއިންޓެންސް.އެމްވީން ވިއްކާ ސެންޓްތައް މާލެ އާއި ހުޅުމާލެއަށް ފްރީ ޑެލިވަރީ ހިދުމަތް ދެއެވެ. އަދި މޯލްޑިވްސް ޕޯސްޓް މެދުވެރިކޮށް ރަށްރަށަށް ފްރީ ޑެލިވަރީގެ ހިދުމަތްވެސް އެ ޕޭޖުން ފޯރުކޮށްދެއެވެ.


ތިލަދުންމަތީ ދެކުނުބުރީ ކުރިނބީ ކައުންސިލްގެ އިދާރާ\nހދ.ކުރިނބީ ފުޓްސަލްދަނޑު ބޮޑުކޮށް ނުނިމިހުރި މަސައްކަތް ކޮށްދޭނެ ފަރާތެއް ހޯދުމަށް\nހދ.ކުރިނބީ ފުޓްސަލްދަނޑު ބޮޑުކޮށް ނުނިމިހުރި މަސައްކަތް ކޮށްދޭނެ ފަރާތެއް ހޯދުމަށް ކުރެވުނު، މިއިދާރާގެ ނަންބަރ 265/265/2019/34(IUL) (15ސެޕްޓެމްބަރ 2019) އިޢުލާނާއި ގުޅިގެން އެކަށީގެންވާ ވަރަށް އަންދާސީހިސާބު ހުށަހަޅާފައި ނުވާތީ އެއިޢުލާން ބާޠިލްކޮށް އަލުން އިޢުލާން ކުރަމެވެ.\nވީމާ، މިމަސައްކަތް ކޮށްދެއްވުމަށް ޝައުޤުވެރިވެލައްވާ ފަރާތްތަކުން ތިރީގައި މިދަންނަވާ ތާރީޚަށް މިއިދާރާއަށް ދުރުވެ މަޢުލޫމާތު ސާފުކުރެއްވުމަށްފަހު އަންދާސީހިސާބު ހުށަހެޅުއްވުމަށް ދަންނަވަމެވެ.\nތަން: ހދ.ކުރިނބީ ކައުންސިލްގެ އިދާރާގައި\n14 އޮކްޓޯބަރ 2019 ވާ ހޯމަ ދުވަހުގެ 10:30\n20 އޮކްޓޯބަރ 2019 ވާ އާދީއްތަ ދުވަހުގެ 10:30\nމަޢުލޫމާތު ސާފުކުރެއްވުމަށާއި، އަންދާސީހިސާބު ހުށަހެޅުއްވުމަށް ވަޑައިގަންނަވާ ފަރާތްތަކުގެ މުއްދަތު ހަމަނުވާ ފޮޓޯޖެހި ރަސްމީލިޔުމެއް ހުށަހަޅަންވާނެއެވެ. އަންދާސީހިސާބު ހުށަހަޅުއްވާނީ ބަންދުކުރެވިފައިވާ ސިޓީއުރައެއްގައެވެ. ސިޓީއުރައިގެ ބޭރުގައި " ހދ.ކުރިނބީ ފުޓްސަލްދަނޑު ބޮޑުކޮށް ނުނިމިހުރި މަސައްކަތް ކުރުމަށް އެދި" މިހެން ލިޔެފައި އޮންނަންވާނެއެވެ. މަޢުލޫމާތު ސާފުކުރުމަށް ހާޒިރުވެނުލައްވާ ފަރާތްތަކަށާއި ގަޑިޖެހިގެން ހާޒިރުވާ ފަރާތްތަކަށް އަންދާސީހިސާބު ހުށަހެޅުމުގެ ފުރުޞަތު ނޯންނާނެ ވާހަކަ ދެންނެވީމެވެ. އަދި ބަދަލުގައި މީހަކު ފޮނުވާނަމަ އެކަން ބަޔާންކޮށްފައިވާ ސިޓީއަކާއިއެކު ފޮނުއްވުމަށް ދަންނަވަމެވެ.\nހުށަހެޅޭ އަންދާސީހިސާބުތައް އިވެލުއޭޓް ކުރުމުގައި ޕޮއިންޓް ދެވޭނެ އުޞޫލަކީ: ހުށަހަޅާ އެންމެ ކުޑައަގަށް 80 ޕޮއިންޓް، އެންމެ ކުރު މުއްދަތަށް 10 ޕޮއިންޓް، ތަޖުރިބާއަށް 10 ޕޮއިންޓް އެވެ.\nތަޖުރިބާގެ ގޮތުގައި ބަލައިގަނެވޭނީ، ޢިމާރާތްކުރުމާއި ޢިމާރާތް މަރާމާތުކުރުމުގެ ނުވަތަ ކާޕެންޓްރީ މަސައްކަތުގެ އަދި ފިނިޝިންގ ވާރކްސްއެވެ. ތަޖުރިބާ ހުރިކަމަށް ބަލައިގަނެވޭނީ، މަސައްކަތް ކޮށްދެވުނު ފަރާތުގެ ރެފަރެންސް ސިޓީ/ލިޔުމަކަށް ބަލާފައެވެ.\nސުންގަޑި: 14 އޮކްޓޫބަރު 2019 1030


Mafushin hayyaru kuri fathuruveriya ge kibain Majilis maafah edhunu massala balan jehey: Shaikh Abdhulla\nފަތުރުވެރިޔާގެ ކިބައިން މަޖިލިސް މާފަށް އެދުނު މައްސަލަ ގައުމީ ފެންވަރުގައި ބަލަންޖެހޭ: ސަލަފް\nސަލަފްގެ ރައީސް އައްޝައިހް އަބްދުﷲ ބިން ޖަނާބް: ފަތުރުވެރިޔާގެ ކިބައިން މަޖިލިސް މާފަށް އެދުނު މައްސަލަ ގައުމީ ފެންވަރުގައި ބަލަންޖެހޭ ކަމަށް ވިދާޅުވި --\nމިދިޔަ ބުރާސްފަތި ދުވަހު ކ. މާފުށީގައި ބިޑި އަޅުވާ ހައްޔަރުކުރި ފަތުރުވެރިޔާގެ ކިބައިން ރައްޔިތުންގެ މަޖިލީހުގެ ފަރާތުން ރައީސް މުހައްމަދު ނަޝީދު މާފަށް އެދުނު މައްސަލަ ގައުމީ ފެންވަރެއްގައި ބަލަންޖެހޭ ކަމަށް ސަލަފްގެ ރައީސް އައްޝައިހް އަބްދުﷲ ބިން ޖަނާބް ވިދާޅުވެއްޖެ އެވެ.\nރައީސް ނަޝީދު، އެ ފަތުރުވެރިޔާގެ ކިބައިން މާފަށް އެދިވަޑައިގެންނެވީ މިއަދު މަޖިލީހުގެ ރިޔާސަތުގައި އިންނަވާ އިނގިރޭސި ބަހުން ވާހަކަފުޅު ދައްކަވަމުންނެވެ.\nއެ ހާދިސާއަކީ ހިތާމަ ކުރައްވާ ހާދިސާއެއް ކަމަށް ވިދާޅުވެ ރައީސް ނަޝީދު ވިދާޅުވީ ފަތުރުވެރިޔާ އަލުން ރާއްޖެ އައުމަށް މަޖިލީހާއި ޓޫރިޒަމް މިނިސްޓްރީއިން ދައުވަތު އަރުއްވާ ކަމަށެވެ. ހިނގައިގެން ދިޔަ ކަމާމެދު ހިތާމަކުރައްވައި މާފަށް އެދިވަޑައިގަންނަވާ ކަމަށާއި އެ ހާލަތަށް އެކަން ދާން ޖެހުނު ސަބަބު ހޯމް މިނިސްޓަރު އިމްރާން އަބްދުﷲ މީގެކުރިން ތަފްސީލްކޮށް ދެއްވާފައިވާ ކަމަށެވެ.\nފަތުރުވެރިޔާ އަލުން ރާއްޖެއަށް އައުމަށް ރައީސް ނަޝީދު ދައުވަތު ދެއްވާފައިވާއިރު އެކަމަކީ ރާއްޖޭގެ ނަން ކިލަނބުވެގެންދާނެ ކަމަށް އެމަނިކުފާނު މީގެކުރިން ވަނީ ޓްވީޓް ކުރައްވައި ކަންބޮޑުވުން ފާޅު ކުރައްވާފަ އެވެ.\nނަޝީދުގެ އެ އަމަލާމެދު ކަންބޮޑުވުން ފާޅުކޮށް ސަލަފްގެ ރައީސް ވިދާޅުވީ ރާއްޖޭގެ ގާނޫނާއި އިޖްތިމާއީ ފޭރާމަށް ގޮންޖަހަމުން ދަނިކޮށް ހައްޔަރުކުރި އަންހެންމީހާ ގެ ކިބައިން މަޖިލީހާއި ފުލުހުންގެ އިދާރާ އިން މާފަށް އެދުނު މައްސަލަ ގައުމީ ފެންވަރުގައި ބެލެންޖެހޭ ކަމަށެވެ. އަދި އަންހެން މީހާ ހައްޔަރުކޮށްފައިވަނީ ފުލުހުން ދޭންޖެހޭ ވަރަށް ވުރެ ބޮޑަށް ދޫދިނުމަށްފަހު ކަމަށްވެސް އަބްދުﷲ ވިދާޅުވިއެެވެ.\n"އެއްކޮޅުން ދެ ޖިންސު ހަމަހަމަ ކަމަށް ދައުވާ ވެސް ކުރަމުން އަނެއް ކޮޅުން ކުށްކުރަމުން ދިޔަ އަންހެނަކު ވަކިގޮތަކަށް ހައްޔަރު ކޮށްގެން އަޑުގަދަކުރަމުން ދިއުމަކީ އެބައި މީހުން އެކިޔާ މިންތީގެ ހަމަހަމަ ކަމުގެ ވާހަޔަކީ ހުދު އެބައިމީހުންވެސް އީމާންވާ ކަމެއް ނޫންކަން." އަބްދުﷲ ވިދާޅުވިއެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ޓޫރިޒަމް + މާފުށި ސަލަފް ޖަމިއްޔާ


Villa ge psychology dharivarunnah thajuribaa dheyn ehbasvumakah\nކައުންސިލް އިންސްޓްޓިއިއުޓް ތަކާ ސޮއި ކޮށް އަމަލީ ތަޖުރިބާ ދެނީ --\nވިލާ ކޮލެޖާއި ރާއްޖޭގައި ހިންގާ ކައުންސިލިން އިންސްޓިޓިއުޝަންތަކާއި ދެމެދު އެމް.އޯ.ޔޫއެއްގައި ސޮއިކޮށްފި އެވެ.\nމި އެމް.އޯ.ޔޫ އަކީ ވިލާ ކޮލެޖުގައި ކިޔަވަމުންދާ ބެޗެލާ އޮފް ސައިކޮލޮޖީ ދަރިވަރުންގެ އަމަލީ ތަޖުރިބާގެ ބައި ފުރިހަމަ ކުރުމަށް ފުރުސަތު ހޯދައިދިނުމުގެ ގޮތުން ވެވޭ އެއްބަސްވުމެކެވެ.\nތަމްރީނުތައް ދިނުމަށް ޖެންޑާ މިނިސްޓްރީ އާއި ސޮސައިޓީ ފޯ ހެލްތް އެޑިއުކޭޝަން (ޝީ) އާއި އިންސްޓިޓިއުޓް ފޯ ކައުންސިލިން އެންޑް ސައިކޯތެރަޕީ ޕްރައިވެޓް ލިމިޓެޑް (އައި.ސީ.ޕީ) އަދި މޯލްޑިވްސް އިންސްޓިޓިއުޓް ފޯ ސައިކޮލޮޖިކަލް ސަރވިސަސް، ޓްރެއިނިންގ އެންޑް ރިސަރޗް (މިޕްސްޓަ)ގެ އިތުރުން، ސައިމާ ކެއާ އިން ވަނީ އެއްބަސްވެފަ އެވެ.\nއިއްޔެ ބޭއްވި ރަސްމިއްޔާތުގައި ވިލާ ކޮލެޖުގެ ލެކްޗަރާ، އަދި ޕްރޮގްރާމް ކޯޑިނޭޓަރު، ޑރ. ޢައިޝަތު ނަޝީދާ ވިދާޅުވީ، މި މަސައްކަތަށްފަހު ކޯހުގައި އުނގެނިފައިވާ ފިލާވަޅުތަކުގެ ބޭނުން ފުރިހަމަ ގޮތުގައި ހިފަން އެހީވެދޭނެ ކަމަށެވެ.\nމި އެއްބަސްވުމުގައި ސޮއިކުރި ފަރާތްތަކުން ފާހަގަކުރި ގޮތުގައި މި ދާއިރާއިން ފުރިހަމަ އަށް ތަމްރީނު ލިބިފައި ހުރި ދަސްވެނިންގެ ބޭނުން މިއަދު ވަަރަށް ބޮޑެވެ. އަދި، ކޯހުގެ ބައިވެރިންނަށް އަމަލީ މައިދާނުގައި ގިނަ ތަޖުރިބާތަކެއް ލިބިގެންދާނެކަމަށްވެސް ބުންޏެވެ.\nވިލާ އިން ބުނި ގޮތުގައި، ފީލްޑަށް ނިކުމެ ތަޖުރިބާ ކުރާނެ އެންމެ ފުރަތަމަ ބެޗަކީ އަންނަ އަހަރުގެ ކޯހުގައި ބައިވެރިވާ ދަރިވަރުންނެވެ.\nޒުވާނުން ވިލާ ކޮލެޖް ވިލާ ގްރޫޕް + މިނިސްޓްރީ އޮފް ޖެންޑާ އެންޑް ފެމިލީ


Umuru dhuvahun ekkuri 11 million dollar charity thakah | Mihaaru\nއެލަން ނައިމަން: އޭނާ މަރުވި އިރު މިލްކިއްޔާތުގައި 11 މިލިއަން ޑޮލަރު ހުރި.\nއެލަން ނައިމަން: އޭނާ މަރުވީ ކެންސަރު ބަލީގައި ޖެނުއަރީ މަހު.\nއުމުރު ދުވަހުގެ މަސައްކަތުން އެއްކުރި 11 މިލިއަން ޑޮލަރު ޗެރިޓީތަކަށް\n30 ޑިސެމްބަރ 2018 - 05:527comments\nއެމެރިކާގެ ވޮޝިންގްޓަނުގައި ދިރިއުޅެމުން ދިޔަ އެލަން ނައިމަންއަކީ ހަމަ ވަރަށް އާދައިގެ ދިރިއުޅުމެއް އުޅުނު މީހެކެވެ. އޭނާގެ އަންބަކު، ދަރިއަކު ނެތެވެ. ބޭންކިން ދާއިރާގައި 30 އަހަރު ހިދުމަތްކޮށްފައި އޭނާ ބަދަލުވީ އިޖުތިމާއީ ހިދުމަތްތެރިއަކަށެވެ. ވަކިން ހާއްސަކޮށް އެކި ކަހަލަ އެހީތެރިކަން ބޭނުންވާ ކުދިންނަށް އެހީތެރިކަން ފޯރުކޮށް ދިނުމުގަ އެވެ.\nމި އަހަރުގެ ޖެނުއަރީ މަހުގެ ތެރޭގައި ކެންސަރު ބަލީގައި، އުމުރުން 63 އަހަރުގައި އެލަން މަރުވި އިރު، އޭނާ މަސައްކަތް ކުރަމުން ދިޔައީ ޑިޕާޓްމަންޓް އޮފް ސޯޝަލް އެންޑް ހެލްތު ސާވިސް ސާވިސްގަ އެވެ. އެތަނުގައި ވަޒީފާ އަދާކުރަމުން އިތުރު އެހެން ދެތިން ތަނެއްގައި ވެސް އެލަން މަސައްކަތް ކުރި އެވެ. އެ މަސައްކަތްތަކުން އާމްދަނީގެގޮތުގައި 67،234 ޑޮލަރު ލިބެމުން ދިޔަ އެވެ. އަދި މައިންބަފައިންގެ މުދަލުން ވެސް ލިބިފައިވެ އެވެ.\nIn addition to Treehouse, Alan Naiman's legacy gifts went to @Childhaven1909, @LittleBitTRC, @MakeAWishAKWA, Odessa Brown Children's Clinic and @WestSideBabySEA, positively impacting the lives of thousands of children. https://t.co/vtwJC9gGTF\n— Treehouse (@TreehouseTweets) December 28, 2018\nބޭނުމަކަށްވީ އޭނާ ނެތް ދުވަހެއްގައި ވެސް ކުދިންތަކަކަށް އެހީވާނެ ފައިސާކޮޅެއް ރައްކާކުރުމެވެ.\nއަބަދުވެސް ވަރަށް ދީލަތި މީހެއްގެ ގޮތުގައި ގާތް އެކުވެރިންނާއި އެކުގައި މަސައްކަތް ކުރި މީހުން ވެސް ސިފަކުރާ އެލަން ދުނިޔެ ދޫކޮށް ދިޔަ އިރު، އޭނާގެ މިލްކިއްޔާތު ވަނީ އެކިއެކި ޗެރިޓީތަކަށް ހަދިޔާކޮށްފަ އެވެ. މިލްކިއްޔާތު 11 މިލިއަން ޑޮލަރަށް އަރަ އެވެ.\nއެ ފައިސާ ވަނީީ ހިލޭ ސާބަހަށް މަސައްކަތް ކުރާ ހަ ޖަމާއަތަަކަށް ހަދިޔާކޮށްފަ އެވެ. އެކަމަކު އެލަން މަރުވި އިރު އެކަން އެއްވެސް މީހަކަށް ނޭނގެ އެވެ. އޭނާގެ ފައިސާ ދޫކޮށްލި ޖަމާއަތްތަކަކީ ޗައިލްޑްހޭވެން، ލިޓްލް ބިޓް ތެރަޕިއުޓިކް ރައިޑިން ސެންޓާ، މޭކް-އަ-ވިޝް އެލަސްކާ އެންޑް ވޮޝިންގްޓަން، އޮޑެސާ ބްރައުން ޗިލްޑްރެންސް ކްލިނިކް، ޓްރީހައުސް އަދި ވެސްޓްސައިޑް ބޭބީ އެވެ.\nWhat an amazing person. His legacy of caring for children will live on through @treehousetweets and the other charities he supported! From duct-taped shoes to $11M: Seattle man leaves surprise donations https://t.co/nZQIYTF4Y2\n— Tana Gall (@tanagall) December 28, 2018\nވޮޝިންގްޓަން ސްޓޭޓް ޗިލްޑްރެން ސާވިސަސްގައި އެލަންއާ އެކު މަސައްކަތް ކުރި މޭރީ މޮނާހަން ބުނި ގޮތުގައި އެލަންގެ މިލްކިއްޔާތުގައި އެހާ ގިނަ ފައިސާ ހުރިކަން އެނގުމުން ވަރަށް ބޮޑު ޝޮކަކަށްވި އެވެ.\n"އެނގޭ އަބަދު ވެސް ވަރަށް ދީލަތި މީހެއްކަން އެއީ. އަނެއްކާ އެހާ ބޮޑަށް އެހީ ފޯރުކޮށް ދެމުން ގެންދިޔަ މީހެއް އެއީ،" އޭނާ ބީބީސީ އަށް ބުންޏެވެ. "ކެންސަރު ޖެހުނުކަން އެނގުނު ހިސާބުން ފެށިގެން އެލަން އަބަދު ވެސް ބުނާނެ އޭނާ މަރުވެގެން ދާނީ އަތުގައި ހުރި ހުރިހާއެއް އެއްޗެއް ޗެރިޓީތަކަށް ހަދިޔާކޮށްފައޭ. އެކަން އަދި ކިރިޔާ މި އެނގުނީ."\nއެލަންގެ މިލްކިއްޔާތުން 900،000 ޑޮލަރު ހަދިޔާ ކުރި ޓްރީހައުސްގެ ޗީފް ޑިވެލޮޕްމަންޓް އޮފިސަރު ޖެސިކާ ރޮސް ބުނި ގޮތުގައި އެ ވަރުގެ އަދަދެއް އާންމު ފަރުދަކު ޖަމިއްޔާ އަށް ހަދިޔާ ކުރުމަކީ ވަރަށް ވެސް ބޮޑު ހައިރާން ކަމެކެވެ.\n"އެވަރުގެ ބޮޑު އެހީއެއް އެއްވެސް މީހެއްގެ ފަރާތުން މިހަތަނަކަށް ލިބިފައެއް ނެތް. އަހަރެމެން ބޭނުމެއް ނޫން އެލަން ދިން އެހީ ނަމްބަރުތަކަކުން ކިރާކަށް. އެއަށް ވުރެ މާ ބޮޑަށް ވެސް ދީލަތި މީހެއް އެއީ،" އޭނާ ބުންޏެވެ.\nއިތުރު ލިޔުންތައް ޗެރިޓީ ކެންސަރު


Viyafaari kurumuge huhdha dhookurun vaguthee gothun huttaalaifi\nވިޔަފާރި ކުރުމުގެ ހުއްދަ ދޫކުރުން ވަގުތީ ގޮތުން ހުއްޓާލައިފި\nފިހާރައެއް: ވިޔަފާރި ކުރުމުގެ ހުއްދަ ދޫކުރުން ވަގުތީ ގޮތުން ވަނީ ހުއްޓާލާފައި --\nވިޔަފާރި ކުރުމުގެ ހުއްދަ ދޫކުރުން ވަގުތީ ގޮތުން ހުއްޓާލައިފި އެވެ.\nކޮވިޑްގެ ބަލިމަޑުކަމާއި ގުޅިގެން ރައްކާތެރިކަމުގެ ފިޔަވަޅެއްގެ ގޮތުން މާލެ ސިޓީ ވަނީ ލޮކްޑައުން ކޮށްފައެވެ. އެކަމާއި ގުޅިގެން ވިޔަފާރި ކުުރުމަށާއި ޑެލިވަރީ ކުރުމަށް ހާއްސަ ހުއްދަތަކެއް ދިޔައީ ދޫކުރަމުންނެވެ. އެ ހުއްދަ ދޫކުރަމުން ގެންދިޔައީ ފުލުހުން މެދުވެރިކޮށެވެ.\nމިނިސްޓްރީ އޮފް އިކޮނޮމިކް ޑިވެލޮޕްމަންޓުން ބުނީ އާންމު ސިއްހަތުގެ ކުއްލި ނުރައްކަލުގެ ހާލަތު އިއުލާނުކުރުމާ ގުޅިގެން، ގޭބިސީތަކުން ބޭރަށް ނުކުމެ އުޅުން މަނާކޮށްފައިވާ މުއްދަތުގައި މޯލްޑިވްސް ޕޮލިސް ސާވިސް މެދުވެރިކޮށް ޒަރޫރީ ބޭނުންތަކަށް މުދާ ވިއްކާ ފަރާތްތަކަށް ހުއްދަ ދޫކުރުން ހުއްޓާލާފައިވާ ކަމަށެވެ.\nނަމަވެސް، މި މުއްދަތުގެ ތެރޭގައި މާލެ ޕޯޓުގައި، މުދާ ކްލިއާ ކުރުމަށް މޯލްޑިވްސް ޕޯޓްސް ލިމިޓަޑްއިން ކަނޑައަޅާ ފަރާތްތަކަށް ހުއްދަ ދޫކުރެވޭނެ ކަމަށް ވަނީ ބުނެފައެވެ.\nކުރިއަށް އޮތް ދެ ހަފްތާގައި ކޮވިޑްގެ ނުރައްކާތެރިކަން ބޮޑުވެދާނެ ކަމަށް ސިއްހީ މާހިރުން ލަފާކޮށްފައިވާތީ ބައެއް ފިޔަވަޅުތައް ދަނީ އަޅަމުންނެވެ.\nއެގޮތުން ބާޒާރު ކުރުމަށް ދޫކުރެވިފައިވާ ހުއްދަތަކަށް ބަދަލެއް ގެނައުމަށްވެސް ވަނީ ނިންމާފައެވެ. އެގޮތުން ހަފްތާއަކު ދެ ފަހަރު ވިޔަފާރި ކުރުމަށް ދޫކުރަމުން އައި ހުއްދަތައް ބާތިލްކޮށް ހަފްތާއަކު އެއް ފަހަރު ވިޔަފާރި ކުރުމުގެ ހުއްދަ ދޭން ފުލުހުން ވަނީ ނިންމާފައެވެ.\nމޯލްޑިވްސް ޕޮލިސް ސާވިސް މިނިސްޓްރީ އޮފް އިކޮނޮމިކް ޑިވެލޮޕްެމަންޓް ފައްޔާޒް އިސްމާއީލް + ކޮރޯނާ ވައިރަސް ކޮވިޑް-19\nހުރިހާ ހުއްދަތައް ދޫކުރުން ޕޮލިސް މެދުވެރިކޮށް


Laamu gai Contract Farming Fashaifi | Jazeera\tލާމު އަތޮޅުގައި ކޮންޓްރެކްޓް ފާމިން ފަށައިފި - Jazeera\nލ. އަތޮޅުގައި ކޮންޓްރެކްޓް ފާމިންގގެ މަސައްކަތް ފަށައިފި\nޢަލީ ސަމާހު February 6, 2021 565 views0\nކޮންޓްރެކްޓް ފާމިންގެ ފުރުސަތު ގިނަ އަދަދެއްގެ ރަށްތަކަކަށް ވަނީ ހުޅުވާލާފައި ފޮޓޯ: އަވަސް\nލ. އަތޮޅުގައި ކޮންޓްރެކްޓް ފާމިންގެ މަޝްރޫއު ފަށައިފިއެވެ.\nދަނޑުވެރިކަން ކުރިއެރުވުމަށް އުފައްދާފައިވާ އެގްރޯ ނެޓުން ކޮށްފައިވާ ޓްވީޓެއްގައި ބުނީ، ޒަމާނީ ޓެކްނޮލޮޖީގެ ވަސީލަތްތަކާއިއެކު އިއްޔެ ލ. އަތޮޅުގައި ކޮންޓްރެކްޓް ފާމިންގ ފަށައިފައިވާ ކަމަށެވެ.\nގްރީން ހައުސްގައި މެލަން ހައްދަން ވަނީ ފަށާފައި\nOur #contractfarming project successfully begins in L. Atoll reviving hopes for farmers. @HaroonRshdh @Fulhu_2642 @psmnewsmv @cnm_mv @sunbrk @Mihaarunews @raajjemv @JazeeraBrk pic.twitter.com/dkHkVqmi8V\n— AgroNat (@agro_nat) February 5, 2021\nއެ އަތޮޅުގައި ހިންގާ މަޝްރޫއުގައި މިހާރު ދަނޑުވެރިކަންކުރާ ގިނަ ފަރާތްތަކެއް ބައިވެރިވަމުން އަންނަ ކަމަށް އެގްރޯއިން ވަނީ މީގެ ކުރިން ފާހަގަކޮށްފައެވެ.\nކޮންޓްރެކްޓް ފާމިންގެ ފުރުސަތު 11 ރަށަަކަށް އެގްރޯއިން ވަނީ މިދިޔަ މަހުގެ ފަހުކޮޅު ހުޅުވާލާފައެވެ.\nއަދި ދަނޑުވެރިކަމުގެ ދާއިރާ އިތުރަށް ތަރައްގީކުރުމާ ގުޅޭ މަޝްރޫއުތަކަށް، ބޭރުގެ އެހީދޭ ޖަމިއްޔާ އަދި ޖަމާއަތްތައް މެދުވެރިކޮށް އެހީ ހޯދުމުގެ މަސައްކަތް ވެސް ސަރުކާރުން ކުރަމުން އަންނަކަމުގައި، ދަނޑުވެރިކަމުގެ މުނާސަބަތުގައި ދެއްވި ހިތޯބުގައި ރައީސް އިބްރާހިމް މުހައްމަދު ސޯލިހު ވަނީ ވިދާޅުވެފައެވެ.\nލާމު އަތޮޅުގައި ކޮންޓްރެކްޓް ފާމިން ފަށައިފި


ފޯ ނޭޝަންސް އިންވިޓޭޝަނަލް ކަޕްގެ މިރޭގެ މެޗު ވެސް ފަސްކޮށްފި | Voice.mv\nސާފް ޗެމްޕިއަންޝިޕުގައި ރާއްޖެ އާއި ލަންކާ މެޗްގެ ތެރެއިން l ފޮޓޯ: ވަގުތު\nސްރީލަންކާގައި މިއަދު ފަށާ މަހިންދަ ރާޖަޕަކްސަ ފޯ ނޭޝަންސް ފުޓްބޯޅަ މުބާރާތް ފެށުމުގެ ގޮތުން މިރޭ ކުޅުމަށް ހަމަޖެހިފައިވާ ރާއްޖެ އާއި ލަންކާ ބައްދަލުކުރާ މެޗު މޫސުން ގޯސްވުމުގެ ސަބަބުން ފަސްކޮށްފި އެވެ.\nލަންކާއަށް މޫސުން ވަރަށް ބޮޑަށް ގޯސްވެ ބައެއް ސަރަޙައްދުތަކުގައި ފެން ބޮޑުވެފައިވާއިރު, މުބާރާތުގައި މިއަދު ހަވީރު ކުޅެން އޮތް ސީޝެލްސް އާއި ބަނގުލަދޭޝް މެޗު ވެސް ވަނީ މޫސުން ގޯސްވުމުގެ ސަަބަބުން މާދަމާ ހަވީރަށް ފަސްކޮށްފައެވެ. އެހެންކަމުން މާދަމާ ހަވީރު ރާއްޖެ ގަޑިން 15:30 ގައި ކުޅޭނީ ބަނގުލަދޭޝާއި ސީޝެލްސްއެވެ. މުބާރާތުގެ ހުޅުވުމުގެ ރަސްމިޔާތު މާދަމާރޭ ރާއްޖެ ގަޑިން 19:30 ގައި ބާއްވަން މިހާރު ވަނީ ރާވާފައެވެ.\nމުބާރާތް ފެށުމުގެ ގޮތުން ބާއްވާ ޚާއްޞަ ރަސްމިއްޔާތު ޝަރަފްވެރި ކޮށްދެއްވާނީ ރާއްޖޭގެ ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙެވެ. އެ ރަސްމިއްޔާތަށް ރައީސް ޞާލިޙް މިހާރުވަނީ ލަންކާއަށް ވަޑައިގެންފައެވެ.\nލަންކާ އިން އެންމެ ފުރަތަމަ ރާޖަޕަކްސަ ޓްރޮފީގެ ނަމުގައި މުބާރާތެއް ބޭއްވީ 2012 ވަނަ އަހަރުއެވެ. އެ ފަހަރު މުބާރާތް ކުރިއަށްގެންދިޔައީ 23 އަހަރުން ދަށަށް ޚާއްޞަ ކޮށްގެންނެވެ. އެ ފަހަރު ތަށި އުފުލާލީ ރާއްޖޭގެ ޒުވާން ޓީމުންނެވެ.\nމިފަހަރުގެ މުބާރާތުގެ ޚަބަރުތައް “ވޮއިސް” އިން ގެނެސްދޭނެއެވެ.


ނޮދަން އަޔަލެންޑް ކޮޅަށް ލަނޑުޖެހުމަށްފަހު ޖަރުމަނުގެ ކުޅުންތެރިން އުފާ ފާޅުކުރަނީ. --ފޮޓޯ: ގެޓީ އިމޭޖަސް\nއަންނަ އަހަރުގެ ޔޫރޯ ކޮލިފައިންގައި ރޭ ކުޅުނު މެޗުތަކުން ޖަރުމަނާއި ނެދަލެންޑްސް އަދި ބެލްޖިއަމް މޮޅުވިއިރު، އެންމެފަހުގެ ވޯލްޑްކަޕްގެ ރަނަރަޕް ކްރޮއޭޝިއާ ވީ އެއްވަރެވެ.\nނޮދަން އަޔަލެންޑް އަތުން 2-0 އިން ޖަރުމަން މޮޅުވިއިރު، ނެދަލެންޑްސް ވަނީ 4-0 އިން އެސްޓޯނިއާ ބަލިކޮށްފައެވެ. ބެލްޖިއަމް އަތުން 4-0 އިން ސްކޮޓްލެންޑް ބަލިވިއިރު، އަޒަރުބައިޖާންއާ ދެކޮޅަށް ކްރޮއޭޝިއާ ކުޅުނު މެޗު ނިމުނީ 1-1 އިން އެއްވަރުވެގެންނެވެ.\nރޭގެ ނަތީޖާއާއެކު ގްރޫޕް ސީ ގެ އެއްވަނައިގައި 12 ޕޮއިންޓާއެކު އޮތީ ޖަރުމަނެވެ. ނޮދަން އަޔަލެންޑަށް ވެސް މިއަދަދަށް ޕޮއިންޓް ލިބިފައިވާއިރު ޖަރުމަނަށް ކުރިލިބެނީ ގޯލްގެ ތަފާތުންނެވެ. ތިންވަނައިގައި އޮތް ނެދަލެންޑްސް އަށް ހަތަރު މެޗުން ލިބިފައިވަނީ ނުވަ ޕޮއިންޓެވެ.\nޖަރުމަނުން ރޭގެ މެޗަށް ނިކުތްއިރު އާއްމުކޮށް ފުރަތަމަ އެގާރައިގައި ކުޅެމުން އަންނަ ގިނަ ކުޅުންތެރިންތަކެއް އަނިޔާގެ ސަބަބުން ނުކުޅޭއިރު، އެންމެފަހުން ނެދަލެންޑްސްއާ ދެކޮޅަށް އަމިއްލަ ދަނޑުގައި 4-2 އިން ބަލިވި މެޗުގެ ފުރަތަމަ އެގާރައަށް ދެ ބަދަލެއް ވަނީ ގެނެސްފައެވެ. އެގޮތުން، ކުރީ މެޗުގައި ކުޅުނު ނިކޯ ޝުލްޒް އާއި ޖޮނަތަން ޓާ ގެ ބަދަލުގައި ރޭގެ މެޗުން ޖާގަދީފައިވަނީ މާސެލް ހާލްސްޓެންބާގް އާއި ޖޫލިއަން ބްރެންޓް އަށެވެ.\nބެލްފާސްޓްގައި ކުޅުނު މި މެޗުގެ ފުރަތަމަ ހާފުގައި ޖަރުމަނުގެ ކުޅުންތެރިންނަށް ނޮދަން އަޔަލެންޑްގެ ގޯލަށް މާ ނުރައްކާތެރި ގިނަ ހަމަލާތަކެއް ފޮނުވާލެވިފައިނުވާއިރު، އެ ޓީމުގެ ޓިމޯ ވާނާ އާއި ޓޯނީ ކްރޫސް އަށް ލިބުނު ފުރުޞަތުތަކުގެ ބޭނުންހިފޭގޮތެއްނުވިއެވެ. މީގެއިތުރުން، ފުރަތަމަ ހާފު ނިމެން ދަނިކޮށް ޖަރުމަނުގެ ޑިފެންޑަރު މަތިއަސް ގިންޓާ އަށް އަނިޔާވެގެން ބަދަލުކޮށްފައިވާއިރު، އޭނާގެ ބަދަލުގައި ކުޅެން ނިކުތީ ޓާ އެވެ. މި ހާފުގައި ނޮދަން އަޔަލެންޑަށް ލީޑްނަގައިދިނުމަށް ކޮނާ ވޮޝިންޓަނަށް ލިބުނު ފުރުޞަތުގައި ފޮނުވާލި ބޯޅަ ޖަރުމަނުގެ ކީޕަރު މެނުއެލް ނޯޔާ މަތަކުރިއެވެ.\nދެވަނަ ހާފުގެ ކުޅުން ފެށިގެން ތިންވަނަ މިނެޓުގައި ޖަރުމަނަށް ލީޑްނަގައިދިނީ ހާލްސްޓެންބާގް އެވެ. އޭގެފަހުން، ޖަރުމަނުގެ ލީޑްފުޅާކުރުމަށް ވާނާގެ އިތުރުން މާކޯ ރޮއިސް ފޮނުވާލި ހަމަލާތައް ނޮދަން އަޔަލެންޑްގެ ކީޕަރު މަތަކުރިއިރު ކައި ހަވާޓްޒް ފޮނުވާލި ބޯޅަ ގޯލަށް ނުވަނީ ހަމަ ކިރިޔާއެވެ. މި މެޗުގައި ޖަރުމަނުން ކާމިޔާބުކުރި ދެވަނަ ލަނޑު، މެޗުގެ އިތުރުވަގުތުގައި ޖަހައިދިނީ ސާޖް ނެބްރީ އެވެ. މިއީ ގައުމީ ޓީމަށް އެންމެފަހުން ކުޅުނު ފަސް މެޗުގައި އޭނާ ޖެހި ފަސްވަނަ ލަނޑެވެ.\nކޮލިފައިންގައި ރޭ ކުޅުނު ފާހަގަކޮށްލެވޭ އެހެން މެޗުތަކުގެ ނަތީޖާއަށް ބަލާއިރު، ރަށުންބޭރުގައި އެސްޓޯނިއާ އަތުން 4-0 އިން ނެދަލެންޑްސް މޮޅުވިއިރު، އެ ޓީމުގެ ރަޔަން ބަބެލް ވަނީ ދެލަނޑުޖަހާފައެވެ. އަނެއް ދެލަނޑު ޖެހީ މެމްފިސް ޑިޕާއީ އާއި ޖޯޖީނިއޯ ވައިނަލްޑަމް އެވެ. ގްލާސްގޯގައި ސްކޮޓްލެންޑްއާ ދެކޮޅަށް ބެލްޖިއަމް ކުޅުނު މެޗު 4-0 އިން ކާމިޔާބުކުރިއިރު، ފުރަތަމަ ހާފުގައި އެ ޓީމުން ވަނީ ތިން ގޯލް ކާމިޔާބުކޮށްފައެވެ. ބެލްޖިއަމްގެ ލަނޑުތައް ޖަހައިދިނީ ރޮމެލޫ ލުކާކޫ އާއި ތޯމަސް ވާމެލަންގެ އިތުރުން ޓޮބީ އަލްޑަވިރެލްޑް އަދި ކެވިން ޑި ބްރައިނާ އެވެ.\nމީގެއިތުރުން، ރޭ ކުޅުނު މެޗުތަކުގެ ތެރެއިން އެންމެ ހައިރާންކުރަނިވި ނަތީޖާއެއް ނިކުތީ އަޒަރުބައިޖާންއާ ދެކޮޅަށް ކްރޮއޭޝިއާ ކުޅުނު މެޗުގައެވެ. އެ މެޗުގެ ކުރީކޮޅު، ލުކާ މޮޑްރިޗް ކާމިޔާބުކުރި ޕެނަލްޓީއަކުން ކްރޮއޭޝިއާ މޮޅުވާން ދަނިކޮށް ފަހު ހާފުގައި އަޒަރުބައިޖާން އަށް ނަތީޖާ ހަމަހަމަކޮށްދިނީ ޓަމްކިން ހަލިލްޒާދޭ އެވެ. ޕޮލެންޑްއާ އޮސްޓްރިއާ ބައްދަލުކުރި މެޗު 0-0 އިން ދެ ޓީމު އެއްވަރުވިއިރު، ސްލޮވީނިއާ ވަނީ 3-2 އިން އިޒްރޭލް ބަލިކޮށްފައެވެ. ހަންގޭރީ އަތުން 2-1 އިން ސްލޮވޭކިއާ މޮޅުވިއިރު، ސައިޕްރަސް ވަނީ ރަށުންބޭރުގައި 4-0 އިން ސެން މަރީނޯ އަތުން މޮޅުވެފައެވެ.\nކްރޮއޭޝިއާ ނެދަލޭންޑްސް ޖަރުމަން ޔޫރޯ ކޮލިފައިން ބެލްޖިއަމް\nOctober 12, 2019 10:32:11


ސްޓްރޯބެރީ މޫން ފެނުނީ ސްޓްރޯބެރީ ކުލައަށްތަ؟ ހަނދަށް އެ ނަންދެވުނީ ކީއްވެ؟ – Dhen.mv\nސްޓްރޯބެރީ މޫން ފެނުނީ ސްޓްރޯބެރީ ކުލައަށްތަ؟ ހަނދަށް އެ ނަންދެވުނީ ކީއްވެ؟\nJune 6, 2020 - 2:01 am\nހަނދަކީ ގިނަ ބަޔަކު އެޔަށް ވަރަށް ލޯބިކުރާ އެއްޗެކެވެ. އަދި ލޯބިވެރިން ވެސް އެމީހުންގެ ވައުދާ ހުވާ ތައް ހެކި ކުރުމަށް ބޭނުން ކުރާ ފަރާތެކެވެ. މިފަދަ އެތަކެއް ސަބަބުންތަކާއެކު ހަނދު ވެފައި އޮންނަނީ ވަރަށް ހާއްސަ އެއްޗަކަށެވެ. އެގޮތުން މިރޭ ފެނުނު 'ސްޓްރޯބެރީ މޫން' އަކީ ވެސް ގިނަ ބަޔަކު ވަރަށް އިންތިޒާރު ކުރަމުން އައި ހަނދެކެވެ.\nމިރޭ ފެނިގެންދިޔަ ހަނދު ކިތަންމެހައި ވެސް ފުރިހަމައެވެ. ނަމަވެސް ގިނަ ބަޔަކު މާޔޫސްވީ ހަނދުގެ ނަމާއި ހިލާފަށް ހަނދުގައި ސްޓްރޯބެރީގެ އެއްވެސް އަސަރެއް ފާޅުވާން ނެތީމައެވެ. އެންމެ ކުޑަ މިނުން ހަނދަށް ސްޓްރޯބެރީގެ ފިޔާތޮށި ކުލަ ވެސް އަރައި ނުލުމުންނެވެ.\nނަމަވެސް މިރޭގެ ހަނދަށް މި ނަމުން ނަން ދެވިފައިވަނީ ހަނދު އެކުލައިގައި ފެންނާތީއެއް ނޫނެވެ.\nހަނދަށް މި ނަމުން ނަން ދީފައިވަނީ އިހުގައި އެމެރިކާގެ ދިރިއުޅުނު ގަބީލާތަކުގެ މީހުނެވެ. ޖޫން މަހަކީ ސްޓްރޯބެރީ މޫސުން ކަމަށް ވެފައި ސްޓްރޯބެރީ އެންމެ ދޮންވެ ފައްކާވަނީ މި ހަނދު ފެންނަ ދުވަސްވަރު ކަމުން މި ހަނދަށް 'ސްޓްރޯބެރީ މޫން' ގެ ނަމުން ނަން ދެވުނީއެވެ. އެއްވެސް ހާލަތެއްގައި ހަނދު ސްޓްރޯބެރީ ކުލައަށް ބަދަލުވަނީއެއް ނޫނެވެ.\nކޮންމެއަކަސް މި ކަން ވެގެން ދިޔައީ ހަނދު ސްޓްރޯބެރީ ކުލައަށް އަރާނެ އިރަކަށް އިންތިޒާރުކުރި މީހުނަށް ވަރަށް ވެސް ހިތާމަވެރި ހަބަރަކަށެވެ.


Pakistan teacherun school ah dhaairu badi hifaigen !\nޕާކިސްތާން ޓީޗަރުން ސްކޫލަށް ދާއިރު ބަޑި ހިފައިގެން!\nމިދިޔަ މަހު ޕާކިސްތާނުގައި ސްކޫލަކަށް ތާލިބާނުން ދިން ހަމަލާގައި މަރުވި ކުއްޖެއްގެ ޖަނާޒާ ބާއްވަނީ. -- ފޮޓޯ: ޑެއިލީ ބީސްޓް\nދަރިވަރުންނާއި ޓީޗަރުންނަށް ތާލިބާން ހަނގުރާމަވެރިންގެ ނުރައްކާ ބޮޑުވެފައި ވާތީ އެ ގައުމުގެ ހުޅަނގު އުތުރުގެ ސަރަހައްދެއްގައި ޓީޗަރުން ސްކޫލަށް ދާއިރު ބަޑި ހިފައިގެން ދިއުމުގެ ހުއްދަ ދިނުމުން ފާޑުކިޔުންތައް ވަރަށް ބޮޑަށް އަމާޒުވެއްޖެ އެވެ.\nމި މައްސަލާގައި ޕިޝާވަރު ސިޓީގައި ޓީޗަރުން ބޭއްވި މަޝްވަރާ ބަދަލުވުމެއްގައި ޓީޗަރުން ބުނެފައި ވަނީ އެ މީހުންގެ ވަޒީފާ އަކީ ދަރިވަރުންނަށް އުނގަންނައިދިނުން ކަމަށާއި ސަލާމަތީ ހިދުމަތް ފޯރުކޮށްދިނުން ނޫން ކަމަށެވެ. މި ސަރަހައްދުގެ ފުލުހުން މިދިޔަ ހަފުތާގައި ބުނެފައި ވަނީ މިއީ ކޮންމެ ޓީޗަރަކު ބަޑި ހިފައިގެން ސްކޫލަށް ދިއުން މަޖުބޫރުކުރާ ނިންމުމެއް ނޫން ކަމަށެވެ.\nޕިޝާވަރުގައި މިގޮތަށް ހަމަޖެއްސުމަށް ތައްޔާރީތައް ވާން ފަށާފައި މި ވަނީ މި ސިޓީގައި މިދިޔަ މަހު ތާލިބާނުން ސްކޫލަކަށް ހަމަލާދީ 150 މީހަކު މަރާލި ހިތާމަވެރި ހާދިސާ އަށް ފަހުގަ އެވެ. އެ ހަމަލާގައި ގިނައިން މަރާފައި ވަނީ ކުޑަކުދިންނެވެ.\nމިދިޔަ ހަފުތާގައި ވަނީ ޚައިބަރު ޕަޚްތުންޚްވާ ޕްރޮވިންސްގައި ވެސް ޓީޗަރުން ބަޑި ހިފައިގެން ސްކޫލަށް ދިއުމުގެ ހުއްދަ ދީ، ބަޑި ގެންގުޅުމުގެ ލައިސަންސް ދޫކުރަން ނިންމައިފަ އެވެ.\n"މިގޮތަށް ހެދުމުގެ ވިސްނުމަކީ ހަނގުރާމަވެރިންގެ ހަމަލާއެއް އަތުވެއްޖެ ނަމަ، އެހީ ލިބެންދެން ހަނގުރާމަވެރިންނާ ކުރިމަތިލެވޭނެ ގޮތް ހަދައިދިންް،" ޕްރޮވިންސްގެ އިންފޮމޭޝަން މިނިސްޓަރު މުސްތަފާ ގަނީ ވިދާޅުވި އެވެ.\nއޭނާ ވިދާޅުވީ ޓީޗަރުން ބަޑި ގެންގުޅޭ ގޮތަށް ހަދަން ޖެހެނީ ސްކޫލްތަކަށް ހިމާޔަތް ދިނުމުގައި ފުލުހުންނަށް އަބަދު ނުތިބެވޭނެތީ ކަމަށެވެ. ނަމަވެސް ސިޔާސީ ފަރާތްތަކުންނާއި މީޑިއާ އާއި ޓީޗަރުން ބުނަމުން ދަނީ މިއީ ޓީޗަރުންގެ އަސްލު ޒިންމާއާ މުޅިން ފުށުއަރާ ގޯސް ނިންމުމެއް ކަމަށެވެ. ފާޑުކިޔުންތައް އަމާޒުވުމުން، ޓީޗަރުން ބަޑި ހިފައިގެން ސްކޫލަށް ދިއުުން މަޖުބޫރު ނޫން ކަމަށް ވަނީ ބުނެފަ އެވެ.\nމިދިޔަ މަހު ގިނަ އަދަދެެއްގެ ދަރިވަރުން މަރާލި ހާދިސާ އަށް ފަހު، އެ ސްކޫލް ހުރި ސަރަހައްދުގެ ގިނަ ސްކޫލްތައް ފިނި މޫސުމުގެ ބަންދަށް ފަހު އަދިވެސް ނުހުޅުވަ އެވެ. -- ބީބީސީ


India Covid: faaithuvi 24 gadi iru\nއިންޑިއާގައި ކޮވިޑް ހާލަތު ތައްކަތުވެދާނެ ކަމަށް ބެލެވޭއިރު އާ ވޭރިއަންތަކުގެ ބިރު ވެސް އެބަ އޮތް\nރާއްޖެއާ އަވަށްޓެރި ގައުމުތަކުގެ ތެރެއިން އިންޑިއާގައި ކޮވިޑް ހާލަތު އަދި ވެސް އޮތީ ދެންވާނެ ގޮތެއް ނޭނގޭ ސުވާލުތަކުގެ ތެރޭގަ އެވެ. މުޅި ސަރަހައްދުގައި ވެސް އެންމެ އުންމީދީ ގައުމުގެ ގޮތުގައި އޮތުމަށް ފަހު އިންޑިއާގައި ކޮވިޑް ފެތުރިގަތުން ވަނީ ބޮޑު ބިރުވެރި ކަމަކަށް ވެފަ އެވެ. އެކަމަކު އިންޑިއާގައި އެއިރު އޮތް ހާލަތާ ބަލާއިރު މިހާރު ލައްކަ ބޮޑު ކުރިއެރުން ވަނީ ހޯދާފަ އެވެ.\nއިންޑިއާގައި ފާއިތުވި 24 ގަޑިއިރު ތެރޭގައި ކޮވިޑަށް ޕޮޒިޓިވްވި މީހުންގެ އަދަދު 45،892 އަށް އަރާ ކަމަށް ހެލްތު އެންޑް ފެމެލީ ވެލްވެއާ މިނިސްޓްރީން ނޫސްތަކަށް ބުނެފައިވެ އެވެ. މި އަދަދާއެކު އިންޑިއާގައި ކޮވިޑް ޖެހުނު މީހުންގެ އަދަދު 30،709،557 އަށް އެރީ އެވެ.\nކޮވިޑްގައި އިންޑިއާއިން މަރުވި މީހުންގެ އަދަދު 405،028 އަރާފައި ވާއިރު އާ ވޭރިއަންޓްތަކުގެ ސަބަބުން އޮތް ބިރުވެރިކަން ވަކި ކުޑަ ނޫން ކަމަށް ސިއްހީ އޮފިޝަލުން ވިދާޅުވެ އެވެ.\nއިންޑިއާއަކީ އަވަށްޓެރި ގައުމުތަކަށް ކޮވިޑްގައި އެންމެ ބޮޑު އެހީތެރިކަން ފޯރު ކޮށްދިން ގައުމެވެ. ވެކްސިން ޖެހުމަށް ވުރެ ވެކްސިން ޖަހައިދޭން ހަދައިގެން އިންޑިއާއަށް ވަނީ ކޮވިޑް އަތުން ދޫވެފަ އެވެ.\nއިންޑިއާގައި ކޮވިޑްގެ ހާލަތު ރަނގަޅުވުމަކީ އަވަށްޓެރި ގައުމުތަކަށް ވަރަށް ބޮޑު ފަސޭއަކަށް ވާނެ އެވެ. ކާބޯތަކެތިން ފެށިގެން ބޭސް ފަރުވާ އަދި ތާހިރުވެ ރީތިވާ ސާމާނު ހޯދުމުގައި ވެސް އަވަށްޓެރިން އެންމެ ބޮޑަށް ބަރޯސާ ކުރަނީ އިންޑިއާއަށެވެ.


SunOnline: Fahthun arai juventus balikoh inter milan in italian cup kaamiyaabu koffi\nފަހަތުން އަރައި ޖުވެންޓަސް ބަލިކޮށް އިންޓަ މިލާނުން އިޓާލިއަން ކަޕް ކާމިޔާބުކޮށްފި\nއަހްމަދު އިޒްމީމް 12 May 2022, 04:13\nއިޓާލިއަން ކަޕް ކާމިޔާބުކުރި އިންޓަމިލާނުގެ ޓީމު\nއިޓަލީގެ ގަދަބާރު ޖުވެންޓަސް ބަލިކުރުމަށް ފަހު އިންޓަ މީލާނުން އިންޓާލިއަން ކަޕް ކާމިޔާބުކޮށްފިއެވެ.\nމިރޭ ކުޅުނު އިޓާލިއަން ކަޕްގެ ފައިނަލް މެޗުގައި 14 ފަހަރު އެ މުބާރާތް ކާމިޔާބުކުރި ޖުވެންޓަސް ކޮޅަށް ފުރަތަމަ ގޯލުޖަހައި ލީޑު ނެގީ ވެސް އިންޓާއިންނެވެ.\nމެޗުގެ ހަވަނަ މިނެޓުގައި އިންޓާ ނިކަލޯ ބަރެއްލާ ގޯލުޖަހައި އެ ޓީމަށް ވަނީ ލީޑު ނަގައިދީފައެވެ. އޭނާ އެ ގޯލު ކާމިޔާބުކޮށްދިނީ އެ ޓީމުގެ މާރިއޯ ބްރޮޒޮވިޗް ތަނަވަސްކޮށްދިން ފުރުސަތުންނެވެ.\nދެވަނަ ހާފު ފަށައިގެން ނުވަ ވަނަ މިނެޓުގައި އެލެކްސް ސާންޑްރޯ ވަނީ ޖުވެންޓަސް އަށް ނަތީޖާ ހަމަހަމަކޮށްދީފައެވެ. އަދި އޭގެ ދެ މިނެޓު ފަހުން ޑޫސަން ވާލްހޮވިޗް ޖެހި ގޯލުން ވަނީ ޖުވެންޓަސްއަށް ލީޑު ނަގައިދީފައެވެ.\nއެ ނަތީޖާއާއެކު މެޗު ނިމެން ދަނިކޮށް މެޗުގެ 80 ވަނަ މިނެޓުގައި އިންޓާއިން ގޯލެއް ޖަހައި ނަތީޖާ ވަނީ އަނެއްކާ ވެސް އެއްވަރު ކޮށްފައެވެ. ޖުވެންޓަސްގެ ލިއޮނާޑްރޯ ބޮނޮއްޗީ އިންޓާގެ ލައުޓާރޯ މާޓިނޭޒްއަށް ގޯލު އޭރިއާ ތެރެއިން ކުރި ފައުލަކާ ގުޅިގެން ލިބުނު ޕެނަލްޓީން އެ ގޯލު ކާމިޔާބުކޮށްދިނީ ހަކަން ޗަންގްލޫއެވެ.\nޖުވެންޓަސް އާއި އިންޓަ މިލާން ބައްދަލުކުރި އިޓާލިއަން ކަޕްގެ ފައިނަލް މެޗުގެ ތެރެއިން--\nމެޗުގެ ފުރިހަމަ ވަގުތު 2-2ގެ ނަތީޖާ އެއްވަރުވެގެން ނިމުމާ ގުޅިގެން ނަތީޖާ ނެރުމަށް ދިން އިތުރު ވަގުތުގެ ނުވަ ވަނަ މިނެޓުގެ ތެރޭގައި އިންޓައިން ގޯލު ޖަހައި އެ ޓީމުން ވަނީ އަލުން މެޗުގެ ލީޑު ނަގާފައެވެ. އެ ގޯލު ކާމިޔާބު ކޮށްދިނީ ކޮރޯޝިއާގެ އިތުބާރު ފޯވާޑް އިވާން ޕެރެސިޗްއެވެ.\nއޭގެ ތިން މިނެޓު ފަހުން ޕެރެސިން އަނެއްކާ ގޯލެއްޖަހައި އިންޓާއަށް ލިބިފައިވާ ލީޑު އިތުރަށް ވަނީ ފުޅާ ކޮށްފައެވެ.\nއެ ނަތީޖާއާއެކު އެ ޓިމު ވަނީ މި ސީޒަނުގެ އިޓާލިއަން ކަޕް ކާމިޔާބުކޮށްފައެވެ. މިއީ އެ ޓީމު އެ މުބާރާތް ކާމިޔާބު ކުރި އަށް ވަނަ ފަހަރެވެ.\nއިންޓަ މިލާނުން އިޓާލިއަން ކަޕު އުފުލާލައިފި\nޔުވެންޓަސް ބަލިކޮށް އިންޓައަށް ހަމަޖެހުމެއް


އެވޮކާޑޯ – ޞިއްޙަތު.ކޮމް\nއެވޮކާޑޯ އަކީ މީރު މޭވާ އެކެވެ. އެވޮކާޑޯގެ ބޭރު ތޮށިގަނޑު ކަޅުފެހި އަދި ގަދަފެހި ކުލައިގައި ވެސް ހުރެއެވެ. މިއީ ރޯކޮށް ހުއްޓައި މޭވާގެ ގޮތުގައި ބޭނުންކުރުމުގެ އިތުރުން، ސަލަޑް ހަދައިގެންނާއި، ތަފާތު ވައްތަރުގެ ކެއުންތަކުގައި ބޭނުންކުރާ މޭވާ އެކެވެ. ހަށިގަނޑަށް އެންމެ ފައިދާހުރި ކާތަކެތީގެ ތެރޭގައި ގުނާލެވޭ، އެވޮކާޑޯ އަކީ، ތަފާތު 25 ވައްތަރެއްގެ ކާނާގެ ބައިތައް އެކުލެވޭ މޭވާ އެކެވެ. އޭގެތެރޭގައި ތަފާތު ވައްތަރުގެ ވިޓަމިންގެ ބައިތަކާއި، މަޢުދަންތައް އަދި އެނޫން މާއްދާތައް ވެސް ހިމެނެއެވެ.3ދޮންކެޔޮ ވަކުގައި ޕޮޓޭސިއަމް ހިމެނޭ މިންވަރަށް އެންމެ އެވޮކާޑޯ އެއްގައި ޕޮޓޭސިއަމް ހުންނަކަމަށް ވެއެވެ.\nއެވޮކާޑޯ އިން ލިބޭ ޞިއްޙީ ފައިދާތައް\nބައެއް ވައްތަރު ކެންސަރުން ރައްކާތެރިކޮށްދިނުން: އެވޮކާޑޯ ބޭނުންކުރުމަކީ ބައެއް ވައްތަރުގެ ކެންސަރުން ރައްކާތެރިކަން ގެނެސްދޭ ކަމެކެވެ.\nޕްރޮސްޓޭޓް ކެންސަރު: ފާހަގަ ކުރެވިފައިވާ ގޮތުގައި އެވޮކާޑޯ ބޭނުންކުރުމަކީ ޕްރޮސްޓޭޓް ކެންސަރުގެ ޓިއުމަރު ބޮޑުވުމަށް ހުރަސްއަޅާ ކަމެކެވެ.\nއަނގައިގެ ކެންސަރު: ދިރާސާތަކުން އެނގިފައިވާ ގޮތުގައި އެވޮކާޑޯގައި ހިމެނޭ ބައެއް ކަހަލަ ކަމްޕައުންޑް ތަކަށް، އަނގައިގެތެރޭގައި ހުންނަ، ކެންސަރުގެ ސެލްތަކާއި، ކެންސަރަށް ބަދަލުވުމުގެ ފުރުޞަތު އޮންނަ ސެލްތައް ދެނެގަތުމުގެ ކުޅަދާނަކަން ލިބިފައި ވެއެވެ. އަދި ރަގަޅު ސެލްތަކަށް ގެއްލުމެއްނުދީ އެފަދަ ސެލްތައް ނެތިކޮށްލައެވެ.\nއުރަމަތީގެ ކެންސަރު: ޒައިތޫނި ތެލެކޭ އެއްފަދައިން އެވޮކާޑޯ ގައި ވަރަށް ގިނައިން “އޮލީކް އެސިޑް”(Oleic acid) ހުރެއެވެ. ވަރަށް ގިނަ ދިރާސާތަކުން އެނގިފައިވާގޮތުގައި އޮލިކް އެސިޑަކީ އުރަމަތީގެ ކެންސަރުން ރައްކާތެރިވުމުގައި ބޭނުންތެރި މާއްދާ އެކެވެ.\nލޮލުގެ ދުޅަހެޔޮކަން: އެހެން ހުރިހާ މޭވާތަކަށްވުރެ އެވޮކާޑޯގައި ކެރޮޓިނޮއިޑް “ލޫޓީން”(Lutein) ހުންނަ މިންވަރު މައްޗެވެ. ލޫޓީން އަކީ އުމުރުން ދުވަސްވުމުން ދިމާވާ ލޯފުސްވުމުގެ މައްސަލައާއި، “މެކިޔުލަރ ޑިޖެނެރޭޝަން”ގެ މައްސަލަ އިން ރައްކާތެރިކޮށްދޭ މާއްދާ އެކެވެ.\nހަށިގަނޑުގެ ސަރުބީގެ މިންވަރު ދަށްކުރުން: އެވޮކާޑޯގައި ގިނަ އަދަދަކަށް “ބީޓާ-ސައިޓޯސްޓީރޯލް”(Beta-sitosterol) ހުރެއެވެ. މިއީ ސަރުބީގެ މިންވަރު ދަށްކޮށްދޭ މާއްދާ އެކެވެ. އެއް ދިރާސާއެއްގައި 45 މީހުން ހަފްތާއެއް ވަންދެން އެވޮކާޑޯ ކޮންމެ ދުވަހަކު ބޭނުންކުރުމުން އެމީހުންގެ ހަށިގަނޑުގައި ހިމެނޭ ޖުމުލަ ސަރުބީގެ މިންވަރު އެވްރެޖް ގޮތެއްގައި 17 އިންސައްތަ ދަށްވެގެން ގޮސްފައި ވެއެވެ. އަދި ޓްރައިގްލައިސެރައިޑް އާއި، ނުރަގަޅު ކޮލެސްޓްރޯލްގެ މިންވަރު 22 އިންސައްތަ ދަށްވެ، ރަގަޅު ކޮލެސްޓްރޯލްގެ މިންވަރު 11 އިންސައްތަ މަތިވެފައި ވެއެވެ.\nހިތުގެ ދުޅަހެޔޮކަން: އެންމެ ބޯތައްޓެއްގެ ގެ ފުރާ ހުންނަ އެވޮކާޑޯ އިން ކޮންމެ ދުވަހަކު ބޭނުންވާ ފޮލިކް އެސިޑްގެ 23 އިންސައްތަ ހަށިގަނޑަށް ލިބެއެވެ. ދިރާސާތަކުން ދައްކާގޮތުގައި ކެއުމުގައި ފޮލިކް އެސިޑް އެކުލެވޭ ކާތަކެތި ބޭނުންކުރާ މީހުންނަށް ހިތުގެ ބަލިތައް ޖެހުމުގެ ފުރުޞަތު އެފަދަ ތަކެތި ބޭނުންނުކުރާ މީހުންނަށްވުރެ ކުޑައެވެ. މީގެ އިތުރުން އެވޮކާޑޯގައި ހިމެނޭ ވިޓަމިން އީ، ގުލުޓަތިއޯން (Glutathione) އަދި މޮނޮއަންސެޗުރޭޓެޑް ފެޓް(monounsaturated fat) އަކީ ހިތުގެ މަސައްކަތްތައް ފުރިހަމަށްކޮދީ ދުޅެހެޔޮކަންމަތީ ބެހެއްޓުމަށް ބޭނުންތެރި މާއްދާ ތަކެކެވެ. މީގެ އިތުރުން ވިޓަމިންބީ6 ނުވަތަ ޕައިރިޑޮކްސިން ވެސް އެވޮކާޑޯގައި ހުރެއެވެ. ފޮލިކް އެސިޑް އަދި ޕައިރިޑޮކްސިން އަކީ ލޭގައި ހީމޯސިސްޓެއިން ގެ މިންވަރު ކޮންޓްރޯކުރާ މާއްދާ ތަކެވެ. ލޭގައި ހީމޯސިސްޓެއިންގެ މިންވަރު މަތިވުމަކީ، ހިތުގެ ބަލިތައް ޖެހުމުގެ ފުރުޞަތު އިތުރުކުރާ ކަމެކެވެ. އެވޮކާޑޯގައި ފައިބަރު ހުރުމަކީ ވެސް ލޭމައްޗަށްދިއުން ފަދަ ހިތާއި ލޭހޮޅިތަކާއި ގުޅުންހުރި ބަލިތަކާއި ދުރުކޮށްދޭނޭ ކަމެކެވެ.\nސްޓްރޯކް ޖެހުމުން ރައްކާތެރިކޮށްދިނުން: އެވޮކާޑޯގައި ގިނަ އަދަދަކަށް ފޮލިކް އެސިޑް ހުރެއެވެ. މިއީ ސްޓްރޯކް ޖެހުމުން ރައްކާތެރިކޮށްދޭ ކަމެކެވެ. ދިރާސާތަކުން ދައްކާގޮތުގައި ކެއުމުގައި ފޮލިކް އެސިޑް އެކުލެވޭ ކާތަކެތި ބޭނުންކުރާ މީހުންނަށް ސްޓްރޯކް ޖެހުމުގެ ފުރުޞަތު އެފަދަ ތަކެތި ބޭނުންނުކުރާ މީހުންނަށްވުރެ ކުޑައެވެ.\nއެވޮކާޑޯގައި ޕޮޓޭސިއަމް ގިނައިން ހުރުމަކީ ވެސް ސްޓްރޯކް ޖެހުމުން ދުރުކޮށްދޭ ކަމެކެވެ. ދިރާސާއަކުން ދައްކާފައިވާ ގޮތުގައި ކޮންމެ ދުވަހަކު ޕޮޓޭސިއަމް މުއްސަދިވެފައިވާ ކާނާ ބޭނުންކުރާ މީހުންނަށް، ސްޓްރޯކްޖެހުމުގެ ފުރުޞަތު 40 އިންސައްތަ ދަށެވެ.\nކާތަކެތީގައި ހިމެނޭ ކާނާގެ ބައިތައް ހަށިގަނޑަށް ނެގުން ރަގަޅުވުން: ދިރާސާއަކުން ދައްކާފައިވާ ގޮތުގައި ކާތަކެތީގައި ހިމެނޭ ކާނާގެ ބާވަތްތައް ހަށިގަނޑަށް ނަގާމިންވަރު، އެކާތަކެތި އެވޮކާޑޯ އާއި އެކުގައި ބޭނުންކުރުމުން މާރަގަޅެވެ. އެއް ދިރާސާއެއްގައި ބައިވެރިންނަށް އެވޮކާޑޯ ހިމެނޭ ސަލަޑް ދިނެވެ. އަދި އެމީހުންގެ ހަށިގަނޑަށް ކެރޮޓިނޮއިޑް ނަގައިފައިވާ މިންވަރު، ސަލަޑްގައި އެވޮކާޑޯ ނުހިމަނައި ކެއި މީހުންނަށްވުރެ5ގުނަ އިތުރެވެ.\nލޭގެ ޕްރެޝަރު ދަށްކުރުން: އެވޮކާޑޯގައި ގިނައަދަދަކަށް ޕޮޓޭސިއަމް އެކުލެވިގެންވުމަކީ ލޭގެ ޕްރެޝަރު ދަށްކުރުމަށް ބާރުއަޅައިދޭ ކަމެކެވެ. ސޯޑިއަމް މަދު، އަދި ޕޮޓޭސިއަމް ގިނައިން ހިމެނޭ ކާނާ ބޭނުންކުރުމަކީ ލޭގެ ޕްރެޝަރު ކޮންޓްރޯލް ވުމުގެ އިތުރުން، ހިތުގެ ބަލިތަކާއި، ސްޓްރޯކްޖެހުން ފަދަ ކަންކަމުން ދުރުކޮށްދޭނެ ކަމެކެވެ. މީގެ އިތުރުން އެވޮކާޑޯގައި ފައިބަރު ހިމެނުމަކީ ވެސް ހިތުގެ ބަލިތަކާއި، ލޭމައްޗަށްދިއުން ފަދަ ކަންކަމުން ދުރުކޮށްދޭނެ ކަމެކެވެ.\nދުޅަތަކާއި ދެކޮޅަށް މަސައްކަތްކުރުމުގެ ބާރު: އެވޮކާޑޯގައި ހިމެނޭ ފައިޓޯނިއުޓްރިއެންޓް ކަމްޕައުންޑްތަކުގެ ގޮތުގައި ބެލެވޭ ފްލޭވޮނޮއިޑް، އަދި ޕޮލީފީނޯލް އަކީ އެއަށް ދުޅަތަކާއި ދެކޮޅަށް މަސައްކަތްކުރުމުގެ ބާރު ލިބިފައިވާ މާއްދާ ތަކެކެވެ. ނަތީޖާއެއްގެ ގޮތުން، ތަފާތު ގުނަވަންތައް ދުޅަވެ، ހަލާކުވުމުގެ ފުރުޞަތު އެވޮކާޑޯ ބޭނުންކުރުމުން ކުޑަވެގެން ދެއެވެ. އެވޮކާޑޯގައި ހިމެނޭ ދުޅަތަކާއި ދެކޮޅަށް މަސައްކަތްކުރުމުގެ ބާރު ލިބިފައިވާ މާއްދާތައް އަންނަނިވި5ބަޔަށް ބަހާލެވެއެވެ.\nފައިޓޯސްޓީރޯލް: މިބައިގައި ހިމެނެނީ ބީޓާ-ސައިޓޯސްޓީރޯލް، ސްޓިގްމެސްޓީރޯލް، އަދި ކެމްޕިސްޓީރޯލް އެވެ.\nކެރޮޓިނޮއިޑް އެންޓި އޮކްސިޑެންޓް ތައް: މިބައިގައި ހިމެނެނީ، ލޫޓީން، ނިއޯޒެންތިން، ނިއޯކްރޯމް، ކްރިސެންތިމެޒެންތިން، ބީޓާ-ކްރިޕްޓޯޒެންތިން، ޒިއެޒެންތިން، ވިއޮލެޒެންތިން، ބީޓާ ކެރޮޓީން، އަދި އަލްފާ ކެރޮޓީން އެވެ.\nއެހެނިހެން އެންޓި އޮކްސިޑެންޓް ތައް: މިބައިގައި ހިމެނެނީ، ފްލޭވޮނޮއިޑްގެ ތެރޭގައި ހިމެނޭ އެޕިކެޓިކިން، އެޕިގެލޯކެޓިކިން، 3-0- ގެލޭޓް، ވިޓަމިން ސީ، ވިޓަމިން އީ، މަޢުދަންތަކުގެ ތެރޭގައި ހިމެނޭ، މެންގަނީޒް، ސިލެނިއަމް، އަދި ޒިންކް އެވެ.\nއޮމެގާ -3- ފެޓީ އެސިޑް ތައް: މިބައިގައި ހިމެނެނީ، އަލްފާ ލިނޯލެނިކް އެސިޑް އެވެ.\nޕޮލީ ހައިޑްރޮކްސީލޭޓެޑް ފެޓީ އަލްކޮހޯލް\n– ދިރާސާތަކުން ދައްކާގޮތުގައި މަތީގައިވާ ހުރިހާ މާއްދާ ތަކަކީ ވެސް ހުޅުތައް ދުޅަވުމުގެ ވައްތަރުތައް ކަމުގައިވާ “މަޑުކަށި ގިރުން” (Osteoarthritis) އަދި “ރާއްޖެ ބަލި”(Rheumatoid arthritis) ފަދަ ބަލިތަކުން ރައްކާތެރިވުމުގައި އެހީތެރިވެދިނުމުގެ ކުޅަދާނަކަން ލިބިފައިވާ މާއްދާ ތަކެވެ.\nލޭގެ ހަކުރުގެ މިންވަރު ކޮންޓްރޯލްކުރުން: އެވޮކާޑޯގައި ހިމެނޭ މޮނޮއަންސެޗުރޭޓެޑް ފެޓް އަކީ “އިންސިއުލިން ރެސިސްޓެންސް” (Insulin resistance) އަށް ބަދަލުގެނުވާ ކަމެކެވެ. މިއީ ލޭގެ ހަކުރުގެ މިންވަރު ކޮންޓްރޯލް ވާނެ ކަމެކެވެ. އަދި އެވޮކާޑޯގައި ހިމެނޭ ފައިބަރުގެ ސަބަބުން، ލޭގައި ހަކުރުގެ މިންވަރު އެއްހަމައެއްގައި ހިފެހެއްޓިފައި ހުރުމަށް އެހީތެރިވެދެއެވެ.\nއުފެދުމުގައި ހުންނަ ޢައިބުތަކުން ރައްކާތެރިކުރުން: އެވޮކާޑޯ އަކީ ވިޓަމިން ބީގެ ތެރޭގައި ހިމެނޭ ފޮލިކް އެސިޑް އިން މުއްސަދިވެފައިވާ މޭވާ އެކެވެ. އެންމެ ބޯތައްޓެއްގެ ގެ ފުރާ ހުންނަ އެވޮކާޑޯ އިން ކޮންމެ ދުވަހަކު ބޭނުންވާ ފޮލިކް އެސިޑްގެ 23 އިންސައްތަ ހަށިގަނޑަށް ލިބެއެވެ. އެވޮކާޑޯގައި ފޮލިކް އެސިޑް ގިނައިން ހުރުމަކީ އެބޭނުންކުރުމުން “ސްޕައިނާ ބިފިޑާ” (Spina bifida) ފަދަ ނާރުތަކަށް ދިމާވާ މައްސަލަތަކުގެ ސަބަބުން އުފެދޭ ޢައިބުތަކުން ދުރުކޮށްދޭނޭ ކަމެކެވެ.\nފްރީ ރެޑިކަލްތަކުން ހަށިގަނޑަށް ލިބޭ ގެއްލުން ކުޑަކުރުން: އެވޮކާޑޯ އަކީ އެންޓި އޮކްސިޑެންޓެއް ކަމުގައިވާ “ގުލުޓަތިއޯން” (Glutathione) އިން މުއްސަދިވެފައިވާ މޭވާ އެކެވެ. ދިރާސާކުރާ ފަރާތްތަކުން ބުނާގޮތުގައި، ގުލުޓަތިއޯން އަކީ ހިތުގެ ބަލިތަކާއި، ކެންސަރުން ރައްކާތެރިކޮށްދީ، އަދި މުސްކުޅިވުން ލަސްކޮށްދޭ ކަމެކެވެ. އަދި މިއީ ހަށިގަނޑަށް ގެއްލުންދެނިވި، ފްރީ ރެޑިކަލްތަކުން ހަށިގަނޑަށް ލިބޭ ގެއްލުން ކުޑަކޮށްދޭ މާއްދާ އެކެވެ.\nފްރީ ރެޑިކަލް ތަކުން ރައްކާތެރިކޮށްދީ ހަށިގަނޑު ދިފާއުކޮށްދޭ މައިގަނޑު ދެވަޞީލަތެއް ވެއެވެ. އެއީ އެންޒައިމްތަކާއި، ލޭގެ ތެރޭގައި ހިމެނޭ މަޢުދަންތަކާއި، އަދި ވަރުގަދަ3އެންޓި އޮކްސިޑެންޓް އެވެ. މިބުނި3އެންޓި އޮކްސިޑެންޓް އަކީ ވިޓަމިން ސީ، ވިޓަމިން އީ އަދި ބީޓާ ކެރޮޓީން އެވެ.\nއަނގައިން ނުބައިވަސްދުވުން ކުޑަކުރުން: އެވޮކާޑޯ ބޭނުންކުރުމަކީ އަނގައިން ދުވާ ނުބައިވަސް ކެނޑުވުމަށް އެންމެ ރަގަޅު ތަބީޢީ ފަރުވާ އެވެ. މިއީ އެބޭނުންކުރުމުން، ގޮހޮރު ސާފުކޮށްދީ، ދުލުގައި ހުދުކުލައި ބަތާނަ އެއް އުފެދުން ކުޑަކޮށްދޭ މޭވާ އެކެވެ.\nހަމުގެ ފަރުވާ: އެވޮކާޑޯ ތެލަކީ ވަރަށް ގިނަ ކޮސްމެޓިކްސް ގައި ހިމެނޭ އެއްޗެކެވެ. މިއީ ހަމަށް އޮމާންކަމާ އަލިކަމާ ސާފުކަން ގެނެސްދޭ އެއްޗެކެވެ. “ސޮރައިސިސް”(Psoriasis) ފަދަ ހަމުގެ ބަލިތަކާއި، ބައެއް ކަހަލަ ހަމާ ނުގުޅުމުގެ ޙާލަތްތަކުގައި ވެސް ފަރުވާގެ ގޮތުގައި އެވޮކާޑޯ ތެޔޮ ބޭނުންކުރެއެވެ.\nވިޓަމިން އީގެ ގުދަން: މޭވާތަކުގެ ތެރެއިން ވިޓަމިން އީ ލިބޭ އެންމެ ރަގަޅު މަޞްދަރަކީ އެވޮކާޑޯ އެވެ. މިއީ ވަރަށް ގިނަ ބަލިތަކުން ރައްކާތެރިވުމުގައި އެހީތެރިވެދޭ މާއްދާ އެކެވެ. އަދި ދުޅަހެޔޮ ޞިއްޙަތެއްގައި ހުރުމަށް ވެސް މުހިއްމު މާއްދާ އެކެވެ. ވިޓަމިން އީ އަކީ އެންޓި އޮކްސިޑެންޓެކެވެ. އެހެންކަމުން ކެންސަރުން ހިމާޔަތްކޮށްދީ، ފްރީ ރެޑިކަލްތަކުގެ ސަބަބުން ހަށިގަނޑަށް ލިބޭ ގެއްލުންތައް ވިޓަމިން އީ ގެ ސަބަބުން ކުޑަވެގެން ދެއެވެ.\nއެވޮކާޑޯއެވޮކާޑޯ އިން ލިބޭ ޞިއްޙީ ފައިދާތައްމީރު މޭވާޞިއްޙަތުޞިއްޙަތު.ކޮމްޞިއްޙީ ފައިދާތައްޑރ. ޢަބުދުލް ޢަޒީޒު ޙަމީދު\nފެބުރުވަރީ 4, 2016\nމާބަނޑު ދުވަސްވަރު – ބޮލުގައި ރިހުން\nޖުލައި 20, 2013


"Kalank" Ge Shooting Ah 10 Crore Ge Seteh - Vaguthu\n"ކަލަންކް" ގެ ޝޫޓިންއަށް 10 ކްރޯޑްގެ ސެޓެއް\n3 މަސް ކުރިން ( މާޗް 16, 2019 )\nއަބީޝޭކް ވަރްމަން ޑައިރެކްޓްކޮށް އަންނަ މަހު 17 ވަނަ ނެރުމަށް ހަމަޖެހިފައިވާ ފިލްމު "ކަލަންކް" ގެ ޝޫޓިންތައް ކުރިއަށް ގެންދިއުމަށް 10 ކްރޯޑު ރުޕީސްގެ ސެޓެއް އުފެއްދައިފައިވާ ކަމަށް އިންޑިއާގެ ހަބަރުތައް ބުނެފިއެވެ.\nމި ފިލްމުގެ ޝޫޓިންތައް ކުރިއަށް ގެންދިޔައީ މުމްބާއީގެ ފިލްމު ސިޓީގައެވެ. އެގޮތުން ދިއްލީ ކުރިން އޮތް ގޮތް ސިފަކޮށް ތައްޔާރުކުރި ސެޓު އުފެއްދުމަށް 10 ކްރޯޑު ރުޕީސް ހަރަދު ކުރިކަމަށް އަޑުތައް ފެތުރެމުން އައި ނަމަވެސް އެކަމާއި ގުޅިގެން މި ފިލްމު ޕްރޮޑިއުސަރުން އަދި ޖަވާބެއް ލިބިފައެއް ނުވެއެވެ.\nމި ފިލްމުން ފެނިގެންދާނީ ވަރުން ދާވަން އާއި އާލިއާ ބަޓްގެ އިތުރުން މާދުރީ ދިކްސިޓް އާއި ސޮނާކްޝީ ސިންހާ އަދި އަތިދްޔާ ރޯއީ ކަޕޫރުގެ އިތުރުން ސަންޖޭ ދަތުއެވެ. މިއީ ސަންޖޭ އާއި މަދޫރީ 20 އަހަރަށް ފަހު އެކުގައި ފިލްމަކުން ފެނިގެންދާނެ ފުރަތަމަ ފިލްމު ވެސް މެއެވެ.\nހަމައެހެންމެ މިއީ ކަރަން ޖޯހަރުގެ ދަރުމާ ޕްރޮޑަކްޝަނުން ސިނަމާއަށް ގެންނަ ފުރަތަމަ ޕީރިއަޑް ފިލްމު "ކަލަންކް" ގައި 1940 ގެ އަހަރުތަކުގައި ހިނގާ ހާދިސާތަކެއް ކިޔައިދޭ ފިލްމެކެވެ. މި ފިލްމަކީ ކަރަންގެ ހިތާ ވަރަށް ގާތް ފިލްމެއް ކަމަށް ކަރަން ބުނާއިރު އެ ފިލްމަކީ ކަރަންގެ ބައްޕަ ޔާޝް ޖޯހަރު ސްކްރީނަށް ގެންނަން އަމާޒު ހިފައި، އެކަމަކު އެކަން ވަރަށް ބޮޑަށް ދިގުލައިގެންދިޔަ ފިލްމެކެވެ. 2004 ވަނަ އަހަރު ކަރަންގެ ބައްޕަ މަރުވިއިރު އެފިލްމު ނެރެނީ ކަރަންގެ ބެލުމުގެ ދަށުންނެވެ.


Mirey niyaavi meehaa varugadha humeh jehigen ulheykameh ehdhuvas kurin buni – Iru\nމިރޭ ނިޔާވި މީހާ ވަރުގަދަ ހުމެއް ޖެހިގެން އުޅޭކަމެއް އެއްދުވަސް ކުރިން ބުނި\nޝާޝާ·2އޮގަސްޓް 2020\nކޮވިޑް-19 ޖެހިގެން މިރޭ ނިޔާވި އުމުރުން 52 އަހަރުގެ އަންހެން މީހާ މީގެ އެއް ދުވަސް ކުރިން، “ވަރުގަދަ ހުންގަނޑެއް” ޖެހިގެން އުޅޭކަމެއް ބުނެފައިވާ ކަން އެނގިއްޖެއެވެ.\nއެނގިފައިވާ ގޮތުން އޭނާ ވަނީ ނިޔާވުމުގެ އެއް ދުވަސް ކުރިން ހުން އައިސްގެން އުޅޭ ވާހަކަ މީސްމީޑިއާގައި ޙިއްސާކޮށްފައެވެ. “ހުރިހާ ގާތްތިމާގެ މީހުންނާއި އެންމެހާ ރަހުމަތްތެރީންނަށް” ޢީދުގެ ތަހުނިޔާ ފޮނުވުމަށް ކުރި އެ ޕޯސްޓުގައި އޭނާ ވަނީ “މާ ވަރުގަދަ ހުންގަނޑެއް ޖެހިގެން” އުޅޭ ކަމަށް ބުނެފައެވެ.\nނަމަވެސް މި އަންހެން މީހާ ހުން އައިސްގެން އުޅޭތާ ކިހާ ދުވަހެއް ވެފައިވާ ކަމަށް ސާފެއް ނުވެއެވެ. އަދި ހުން އައިސްގެން ކުރިން ހޮސްޕިޓަލަށް ދެއްކި ކަމަެއްވެސް ނޭނގެއެވެ.\nއެޗްޕީއޭއިން ވިދާޅުވީ، އިއްޔެ ހޮސްޕިޓަލުގެ އިމަޖެންސީއަށް ހަވީރު 4:40 ގައި އެ އަންހެން މީހާ ދިޔައީ ނޭވާލާން އުނދަގޫ ވެގެންނެވެ. އެއާއެކު ފަރުވާދެމުން ދަނިކޮށް އެ އަންހެން މީހާ ނިޔާވެފައި ވަނީ މިރޭ 11:20 ގައި ކަމަށް ވެސް އެޗްޕީއޭއިން ވިދާޅުވެފައި ވެއެވެ.\nއެޗްއާރްސީއެމްގެ މެންބަރު ކަމަށް ކުރިމަތިލާން ހުޅުވާލައިފި\nމަޢުލޫމާތު ލިބޭ ގޮތުގައި މިރޭ ނިޔަވި މި އަންހެން މީހާއަކީ ހިތުގެ ބައްޔެއްވެސް ހުންނަ މީހެކެވެ.


SunOnline: Fainuge futsal dhandaa eku zuvaanunnah ufaaverikan\nފައިނުގެ ފުޓްސަލް ދަނޑާ އެކު ޒުވާނުންނަށް އުފާވެރިކަން\nޢަބްދުﷲ އައިމަން 17 Jun 2020, 23:51\nޗައިނާގެ އެހީގައި ރ. ފައިނުގައި އަޅާފައިވާ ފުޓްސަލް ދަނޑު ---\nޗައިނާ ސަރުކާރުން ދިން އެހީގެ ދަށުން ރ. ފައިނުގެ ފުޓްސަލް ދަނޑުގެ މަސައްކަތް ނިންމާ އެ ދަނޑު ބޭނުން އެ ރަށުގެ ކުދި ބޮޑު އެންމެން ކުރަން ފަށައިފި އެވެ.\nޗައިނާ ސަރުކާރުގެ އެހީގެ ދަށުން ރާއްޖޭގެ އާބާދީ ކުޑަ ރަށްރަށަށް އަމާޒުކޮށްގެން އަޅާ 21 ފުޓްސަލް ދަނޑުތައް އެޅުމަށް ރައީސް އިބްރާހިމް މުހައްމަދު ސޯލިހު ހުއްދަ ދެއްވާފައިވާ ކަމަށް ޔޫތް އެންޑް ސްޕޯޓްސް މިނިސްޓްރީން އިއުލާން ކުރީ މިދިޔަ އަހަރުގެ މާޗް މަހު އެވެ. އޭރު އެކަން އިއުލާން ކުރީ އެކްޓިން ސްޕޯޓްސް މިނިސްޓަރެއްގެ ގޮތުގައި މަސައްކަތް ކުރި ޓުއަރިޒަމް މިނިސްޓަރ އަލީ ވަހީދެވެ.\nއެގޮތުން ސަރުކާރުން އޭރު އިއުލާން ކުރި ރަށްރަށަކީ ހއ. މޮޅަދޫ، ހދ. ފިނޭ، ހދ. ހިރިމަރަދޫ، ށ. ނޫމަރާ، ނ. ހެބަނދޫ، ނ. ފޮއްދޫ، ނ. މަގޫދޫ، ރ. އަނގޮޅިތީމު، ރ. ފައިނު، ބ. ދޮންފަނު، ބ. ކިހާދޫ، ބ. ފުޅަދޫ، ބ. ފެހެންދޫ، އދ. މަންދޫ، މ. ރަތްމަންދޫ، މ. ވޭވަށް، ތ. ބުރުނި، ތ. ވަންދޫ، ލ. މުންޑޫ، ވ. ތިނަދޫ، ދ. ރިނބުދޫ އެވެ.\nއޭގެތެރެއިން ފައިނަކީ މި ސަރުކާރުގެ ކެބިނެޓް އެކުލަވާލުމަށްފަހު މިނިސްޓަރ މަހްލޫފް މަގާމާ ހަވާލުވުމާ އެކު ފުޓްސަލް ދަނޑެއް ބޭނުންވެގެން އެދުނު އެންމެ ފުރަތަމަ އެއް ރަށްކަން މަހްލޫފް މިއަދު ކުރެއްވި ޓްވީޓެއްގައި ވަނީ ފާހަގަ ކުރައްވާފަ އެވެ.\nމަހްލޫފް ވިދާޅުވީ ޗައިނާގެ އެހީގައި ފައިނުގައި އަޅާފައިވާ ފުޓްސަލް ދަނޑުގެ ބޭނުން އެ ރަށުގެ ޒުވާނުން ހިފަމުން އަންނާތީ އުފާކުރައްވާ ކަމަށެވެ.\nއަދި ޗައިނާއިން ރާއްޖެއަށް ކަނޑައަޅާފައި ހުންނަ ސަފީރު ޒަންގް ލިޒޯންގް ވެސް ވަނީ ދަނޑުތަކުގައި ޒުވާނުން ކުޅޭތަން ފެނުމުން އުފާކުރައްވާ ކަމަށް ވިދާޅުވެފަ އެވެ.\nޗައިނާގެ އެހީގައި އަޅާ ފުޓްސަލް ދަނޑުތަކުގެ ތެރެއިން މިހާރު ނުނިމި ހުރީ މަދު ދަނޑުތަކެއް ކަމަށާއި ވަރަށް އަވަސް މުއްދަތެއްގެ ތެރޭގައި ބާކީ ހުރި ދަނޑުތަކުގެ މަސައްކަތް ވެސް ނިންމާލެވޭނެ ކަމަށް ޔޫތް މިނިސްޓްރީން ވަނީ ބުނެފަ އެވެ.


ކުރެވިފައިވާ ހުރިހާ ފާތައް ކުރެވުނު އަޅުކަމަށް ބަދަލުކޮށްދެއްވަވާ2ޝަރުޠު: މުފްތީ މެންކް\nކިތަންމެ ގިނަ، ކިތަންމެ ބޮޑެތި ފާފަތަކެއް ކުރެވިފައިވީނަމަވެސް އެހުރިހާ ފާތަކަކީ ތިމާއަށް ކުރެވިފައިވާ ހެޔޮ ޢަމަލުތަކަށް ބަދަލުކުރައްވަވައި ދެއްވަވައި ޤިޔާމަތް ދުވަހު އެޢަމަލުތައް މީޒާނުގައި ކިރުއްވަވާއިރު ތިބާކޮށްފައިވާ ހެޔޮ ޢަމަލުތަކާއިއެކު މީޒާނުގެ ހެޔޮކަމުގެ ކޮޅުގައި ކިރައިލުމުގެ ފުރުޞަތު ﷲ ތަޢާލާ ވަނީ ކޮންމެ މީހަކަށްވެސް ދެއްވަވައިފައެވެ.\nއެ މަތިވެރި ނިޢްމަތް ދެއްވެވުމަށް އޮތީ އެންމެ2ޝަރުތެކެވެ.\n1 އެމީހަކު އިޚްލާޞްތެރިކަމާއިއެކު ތައުބާބާވުން\n2 ތައުބާވުމަށްފަހު ކުރިން ކުރި ފާފައެއް ނުކޮށް ސާބިތުކަންމަތީގައި ހުރުން\nކިތަންމެ ގިނައިން ކިތަންމެ ބޮޑެތި ފާފަތަކެއް ކުރެވިފައިވާ މީހަކު ނަމަވެސް މި ދެ ޝަރުޠޫ ފުރިހަމަކޮށްފިނަމަ މީޒާނުގައި އެމީހަކަށް އެއިގެކުރިން ކުރެވިފައިވާ ހުރިހާ ފާފަތަކެއް އެއީ އެމީހާ ކުރި ހެޔޮ ޢަމަލުތަކަށް ބަދަލުކުރައްވަވައި ދެއްވަވާނެތެވެ! ނަމާދާއި ރޯދައާއި ޙައްޖުވުން ފަދަ އަޅުކަންތަކަށެވެ. އެ ޢަމަލުތައް މީޒާނުގައި ކިރުއްވަވާނީ ތިބާކުޅަ އެންމެ ހެޔޮ ޢަމަލުތަކާއިއެކުގައެވެ. މީޒާނުގައި ހެޔޮ ޢަމަލުތައް ލައްވަވައިދެއްވާ ކޮޅަށް ލައްވަވައި ދެއްވަވައިގެންނެވެ.\nﷲ ތައާލާގެ ދީލަތިވަންތަކަން ނިކަން ދެކިބަލާށެވެ! މީސްތަކުން ނަރަކައިން ސަލާމަތްކުރައްވަވައި ސުވަރުގެ ވެއްދެވުމަށް ލޯބިވެވޮޑިގަންނަވާމިނަވްރު ނިކަންދެކިބަލާށެވެ! އެފާފަތަކަކީ ފާހިޝް ޢަމަލުތަކާއި ޒިނޭކުރުމާއި ބަނގުރާ ބުއިން ފަދަ ބޮޑެތި ފާފަތައް ނަމަވެސް އެބަދަލުކުރައްވަވައި ދެއްވަވަނީ އެމީހަކު ކުޅަ ހެޔޮ ޢަމަލުތަކަށެވެ.\nމިމަތިވެރި ނިޢްމަތަށް އެދޭ މީހާއަށް އޮތީ ކުރިން މިބަޔާންކުރި2ޝަރުޠު ފުރިހަމަކުރުމެވެ. އެއީ އިޚްލާޞްތެރިކަމާއިއެކު ތައުބާބާވުމާއި ތައުބާވުމަށްފަހު ކުރިން ކުރި ފާފައެއް ނުކޮށް ސާބިތުކަންމަތީގައި ހުރުމެވެ. އިތުރަށް ފާފަނުކުރުމެވެ. ވީމާ މިހާރުން މިހާރަށްވެސް މި ދެ ޝަރުޠު ފުރިހަމަކުރަން އަވަސްވެގަތުމަށް އެންމެހައި ީސްތަކުންނަށް އިލްތިމާސްކުރަމެވެ.